14.7.2006
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Cristiana Muscardini
UEN frakcijos vardu
dėl saugumo Artimuosiuose Rytuose ir teroristų bazių Sirijoje
Pasiūlymas dėl Europos Parlamento rezoliucijos dėl saugumo Artimuosiuose Rytuose ir teroristų bazių Sirijoje
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi prieš kelis mėnesius Izraeliui išvedus savo pajėgas iš Gazos ruožo regiono – dėl to kilo nesutarimų Izraelio Vyriausybės vidaus politikoje – atsirado vilties, kad Artimuosiuose Rytuose bus sukurta taika,
B.
kadangi tai, kad Izraelis išvedė pajėgas, įrodo, jog jis ketina laikytis tokio sprendimo, kuris lemtų dviejų tautų ir dviejų demokratinių valstybių pripažinimą,
C.
kadangi Europos Sąjunga prašė Palestinos vyriausybės įsipareigoti kovoti su terorizmu ir pripažinti Izraelio valstybę,
D.
kadangi Europos Sąjunga nusprendė toliau teikti pagalbą Palestinos gyventojams ir pati remti taikos procesą,
E.
kadangi grupuotės, susijusios su Islamo terorizmo pasauliu, pavyzdžiui, Kahledo Mashaalo vadovaujama grupuotė, veikia Sirijos teritorijoje,
F.
kadangi Europos Sąjunga nepasmerkė šių grupuočių grasinimų pulti mokyklas ir išžudyti vaikus,
1.
ragina Tarybą ir Komisiją reikalauti, kad Damasko vyriausybė pasmerktų terorizmą, paskelbtų Sirijoje veikiančias Khaledo Mashaalo vadovaujamas teroristų grupuotes nelegaliomis ir uždaryti jų bazes bei įstaigas;
2.
ragina Tarybą ir Komisiją suorganizuoti, kad Sirijos ambasadorius Europos Sąjungoje būtų pakviestas pas Vyriausiąjį Įgaliotinį Javierą Solaną ir informuotų pastarąjį apie galimą teroristų grupuočių veiklą Sirijoje.
