G. Oettingerio atsakymas Komisijos vardu
(2011 m. sausio 24 d.)
Energijos vidaus rinkos teisės aktuose („3-iajame pakete“) nustatyta aiški elektros ir dujų tinklų valdymo, nuosavybės ir eksploatavimo sistema. Perdavimo tinklus valdo perdavimo sistemų operatoriai – subjektai, reguliuojami pagal energijos vidaus rinkos taisykles. Jų investicijos į tinklus padengiamos pagal tarifus, kurie įtraukti į galutinių vartotojų mokamą kainą. Tinklai gali priklausyti privatiems asmenims arba valstybei, tačiau turi būti užtikrinta, kad jie neturėtų su tiekimu susijusių interesų; tai taikoma ir kai savininkai yra asmenys iš trečiųjų šalių (toks yra nacionalinių reguliavimo institucijų ir Europos Komisijos vaidmuo nagrinėjant tiekimo saugumo klausimus). Visa tai nustatyta elektros energijos ir dujų vidaus rinką reglamentuojančiose taisyklėse, visų pirma Direktyvoje 2009/72/EB ir Direktyvoje 2009/73/EB http://europa.eu/legislation_summaries/energy/internal_energy_market/index_en.htm. .
