Plenarinėje sesijoje – Liberijos prezidentė Ellen Johnson Sirleaf
Užsienio ryšiai
2006-09-25 - 15:03
Liberijos prezidentė
Antradienio vidurdienį iškilmingo posėdžio metu į europarlamentarus kreipsis Liberijos Respublikos prezidentė Ellen Johnson Sirleaf. 2005 m. lapkričio mėn. demokratinių prezidento rinkimų nugalėtoja – pirmoji moteris Afrikoje, išrinkta valstybės vadove. „Žinome, jog balsavote už pokyčius, taiką, saugumą ir stabilumą, asmeninę ir tautos gerovę, žaizdų išgydimą ir tinkamą vadovavimą“, – sakė E. Johnson Sirleaf prezidentė savo inauguracinėje kalboje.
E. Johnson Sirleaf – įvairiapusę patirtį turinti asmenybė. Ši ekonomistė buvo finansų ministre, dirbo tarptautinėse organizacijose ir privačiame sektoriuje. 67 metų „Vienybės partijos“ vadovė, turinti „geležinės ledi“ reputaciją, laimėjo antrąjį rinkimų turą surinkusi 60 proc. balsų. Prezidentės laukia milžiniškas darbas, po ilgų prievartos ir betvarkės metų siekiant išsaugoti taiką ir įtvirtinti demokratiją šalyje.
ES rinkimų stebėjimo misija bei Europos Parlamento rinkimų stebėjimo delegacija pripažino, kad prezidento rinkimai buvo taikūs ir gerai administruoti. „Liberijos žmonės nusiuntė stiprų signalą savo vadovams“, – pastebėjo iš Prancūzijos atstovė socialistė Marie-Arlette Carlotti, vadovavusi EP delegacijai. „Naujieji lyderiai privalo nenuvilti gyventojų, užtikrindami kasdieninio gyvenimo gerėjimą.“
Liberija – ilgi prievartos ir netinkamo vadovavimo metai
Liberija – vienintelė Vakarų Afrikos respublika, niekada nebuvusi kolonija. 1847 metais ją įkūrė iš Amerikos atvykę buvę vergai. Liberiją krečia sudėtingos socialinės problemos – net 80 proc. gyventojų yra bedarbiai, tiek pat žmonių gyvena žemiau skurdo ribos. Daugelis Liberijos gyventojų yra neraštingi ar gyvena pabėgėlių stovyklose. Šalies medienai ir deimantams vis dar taikomos JTO sankcijos.
Po 1980 m. perversmo Liberijoje sekė 1989 m. pilietinis karas, o taikos susitarimas pasirašytas tik 2003-aisiais. Keturiolika metų smurto ir anarchijos Liberijoje lėmė didžiules žmonių kančias, žmogaus teisių pažeidimus, masinius žmonių perkėlimus ir socialinių bei ekonominių struktūrų žlugimą.
Nuo 1990 m. Liberiją valdžiusio ir 1997 m. išrinkto prezidentu karo lauko vado Charleso Tayloro brutalus režimas persekiojo opoziciją. 2006 m. kovo 29 d. sulaikytas ir specialiajam teismui Siera Leonėje išduotas Tayloras kaltinamas karo nusikaltimais bei nusikaltimais žmoniškumui. Primindamas EP paramą Tayloro bylos nagrinėjimui specialiajame teisme, EP pirmininkas Josep Borrell sakė: „Tikiu, kad Parlamentas gali pasveikinti dėl šios pergalės prieš karo nusikaltėlių nebaudžiamumą. “ Vasarį Liberijoje įkurta teisingumo ir susitaikymo komisija tirs per 14 metų padarytus žmogaus teisių pažeidimus.
ES parama
Humanitarinę paramą Liberijai teikiantis ES Humanitarinės pagalbos biuras (ECHO) didžiausią dėmesį skiria taikos palaikymui, institucijų kūrimui, ekonominei plėtrai, perkeltųjų asmenų švietimui ir integravimui, taip pat vaikų kareivių problemos sprendimui.
Bendradarbiavimas su Liberija taip pat vyksta Jungtinės parlamentinės asamblėjos (JPA), susidedančios iš Afrikos, Karibų jūros ir Ramiojo vandenyno regiono (AKR) šalių atstovų ir europarlamentarų, rėmuose.
E. Johnson Sirleaf tapo šeštąja prezidente moterimi pasaulyje. Viena jų – Suomijos prezidentė Tarja Halonen – kreipėsi į deputatus pirmojoje rudens sesijoje, tuo tarpu naujoji Čilės vadovė Michelle Bachelet taip pat pakviesta į Europos Parlamentą.
Stebėkite Liberijos prezidentės pasisakymą tiesiogiai per „EP Live“, rugsėjo 26 d. 12.00-12.30 (CET).
20060921STO10852 Tiesioginė Liberijos prezidentės kalbos transliacija Europos Parlamento rezoliucija dėl specialiojo teismo: Charles Taylor byla ES santykiai su Liberija Prezidentės Ellen Johnson Sirleaf biografija
LT
1
PHOTO
20060921PHT10860.jpg
LT
2
LINK
http://www.refeur.ep.parl.union.eu/eplive/public/freetext_page_webstreaming/default/default_lt.htm
LT
4
LINK
http://ec.europa.eu/comm/development/body/country/country_home_en.cfm?cid=lr&status=new
LT
5
LINK
http://liberianembassy.org/biography.htm
-//EP//TEXT TA P6-TA-2005-0059 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
