KLAUSIMAS ŽODŽIU H-0288/09
Vyriausybės valandai 2009 Rugsėjo mėnesio sesijoje
pagal 116 Darbo tvarkos taisyklių straipsnį
pateikė
Athanasios Pafilis
Komisijai
Tema: Griežtos ir nepopuliarios priemonės
Priemonės, kurias Europos Sąjunga ir valstybių narių vyriausybės patvirtino neoficialiame ES valstybių vadovų susitikime užimtumo klausimais, įvykusiame Prahoje 2009 m. gegužės 7 d., priimdamos darbuotojams nepalankius sprendimus, yra šiurkštus darbuotojų puolimas siekiant užtikrinti monopolių gaunamas pajamas.
ESF, TVF ir EBPO savo ataskaitose ideologiškai pagrindė kapitalo investicijas, skirtas naujiems „struktūriniams pokyčiams“, kuriais siekiama taikyti dar agresyvesnes ir drastiškesnes priemones prieš darbuotojus: visuotinai taikyti lanksčius įdarbinimo būdus, kėsintis į kolektyvinius susitarimus, drastiškai mažinti atlyginimus ir pensijas, didinti pensinį amžių bei darbuotojų, pensininkų ir savarankiškai dirbančių asmenų mokamus mokesčius, taip pat privatizuoti sveikatos, socialinės apsaugos ir švietimo sistemas.
Ar Komisija minėtąsias agresyvias ir nepopuliarias priemones įtrauks į savo ilgalaikių struktūrinių reformų, dėl kurių ji diskutuoja ir kartu sprendžia su Naujosios Demokratijos vyriausybe Graikijoje, gaires?
