Darbo laikas: darbo ir asmeninio gyvenimo pusiausvyra
Socialinė politika
2006-10-20 - 14:38
Kaip organizuojamas jūsų darbo laikas?
Nors 60 darbo valandų savaitė jau seniai praeityje, o darbo valandų skaičius Europoje pastebimai sumažėjo, darbo ir šeimos gyvenimo derinimas daugeliui vis dar išlieka dilema. ES diskutuojant dėl darbo laiko direktyvos, europarlamentarai, ministrai ir ekspertai susirinko aptarti galimus darbo ir asmeninio gyvenimo Europoje subalansavimo būdus.
Darbo laiko organizavimas bei kiti klausimai aptarti EP pranešėjo dėl darbo laiko direktyvos Alejandro Cercas ir Europos gyvenimo ir darbo sąlygų gerinimo fondo Europos Parlamente organizuotame svarstyme.
Kam reikalinga pusiausvyra?
Vykstant demografiniams pokyčiams Europoje, aštrėja darbo ir šeimos gyvenimo harmonijos užtikrinimo klausimas. Siekiant išlaikyti ES konkurencingumą, senėjančioje Europoje svarbu užtikrinti lyčių lygybę tiek rūpinantis šeima, tiek ir įsitraukiant į darbo rinką.
Ispanijos socialistas Alejandro Cercas teigia, jog darbo ir asmeninio gyvenimo pusiausvyra nebėra vien tik moterų problema – ji lems tiek galimybes pasiekti Lisabonos tikslus, tiek spręsti Europos demografinę krizę. Pasak Italijos liberaldemokrato Luigi Cocilovo, pusiausvyros nebuvimas kenkia visai visuomenei – didina susirgimų skaičių, skatina stresą, klaidas bei pravaikštas.
Kiek mes dirbame?
Darbo valandų skaičius Europos valstybėse skiriasi: pavyzdžiui, vidutinė darbo savaitė Prancūzijoje sudaro 29,8 val., o Vengrijoje – 35,6 val. Pasak Dubline įsikūrusio Europos gyvenimo ir darbo sąlygų gerinimo fondo, visą darbo dieną dirbanti moteris darbe vidutiniškai praleidžia 40 val. per savaitę, vyras – 3,1 val. daugiau.
Vis dėlto, pasak viešąsias paslaugas teikiančias įmones atstovaujančio CEEP centro atstovės T. Weber, „įskaičiavus neapmokamą darbą (rūpinimąsi vaikais, senyvais ir neįgaliais šeimos nariais, namų ruošą), moterų darbo savaitė tampa daug ilgesnė, nei vyrų“.
Net trečdalis ES moterų, ypač motinų, teikia pirmenybę darbui ne visą dieną, tuo tarpu tik 6 proc. vyrų dirba ne visą darbo dieną. Darbą ne visą darbo dieną paprastai pasirenka dar tik pradedantis dirbti jaunimas arba priešpensijinio amžiaus žmonės.
Svarbiausias būsimosios peržiūrėtos darbo laiko direktyvos, užtikrinančios minimalią darbuotojo apsaugą, klausimas – darbuotojo galimybė individualiai pasirinkti darbo valandas (angl. „opt-out“). Nors Europos Parlamentas ragino panaikinti šią galimybę, valstybėms narėms iki šiol nepavyko suderinti skirtingų požiūrių.
Prancūzijos socialistas Harlem Désir teigia, jog reformuodamasi ir didindama lankstumą Europa privalo išsaugoti Europos socialinį modelį. Europos profesinių sąjungų konfederacijos (ETUC) atstovė Catelene Passchier teigė, jog šnekame apie pasirinkimo teisę, tačiau dažnai darbuotojas jos neturi: nesutikęs „savanoriškai“ pasirinkti išlygos dėl darbo laiko, darbuotojas gali prarasti darbą.
Kaip rasti balansą?
Galbūt lankstumą ir saugumą (angl. flexicurity) suderinantis modelis yra atsakymas į visus klausimus? Egzistuoja nemažai būdų, galinčių padėti išlaikyti tinkamą darbo ir asmeninio gyvenimo pusiausvyrą. Vadinamasis darbo dalijimasis (keli ne visą darbo dieną dirbantys darbuotojai užima vieną pareigybę), darbas namuose ir teledarbas, lankstus darbo grafikas, „suspausta“ darbo savaitė (visos savaitės darbo valandos išdirbamos per mažiau darbo dienų) – visa tai padeda lanksčiai didinti užimtumą.
Lankstesnio darbo organizavimo problemos – neigiamas kai kurių vadovų požiūris, mažesnės tobulėjimo ir mokymosi galimybės, o taip pat ir pajamos. Svarstymo dalyviai sutiko, kad privalu sudaryti tinkamas galimybes gauti tiek motinystės, tiek ir tėvystės atostogas.
Metų pradžioje EP priimtame Jungtinės Karalystės konservatoriaus Philip Bushill-Matthews parengtame pranešime dėl demografinių iššūkių ir kartų solidarumo siūloma remti užimtumą bei ilgesnį nesitraukimą iš darbo rinkos, didesnį dėmesį skirti šeimos poreikiams ir subalansuoti imigracijos politiką.
20061020STO11817 Europos gyvenimo ir darbo sąlygų gerinimo fondas Darbo ir asmeninio gyvenimo pusiausvyra Žmonės skatinami auginti vaikus bei vėliau išeiti pensijon Darbo laiko organizavimas Komisija siūlo persvarstyti Darbo laiko direktyvą (pdf)
LT
1
PHOTO
20061020PHT11826.jpg
LT
2
LINK
http://www.eurofound.europa.eu/events/2006/sembrussels2006/index.htm
LT
3
LINK
http://www.eurofound.eu.int/pubdocs/2006/25/lt/1/ef0625lt.pdf
LT
6
LINK
http://europa.eu/rapid/pressReleasesAction.do?reference=IP/04/1129&format=PDF&aged=0&language=LT&guiLanguage=en
-//EP//TEXT IM-PRESS 20060322IPR06614 0 NOT XML V0//LT
-//EP//TEXT TA P6-TA-2005-0175 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
