Klausimas Nr. H-0627/2010
Komisijai
2011 m. sausio mėn. sesija
Darbo tvarkos taisyklių 116 straipsnis
Licia Ronzulli
(PPE) Tema: Moterų ir vyrų lygybės strategija 2010-2015 m.
Šių metų rugsėjo 21 d. Komisija pristatė Moterų ir vyrų lygybės strategiją 2010–2015 m. Nuomonėje dėl lyčių lygybės politikos ateities po 2010 m. nurodoma, kad, atsižvelgiant į tai, jog nei ES, nei valstybių narių biudžetuose nėra specialių išlaidų kategorijų, kurios būtų susijusios su veiksmais, kuriais skatinama lyčių lygybė, labai sunku siekti šios strategijos tikslų. Kokių priemonių, Komisijos nuomone, reikėtų imtis šiuo klausimu?
Daugumoje valstybių narių vis dar nepakankamai moterų dalyvauja sprendimų priėmimo procesuose ir užima atitinkamas pareigas. Kokių veiksmų Komisija ketina imtis, kad daugiau moterų galėtų užimti su sprendimų priėmimu susijusius postus? Ar dabar ji svarsto konkrečias iniciatyvas, kuriomis būtų siekiama skatinti lyčių lygybę tarp jaunųjų kartų atstovų? Ar, Komisijos manymu, derėtų pasiūlyti finansuoti konkrečią veiklą šia kryptimi, kuri būtų vykdoma, pvz., pagal Europos mokymo programas arba pasitelkiant naująsias technologijas?
