P6_TA(2004)0023
Padėtis Gruzijoje
B6-0073 , 0074 , 0079 , 0080 , 0082/2004
Europos Parlamento rezoliucija dėl Gruzijos
Europos Parlamentas
, -
atsižvelgdamas į partnerystės ir bendradarbiavimo susitarimą OL L 205, 1999 8 4, p. 1.
tarp Europos Sąjungos ir jos valstybių narių, iš vienos pusės, bei Gruzijos, iš kitos pusės, kuris įsigaliojo 1999 m.;
-
atsižvelgdamas į savo ankstesnes rezoliucijas dėl santykių su Pietų Kaukazo šalimis, ypač į 2004 m. vasario 26 d. rekomendaciją Tarybai dėl ES politikos Pietų Kaukazo atžvilgiu P5_TA(2004)0122.
;
-
atsižvelgdamas į naują Europos Sąjungos politikos kryptį
Platesnė Europa: kaimynystė
, kuri taip pat apima ir šį regioną, ir į išsakytą ilgalaikį siekį, kad šio regiono šalys įvairiai dalyvautų Europos integracijos ir bendradarbiavimo procese;
-
atsižvelgdamas į savo Darbo tvarkos taisyklių 103 straipsnio 4 dalį,
A.
džiaugiasi vykstančiomis politinėmis ir ekonominėmis reformomis bei priemonėmis, kuriomis siekiama sukurti tvirtas ir veiksmingas demokratines institucijas, taip pat vyriausybės pastangomis kovojant su plataus masto korupcija, tuo kuriant taikią bei klestinčią Gruziją, galinčią prisidėti prie regiono ir likusios Europos dalies stabilumo,
B.
nuoširdžiai apgailestauja dėl neseniai buvusių smurto protrūkių Pietų Osetijos regione ir dėl paaštrėjusio smurto, tapusio mirčių, sužeidimų ir rimtų materialinių nuostolių priežastimi,
C.
kadangi pažangos trūkumas sprendžiant Abchazijos ir Pietų Osetijos regionų konfliktus trukdo Gruzijos vystymuisi,
D.
kadangi Europos Sąjunga, bendradarbiaudama su Europos saugumo ir bendradarbiavimo organizacija (ESBO) ir kitais dalyvaujančiaisiais, turi labiau remti pastangas išspręsti Gruzijos ir Pietų Kaukazo regiono konfliktus,
E.
kadangi 2004 m. spalio 3 d. Abchazijoje vykę "prezidento rinkimai" turėtų būti laikomi neteisėtais ir nepriimtinais, nes, nepasiekus susitarimo dėl galutinio Abchazijos statuso, šių rinkimų elektoratas buvo sudarytas iš 115 000 asmenų, o prieš tai, iš regiono ištrėmus daugiau negu 300 000 gruzinų, iš jų buvo atimtos pilietinės teisės,
F.
apgailestauja dėl neseniai paskelbtų Rusijos pareiškimų apie prevencinius karinius veiksmus Pietų Kaukazo regione, kuriuos Rusija ketina vykdyti saugumo tikslais, ir pabrėžia, kad Rusijos vaidmuo sprendžiant esamus konfliktus yra labai svarbus,
1.
pritaria Gruzijos suverenumo ir teritorinio vientisumo siekiui, atkreipia dėmesį į būtinybę spręsti konfliktus Abchazijoje ir Pietų Osetijoje derybų bei pasitikėjimo kūrimo pagrindu ir tik taikiomis priemonėmis, gerbiant Gruzijos žmonių teisę patiems nusistatyti savo kultūrinius, socialinius, ekonominius ir politinius tikslus;
2.
pageidauja, kad Gruzijos vyriausybė apibrėžtų savo įsipareigojimą dėl Abchazijos ir Pietų Osetijos autonomijos, kuri yra prielaida taikiam konfliktų sprendimui ir nacionaliniam susivienijimui visų sutikimu;
3.
pabrėžia, kad visiškas Pietų Osetijos konfliktų zonos demilitarizavimas, išskyrus ESBO jungtines taikos palaikymo pajėgas, yra būtina sąlyga norint taikiai ir ilgam išspręsti šį konfliktą; prašo Tarybos padėti dar labiau sustiprinti ESBO misijos veiksmingumą šiame regione;
4.
"prezidento rinkimus" Abchazijoje laiko neteisėtais ir ragina Komisiją bei Tarybą padėti suaktyvinti JT vadovaujamą derybų dėl Gruzijos ir Abchazijos konflikto procesą;
5.
pritaria ESGP "teisinės valstybės" misijos Gruzijoje pradžiai; tiki, kad ši misija ES ir Gruzijos santykių srityje reiškia žingsnį į priekį Gruzijai siekiant užmegzti tvirtesnius ir veiksmingesnius ryšius su ES ir paremti Europos kaimynystės politikos tikslus;
6.
ragina Europos Sąjungą ir pirmininkaujančią valstybę narę skirti Pietų Kaukazui ypatingąjį ES įgaliotinį bei numatyti visas jo veiksmų efektyvumą ir matomumą užtikrinančias priemones, taip pat, siekiant užtikrinti ES politikos tikslus aptariamajame regione, imtis tolesnių ryžtingų veiksmų, tarp jų - išreikšti norą tarpininkauti vykstant konfliktams;
7.
prašo Tarybos ir Europos Komisijos į šį stabilumo užtikrinimo politinių derybų būdu procesą įtraukti Rusijos Federaciją ir ragina Rusijos Federaciją susilaikyti nuo bet kokių veiksmų, galinčių sutrukdyti šiam procesui; siūlo Tarybai ir Europos Komisijai Gruzijos teritorinio vientisumo klausimą įtraukti į dialogo su Rusija pagal partnerystės ir bendradarbiavimo susitarimą darbotvarkę;
8.
primygtinai ragina Rusijos Federaciją laikytis 1999 m. ESBO vadovų susitikime Stambule prisiimtų įsipareigojimų sumažinti ir atšaukti savo karines pajėgas iš Gruzijos ir pritaria Jungtinių Tautų susitikime Prezidento M. Saakašvili paskelbtam Gruzijos įsipareigojimui, kad užsienio kariuomenė nepakeis Rusijos kariuomenės, kai ši pasitrauks;
9.
ragina ES aktyviai dalyvauti ruošiant iniciatyvas, skirtas rasti išeitį iš padėties regione;
10.
šiuo atžvilgiu sveikina pasiektą susitarimą dėl ateityje vyksiančio susitikimo tarp Gruzijos ministro pirmininko Zurabo Zhvanijos ir Pietų Osetijos separatistų lyderio Eduardo Kokoičio; prašo Tarybos atidžiai stebėti raidą dedant visas pastangas palengvinti dialogą ir sutrukdyti įtemptos situacijos eskalavimą;
11.
įpareigoja Pirmininką persiųsti šią rezoliuciją Tarybai ir Komisijai, pirmininkaujančiai valstybei narei, Jungtinių tautų Generaliniam Sekretoriui, Europos saugumo ir bendradarbiavimo organizacijai, NATO Generaliniam Sekretoriui, Gruzijos Prezidentui ir Parlamentui bei Pietų Osetijos ir Abchazijos
de facto
valdžios organams.
