Luandos lūšnynų gyventojams – geresnio gyvenimo viltys
Delegacijos
2009-12-03 - 17:09
Europarlamentarai viliasi, kad paprasti angoliečiai pajus statybų bumo privalumus ©Peter Adler Dalies Angolos sostinės priemiesčių lūšnynų ("musseques") gyventojų kasdienybė netrukus turėtų pasikeisti. Luandos pietuose augančiame Kilamba Kiaxi mieste netrukus turėtų iškilti 20 tūkst. naujų butų, kuriuose atsiras vietų ir tiems, kurie nesimaudo Angolos naftos eksporto pajamose. Šį projektą europarlamentarai aplankė 18-osios Afrikos, Karibų jūros ir Ramiojo vandenyno regiono šalių (AKR) ir ES jungtinės parlamentinės asamblėjos sesijos metu.
Dukart per metus rengiamuose AKR ir ES parlamentinės sesijos plenariniuose posėdžiuose 78 Europos Parlamento nariai susitinka su 78 kolegomis parlamentarais iš A frikos, Karibų jūros ir Ramiojo vandenyno regiono šalių. 18-oji sesija 2009 m. lapkričio 30 d. – gruodžio 3 d. surengta Angolos sostinėje Luandoje.
Juodasis auksas spindi ne visiems
Didžiausios Afrikos naftos eksportuotojos elito gaunamos pajamos nepasiekia lūšnynuose antisanitarinėmis sąlygomis gyvenančių angoliečių. Ketvirtį amžiaus trukusio pilietinio karo metu į Luandos priemiesčių lūšnynus sugužėjo šimtai tūkstančių pabėgėlių.
Luandos mieste, suplanuotame 300 tūkst. gyventojų, glaudžiasi apie 6 mln. žmonių. Miesto infrastruktūra yra visiškai nepritaikyta tokiai didelei žmonių koncentracijai.
2002 m. pasibaigus pilietiniam karui ir pasipylus „naftos doleriams“ statybų bumą išgyvenanti šalis ėmė vykdyti infrastruktūros ir gyvenamųjų namų statybos projektus. Atsirado galimybių skurdžiai gyvenantiems žmonėms įsikelti į būstus su elementariausiais patogumais. Vyriausybės planuose – milijonas naujų namų visoje Angoloje.
Getams – ne
„Naujų namų statyba rodo apčiuopiamą pažangą: juose gyvenantys žmonės pagaliau turės vandenį, elektrą ir geresnes higienos sąlygas“, – džiaugėsi europarlamentarė Mariya Nedelcheva (Europos liaudies partija, Bulgarija).
Vis dėlto, EP narė išreikė susirūpinimą dėl naujojo miesto statybos vietos pasirinkimo ir naujųjų butų paskirstymo kriterijų.
„Kilamba Kiaxi statomas toli nuo Luandos ir kitų miestų. Jis neturi būti izoliuotas, jaunimas neturi būti atkirstas nuo miesto ir darbo galimybių“, – pabrėžė M. Nedelcheva. Pasak jos, Angola turėtų vengti 7 ir 8 dešimtmetyje milžiniškus daugiabučius „kepusių“ išsivysčiusių valstybių klaidų.
Europarlamentarė tikisi, jog į miestą bus pritrauktas verslas, o jaunimas bus apmokytas ir galės užimti kvalifikacijos reikalaujančias darbo vietas. „Ar butų paskirstymas remsis socialiniais, ar kitais kriterijais?“ – klausė EP narė, vildamasi, kad naujosios statybos iš tiesų pakeis skurdžiai gyvenančių žmonių gyvenimus.
20091127STO65459 AKR ir ES parlamentinės asamblėjos dokumentai Užsienio reikalai ir vystymasis: visi straipsniai
LT
1
PHOTO
20091202PHT65789.jpg
LT
2
LINK
/intcoop/acp/60_18/default_en.htm
LT
3
LINK
/news/public/documents_par_theme/903/default_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
