Europos futbolas: tarp sporto ir verslo
Sportas
2007-02-27 - 16:26
Laimi turtingiausieji ar talentingiausieji?
Profesionaliame futbole kaunasi turtingi futbolo milžinai ir dėl išlikimo kovojantys nedideli klubai. Pasaulinės žiniasklaidos dėmesį prikaustančios rungtynės pavertė komandas didelėmis bendrovėmis. Deja, milžiniška ekonominė klubų galia ir finansinis spaudimas kelia grėsmę garbingam žaidimui ir sporto dvasiai. Europarlamentarai siekia didesnio skaidrumo bei ragina keisti europines futbolo verslo taisykles.
Pastaraisiais dešimtmečiais tapęs dideliu verslu, futbolas pasikeitė neatpažįstamai. Daugelis profesionalių klubų iš pelno nesiekiančių organizacijų tapo akcinėmis bendrovėmis, valdančiomis vertingus milijardierius masinančius prekių ženklus.
Turtingiausių Europos futbolo klubų apyvarta praėjusio sezono metu kone priartėjo prie 300 mln. eurų sumos. Futbolą lydi skandalai ir finansinio skaidrumo stoka, o galimybė susipirkti geriausius žaidėjus didina atotrūkį tarp turtingųjų ir mažųjų klubų.
Nuo Bosmano iki Šarlerua
Europiniame lygmenyje reglamentuojami tik ekonominiai futbolo aspektai. Teisingumo Teismo sprendimas Bosmano byloje, po kurios futbolininkai pasibaigus sutartims gali pereiti į kitą klubą be išpirkos mokesčio, iš pagrindų pakeitė futbolo veidą. Uždrausdamas futbolininkų iš kitų ES šalių kvotas, jis ne tik paskatino „laisvą Europos futbolininkų judėjimą“, bet ir leido pūstis sportininkų atlyginimams.
Kaip žinia, šiuo metu Tarptautinės futbolo asociacijų federacijos (FIFA) taisyklės įpareigoja klubus be papildomų sąlygų išleisti žaidėjus tarptautinėms rungtynėms. Šiuo metu nagrinėjamoje „Charleroi“ byloje FIFA paduota į teismą: šis Belgijos klubas siekia prisiteisti kompensaciją už su rinktine išvykusį rungtyniauti ir susižeidusį savo žaidėją. Ar teismo sprendimas reikš nacionalinių rinktinių rungtynių pabaigą? Juk dauguma nacionalinių futbolo federacijų neįstengtų mokėti kompensacijų.
Futbolo milijonai
Ar futbolas niekuo nesiskiria nuo bet kurio kito daugiamilijoninio verslo? „Norime būti tikri, kad išsaugosime Europos futbolo modelį, o žaidime neįsivyraus sukčiavimas bei vien tik pelno siekiantis neaiškus kapitalas“, – sako EP narys Ivo Belet, dėl kurio pranešimo apie profesionalų futbolą Parlamentas balsuos kovo plenarinėje sesijoje. „Nepaisant vis didesnio futbolo komerciškėjimo, privalome išsaugoti žmones suburiančio žaidimo esmę“, – mano jis.
„Didėjanti ekonominio turto ir sportinių pajėgumų koncentracija kelia grėsmę profesionalaus futbolo ateičiai Europoje“, – teigiama I. Belet parengto pranešimo projekte. Jame primenama, kad šiame žaidime „negalima taikyti laisvos ekonominės konkurencijos teisės aktų, nes futbolo klubui, norinčiam parodyti įdomias varžybas, reikia turėti panašaus pajėgumo varžovus.“
Pusiausvyros ir skaidrumo link
Europos futbolo federacijų asociacija (UEFA) šį sezoną jau taiko naujas taisykles, kuriose nustatytas kiekvienam klubui privalomas minimalus paties klubo parengtų sportininkų skaičius. Licencijas, leidžiančias žaisti Europos turnyruose, išduodanti asociacija teigia neturinti galimybių kovoti su visomis problemomis, tokiomis kaip organizuotas nusikalstamumas ar nelegalios lažybos.
Ką siūlo Europos politikai? Ivo Belet pranešimo projekte raginama įdiegti klubų išlaidų kontrolės sistemą bei įkurti nepriklausomą priežiūros instituciją. Europarlamentarai prašo Komisiją parengti aiškiais gaires dėl valstybės pagalbos taisyklių, nurodant kokia viešoji parama yra priimtina ir teisėta siekiant aiškių socialinių tikslų. Parlamentas taip pat siekia puoselėti socialinį ir kultūrinį futbolo vaidmenį. EP Kultūros komiteto vasario 28 d. organizuojamuose svarstymuose bus aptariamas sporto vaidmuo švietime.
Norite daugiau sužinoti apie Europos futbolo ateitį? Skaitykite jau publikuotus ir ateityje pasirodysiančius straipsnius šia tema.
20070222STO03532 Ant kortos – Europos futbolas Ar futbolas neatsiejamas nuo prievartos? EP Kultūros ir švietimo komitetas Nepriklausoma Europos sporto apžvalga UEFA
LT
1
PHOTO
20070226PHT03632.jpg
LT
4
LINK
/activities/expert/committees/presentation.do?committee=2360&rewritten&language=LT
LT
5
LINK
http://www.independentfootballreview.com/doc/Executive_Summary/IESR_Executive_Summary_lt.pdf
LT
6
LINK
http://www.uefa.com/index.html
-//EP//TEXT IM-PRESS 20070129STO02479 0 NOT XML V0//LT
-//EP//TEXT IM-PRESS 20070207STO02859 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
