Šalys turės parengti taupesnio energijos vartojimo planus
Energetika
2005-12-14 - 16:18
Energijos taupymo lemputė
Didėjant energijos reikmėms ir mažėjant ištekliams, taupyti energiją tampa vis svarbiau. Antradienį Parlamentas didele balsų dauguma patvirtino ataskaitą dėl direktyvos, kuria ES įsipareigos stengtis per devynerius metus pasiekti 9 proc. taupesnio energijos vartojimo namų ūkyje bei valstybiniame sektoriuje. Ataskaitai pritarė 582 deputatai, nepritarė 13, o susilaikė 18. Direktyva apima elektros, dujų, dyzelino bei transporto kuro vartojimą.
Kiekviena ES valstybė turės parengti ilgamečius energijos taupymo veiksmų planus, kurių įgyvendinimą reguliariai įvertins Komisija. Nustačiusi, jog šalyje energijos sutaupoma mažiau negu užsibrėžta, Komisija paragins šalį įgyvendinti papildomas energijos taupymo priemones. Vartotojams turės būti periodiškai siunčiama išsami energijos suvartojimo išklotinė.
Dėl šios direktyvos pasiektas Parlamento ir Tarybos kompromisas gerokai sušvelnino ankstesnę Parlamento poziciją (siūlyta įsipareigoti per devynerius metus pasiekti 11,5 proc. taupesnio energijos vartojimo namų ūkyje ir net 16 proc. – valstybiniame sektoriuje). Tarybai pritarus, direktyva turėtų įsigalioti netrukus. Šalys turės įteisinti šios direktyvos reikalavimus per dvejus metus nuo jos priėmimo. Jos turės pateikti pirmuosius veiksmų planus iki 2007 m. birželio 30 d.
20051214IPR03741
LT
1
PHOTO
20051213PHT03599.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
