A6-0254/2008
12.6.2008
*
PRANEŠIMAS
dėl Tarybos sprendimo dėl Susitarimo, atnaujinančio Europos bendrijos ir Indijos Respublikos Vyriausybės susitarimą dėl mokslinio ir technologinio bendradarbiavimo, sudarymo projekto
(16681/2007 – C6‑0073/2008 – 2007/0207(CNS))
Pramonės, mokslinių tyrimų ir energetikos komitetas
Pranešėjas:
Christian Ehler
PE 402.687v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................9
PROCEDŪRA...........................................................................................................................11
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl Susitarimo, atnaujinančio Europos bendrijos ir Indijos Respublikos Vyriausybės susitarimą dėl mokslinio ir technologinio bendradarbiavimo, sudarymo
(16681/2007 – C6‑0073/2008 – 2007/0207(CNS) )
(Konsultavimosi procedūra)
Europos Parlamentas ,
– atsižvelgdamas į pasiūlymą dėl Tarybos sprendimo ( COM(2007)0576 ),
– atsižvelgdamas į Tarybos pateiktą sprendimo projektą (16681/2007),
– atsižvelgdamas į EB sutarties 170 straipsnio 2 dalį ir 300 straipsnio 2 dalies pirmą pastraipą,
– atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba kreipėsi į Parlamentą dėl konsultacijos ( C6‑0073/2008 ),
– atsižvelgdamas į Darbo tvarkos taisyklių 51 straipsnį ir 83 straipsnio 7 dalį,
– atsižvelgdamas į Pramonės, mokslinių tyrimų ir energetikos komiteto pranešimą ( A6‑0254/2008 ),
1. pritaria pasiūlymui dėl Tarybos sprendimo su pakeitimais ir pritaria susitarimo sudarymui;
2. paveda Pirmininkui perduoti Parlamento poziciją Tarybai ir Komisijai bei valstybių narių parlamentams ir vyriausybėms bei Indijos Respublikos vyriausybei.
Pakeitimas
1
Pasiūlymas dėl sprendimo
3 a konstatuojamoji dalis (nauja)
Tarybos siūlomas tekstas
Pakeitimas
(3a ) Susitarimas yra esminis elementas siekiant 2004 m. ES ir Indijos strateginės partnerystės susitarimo tikslų bei vykdant platesnės apimties politinius uždavinius.
Pakeitimas
2
Pasiūlymas dėl sprendimo
3 b konstatuojamoji dalis (nauja)
Tarybos siūlomas tekstas
Pakeitimas
(3b) Už veiksmingą bendradarbiavimo veiklos koordinavimą ir rėmimą pagal Susitarimą atsako EB ir Indijos iniciatyvinis mokslo ir technologijų komitetas, ir pageidautina, kad komitetas kasmet susirinktų persvarstyti darbo programos, ir kad jo darbo tvarkos taisyklės būtų paremtos skaidrumo ir atskaitomybės principais.
Pagrindimas
Susitarimo poveikio vertinime teigiama, kad iniciatyvinis komitetas nesusirenka pakankamai dažnai ir dažnesni posėdžiai galėtų pagerinti koordinavimą.
Pakeitimas
3
Pasiūlymas dėl sprendimo
3 c konstatuojamoji dalis (nauja)
Tarybos siūlomas tekstas
Pakeitimas
(3c) Pagal Susitarimą vykdomos bendros tyrimo veiklos prioritetiniai tikslai turėtų būti informacijos palyginamumas ir duomenų kokybės gerinimas.
Pagrindimas
Norint įvertinti bendradarbiavimo rezultatus, galimybė gauti duomenis ir juos palyginti yra būtina sąlyga.
Pakeitimas
4
Pasiūlymas dėl sprendimo
3 d konstatuojamoji dalis (nauja)
Tarybos siūlomas tekstas
Pakeitimas
(3d) Įgyvendinant Susitarimą reikia dėti bendras abiejų šalių pastangas skatinant Bendrijos ir Indijos dalyvavimą viena kitos mokslinių tyrimų programose, didinti mokslininkų mainų tarp Bendrijos ir Indijos skaičių ir gerinti bendrą mokslininkų judumą.
Pagrindimas
Mokslinio bendradarbiavimo tarp ES ir Indijos poveikio vertinimas parodė, kad ES ypač nepakankamai dalyvauja Indijos mokslinių tyrimų programose. Todėl abiem pusėms reikia kartu imtis veiksmų siekiant sumažinti šį disbalansą. Bendri kvietimai teikti pasiūlymus galėtų būti viena iš galimybių šiai problemai spręsti. Kita problema yra nedidelis mokslininkų mainų skaičius. Egzistuoja plačios galimybės šį skaičių padidinti kuriant tokias programas kaip pvz. „Marie Curie programa“. Antroji dalis parengta remiantis nepriklausomų ekspertų poveikio įvertinimo dokumente pateiktomis rekomendacijomis. Jame teigiama: „Turėtų būti sukurta mokslininkų judumo programa; pavyzdžiui, programa „Indijos langas“, panaši į Erasmus Mundus programą.“
Pakeitimas
5
Pasiūlymas dėl sprendimo
3 e konstatuojamoji dalis (nauja)
Tarybos siūlomas tekstas
Pakeitimas
(3e) Įgyvendinant Susitarimą dėmesys visų pirma turėtų būti skiriamas energetikos ir aplinkos politikai, o taip pat būtinam naujoviškų energetikos technologijų vystymui. Reikėtų imtis b endrų pastangų ir iniciatyvų pvz., siekiant vystyti taupias anglies dioksido surinkimo ir saugojimo bei atsinaujinančios energijos technologijas, kurios naudingos abiem partnerėms.
Pakeitimas
6
Pasiūlymas dėl sprendimo
3 f konstatuojamoji dalis (nauja)
Tarybos siūlomas tekstas
Pakeitimas
(3f) Įgyvendinant Susitarimą ypatingas dėmesys taip pat turėtų būti skiriamas abipusiškumo principui.
Pakeitimas
7
Pasiūlymas dėl sprendimo
3 g konstatuojamoji dalis (nauja)
Tarybos siūlomas tekstas
Pakeitimas
(3g) Pageidautina, kad būtų atliktas tarpinis Susitarimo vykdymo vertinimas.
AIŠKINAMOJI DALIS
Įvadas
Teisinis šio pasiūlymo dėl Tarybos sprendimo atnaujinti Europos bendrijos ir Indijos susitarimą dėl mokslinio ir technologinio bendradarbiavimo atsižvelgiant į 2002 m. susitarimą pagrindas yra dvejopas. Pirma, Europos bendrijos sutarties 170 straipsnyje pateikiamos tarptautinio bendradarbiavimo nuostatos. Antra, Europos bendrijos ir tarptautinių organizacijų trečiųjų šalių bendradarbiavimas reguliuojamas 300 straipsnio nuostatų, pagal kurias pradedamos derybos ir parengiamas sutartas tekstas.
Komisija šiuo atveju – taip buvo ir sudarant 2002 m. susitarimą – pasirinko ir pasiūlė Europos Parlamentui konsultavimosi procedūrą, numatytą 300 straipsnio 3 dalies pirmoje pastraipoje.
Taigi žinant, kad prie pasiūlymo pridedamas susitarimo teksto turinys iš esmės niekuo nesiskiria nuo 2002 m. susitarimo turinio ir kad abi šalys pareiškė norą atnaujinti susitarimą tokį, koks jis yra, Komisija laikosi nuomonės, kad reikia taikyti vienos pakopos procedūrą .
Tai reiškia, kad taikoma viena procedūra ir vienas aktas, susiję su susitarimo pasirašymu ir sudarymu.
Atnaujinto susitarimo turinio esmė
Logika, kuria paremtas pasiūlymas, tokia. Plečiant ir lengvinant bendradarbiavimo pastangas siekiant atlikti mokslinius ir technologinius tyrimus bendrų EB ir Indijos interesų srityje, kaip teigiama Komisijos pasiūlyme, stiprėtų abiejų susitarimo šalių bendradarbiavimo veikla ir būtų skatinama taikyti bendrus šio bendradarbiavimo rezultatus. Šiuo atveju rezultatas būtų abipusė nauda. Šiomis aplinkybėmis abipusė nauda rastųsi dėl kitos priežasties. Galutinis rezultatas būtų abipusiškai naudinga ekonominė ir socialinė kaita.
Panašia logika vadovautasi ir sudarant 2002 m. susitarimą. Be to, nepriklausomų ekspertų 2006 m. spalio mėn. atliktas poveikio įvertinimas buvo teigiamas. Padaryta išvada, pagal kurią buvo rekomenduojama atnaujinti 2002 m. susitarimą papildomam penkerių metų laikotarpiui.
Keturi principai, sudarantys atnaujinimo pagrindą, yra šie: lygiavertė abipusė nauda; abipusės galimybės dalyvauti visoje mokslinių tyrimų veikloje; keitimasis informacija; intelektinės nuosavybės teisių apsauga.
Nepaisant to, šio bendro metodo, kaip prisidėti prie bendradarbiavimo veiklos mokslinių tyrimų ir technologijų vystymo srityje, sėkmę lemia institucinė struktūra. Komisijos pasiūlyme laikomasi nuomonės, kad iniciatyvinis mokslo ir technologijų komitetas , susidedantis iš vienodo kiekvienos šalies pareigūnų skaičiaus ir įsteigtas pagal 2002 m. susitarimą, turėtų būti atsakingas už atnaujinto susitarimo vadybą.
Tačiau panašių iniciatyvinių komitetų sukaupta patirtis rodo, kad dviejų tikrojo valdymo principų, konkrečiai skaidrumo ir atskaitomybės, nėra skrupulingai laikomasi. Dėl šios priežasties pranešėjas siūlo konstatuojamosios dalies pakeitimą, kuriame siekiama paaiškinti šį klausimą, ir prašo į tai atsižvelgti rengiant iniciatyvinio komiteto darbo tvarkos taisykles.
Kiti du pakeitimai, vienas dėl palyginamų statistikos duomenų ir kitas dėl mokslininkų judumo, parengti remiantis nepriklausomų ekspertų atliktu poveikio įvertinimu.
Šio bendro siekio finansavimą lygiomis dalimis pasidalys EB ir Indija. Remiantis finansine pasiūlymo ataskaita, EB biudžetą, skirtą 2007–2011 m. laikotarpiui, sudarys 0,8425 milijonų eurų orientacinė intervencijos išlaidų suma (operatyvinės ir administracinės išlaidos).
Svarbi šio susitarimo dalis yra informacijos sklaida ir naudojimas. Prie susitarimo pridedamas intelektinės nuosavybės teisių priedas, kuris yra neatskiriama jo dalis.
Minėtame priede yra visos standartinės nuostatos, reglamentuojančios nuosavybės teises, paskyrimą ir naudojimąsi jomis, taip pat specialios autorinių ir mokslinės literatūros darbų naudojimo taisyklės bei neatskleidžiamos informacijos kriterijai.
Baigdamas pranešėjas ragina pritarti šiam pasiūlymui, jei bus priimti pateikti pakeitimai.
PROCEDŪRA
Pavadinimas
Europos bendrijos ir Indijos susitarimo dėl mokslinio ir technologinio bendradarbiavimo atnaujinimas
Nuorodos
16681/2007 – C6-0073/2008 – COM(2007)0576 – 2007/0207(CNS)
Konsultacijos su EP data
14.11.2007
Atsakingas komitetas
Paskelbimo plenariniame posėdyje data
ITRE
21.2.2008
Nuomonę teikiantis (-ys) komitetas (-ai)
Paskelbimo plenariniame posėdyje data
AFET
21.2.2008
BUDG
21.2.2008
Nuomonė nepareikšta
Nutarimo data
AFET
27.11.2007
BUDG
14.11.2007
Pranešėjas(-ai)
Paskyrimo data
Christian Ehler
27.2.2008
Svarstymas komitete
8.4.2008
21.4.2008
27.5.2008
Priėmimo data
5.6.2008
Galutinio balsavimo rezultatai
+:
–:
0:
45
0
0
Posėdyje per galutinį balsavimą dalyvavę nariai
Šarūnas Birutis, Jan Březina, Jerzy Buzek, Jorgo Chatzimarkakis, Dragoş Florin David, Den Dover, Lena Ek, Norbert Glante, Fiona Hall, Rebecca Harms, Erna Hennicot-Schoepges, Mary Honeyball, Romana Jordan Cizelj, Werner Langen, Anne Laperrouze, Eluned Morgan, Angelika Niebler, Atanas Paparizov, Aldo Patriciello, Miloslav Ransdorf, Herbert Reul, Teresa Riera Madurell, Mechtild Rothe, Paul Rübig, Britta Thomsen, Patrizia Toia, Nikolaos Vakalis, Adina-Ioana Vălean, Alejo Vidal-Quadras
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Christian Ehler, Göran Färm, Juan Fraile Cantón, Robert Goebbels, Françoise Grossetête, Satu Hassi, Gunnar Hökmark, Mieczysław Edmund Janowski, Eija-Riitta Korhola, Esko Seppänen, Hannes Swoboda, Silvia-Adriana Ţicău, Lambert van Nistelrooij
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Giovanna Corda, Catherine Neris, Antolín Sánchez Presedo
