P6_TA(2006)0413
Europos rekonstrukcijos agentūra *
A6-0285/2006
Europos Parlamento teisėkūros rezoliucija dėl pasiūlymo dėl Tarybos reglamento iš dalies keičiančio Reglamentą (EB) Nr. 2667/2000 dėl Europos rekonstrukcijos agentūros ( COM(2006)0162 – C6-0170/2006 – 2006/0057(CNS) )
(Konsultavimosi procedūra)
Europos Parlamentas
, –
atsižvelgdamas į Komisijos pasiūlymą Tarybai ( COM(2006)0162 ) Dar neskelbta OL.
,
–
atsižvelgdamas į EB sutarties 181a straipsnio 2 dalies pirmą sakinį, pagal kurį Taryba pasikonsultavo su Parlamentu ( C6-0170/2006 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Užsienio reikalų komiteto pranešimą ir Biudžeto kontrolės komiteto nuomonę ( A6-0285/2006 ),
1.
pritaria Komisijos pasiūlymui su pakeitimais;
2.
ragina Komisiją atitinkamai pakeisti savo pasiūlymą pagal EB sutarties 250 straipsnio 2 dalį;
3.
ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4.
ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
5.
paveda Pirmininkui perduoti Parlamento poziciją Tarybai ir Komisijai.
Komisijos siūlomas tekstas Parlamento pakeitimai Pakeitimas 1 5 A KONSTATUOJAMOJI DALIS (nauja)
(5a) Siekiant išlaikyti didelį ES susidomėjimo lygį regione, Komisija turėtų užtikrinti, kad atitinkama Agentūros patirtis, sukaupta teikiant techninę ir finansinę pagalbą susijusioms šalims, nebūtų prarasta perduodant pareigas ir kad būtų užtikrintas reikalingas darbo tęstinumas.
Pakeitimas 2 1 A STRAIPSNIS (naujas)
1a straipsnis
Pranešimai
1.
Siekdama tolesnio aiškumo ir skaidrumo, Komisija Europos Parlamentui ir Tarybai pateikia išsamų pranešimą, kuriame išdėstomos perdavimo plano vykdymo detalės, įskaitant pasidalijimą užduotimis tarp Agentūros ir atitinkamų Komisijos delegacijų bei pasirengimą jų bendradarbiavimui pereinamuoju laikotarpiu. Pranešime taip pat nustatomas perdavimo proceso tvarkaraštis ir pateikiama apžvalga, kaip turėtų praktiškai vykti perdavimas visose susijusiose šalyse, ypač Buvusiojoje Jugoslavijos Respublikoje Makedonijoje, atsižvelgiant į jos kaip šalies kandidatės statusą.
2. 1 dalyje nurodytų pranešimų kontekste, Komisija išsamiai nurodo:
a) priemones, kurių ji ketina imtis, siekdama skatinti regioninius projektus, kai Agentūra nustos egzistuoti, pavyzdžiui, projektus, susijusius su šalių bendradarbiavimu, ir tarpvalstybinius infrastruktūros projektus.
b) planus, skirtus Komisijos delegacijų ir (arba) biurų modernizavimui po Serbijos ir Juodkalnijos Respublikų atsiskyrimo. Pranešime taip pat pateikiami pasiūlymai dėl delegacijų ir (arba) dėl biurų, dirbančių ties būsimu Kosovo statusu, modernizavimo.
