26.1.2005
PASIŪLYMAS DĖL REZOLIUCIJOS
siekiant baigti diskusijas apie Tarybos ir Komisijos pareiškimus
pagal Darbo tvarkos taisyklių 103 straipsnio 2 dalį
pateikė Hélène Flautre
Užsienio reikalų komiteto vardu
dėl ES prioritetų ir rekomendacijų, susijusių su 61-ąja JT Žmogaus teisių komisijos sesija Ženevoje (2005 m. kovo 14 – balandžio 22 d.)
Europos Parlamento rezoliucija dėl ES prioritetų ir rekomendacijų, susijusių su 61-ąja JT Žmogaus teisių komisijos sesija Ženevoje (2005 m. kovo 14 d.– balandžio 22 d.)
Europos Parlamentas ,
-
atsižvelgdamas į tai, kad Ženevoje 2005 m. kovo 14 d. – balandžio 22 d. vyks 61-oji JT Žmogaus teisių komisijos sesija,
-
atsižvelgdamas į ES sutartį ir į jos nuostatas dėl žmogaus teisių,
-
atsižvelgdamas į Sutarties dėl Konstitucijos Europai, I.3 straipsnio 3 dalį ir III.292 straipsnį,
-
atsižvelgdamas į Europos Sąjungos Pagrindinių teisių chartiją,
-
atsižvelgdamas į Komisijos komunikatą Tarybai ir Europos Parlamentui dėl ES vaidmens skatinant žmogaus teises ir demokratizaciją trečiosiose šalyse ( KOM(2001)252 ) ir į savo 2002 m. balandžio 25 d. rezoliuciją dėl šio komunikato,
-
atsižvelgdamas į savo 2004 m. balandžio 22 d. rezoliuciją dėl žmogaus teisių 2003 m. ir į Europos Sąjungos žmogaus teisių politiką P5_TA(2003)0375. ,
-
atsižvelgdamas į savo ankstesnes rezoliucijas dėl JT Žmogaus teisių komisijos veiklos nuo 1996 m.,
-
atsižvelgdamas į savo 2004 m. sausio 29 d. rezoliuciją dėl ES ir Jungtinių Tautų ryšių,
-
atsižvelgdamas į Darbo tvarkos taisyklių 103 straipsnio 2 dalį,
A.
kadangi vienas iš pagrindinių Europos Sąjungos tikslų yra ginti visų žmogaus teisių, įskaitant pilietinių, politinių, ekonominių, socialinių ir kultūrinių teisių bei vadinamųjų trečios kartos žmogaus teisių ir teisių į vystymąsi, taiką bei teisės į sveiką aplinką visuotinumą ir nedalumą, tarpusavio priklausomumą ir neatsiejamumą,
B.
kadangi pagarba žmogaus teisėms yra būtina siekiant tvarios plėtros, kuri atsižvelgtų tiek į žmones, tiek į aplinką,
C.
kadangi žmogaus ir pagrindinių teisių apsauga ir skatinimas yra vieni iš pagrindinių Europos Sąjungos principų,
D.
kadangi žmogaus teisės, jų gynėjai, demokratija ir teisinė valstybė yra svarbūs Europos Sąjungos prioritetai, į kuriuos atsižvelgiama palaikant ryšius su trečiosiomis šalimis, ypač bendros užsienio ir saugumo politikos bei vystymo ir bendradarbiavimo politikos srityse,
E.
kadangi JT Žmogaus teisių komisija yra vienas iš pagrindinių pasaulyje žmogaus teises skatinančių ir jas ginančių JT organų,
F.
atsižvelgdamas į Aukšto lygio komisijos dėl grėsmių, iššūkių ir pokyčių ataskaitą ir į jos rekomendacijas dėl Žmogaus teisių komisija,
G.
džiaugdamasis tuo, kad Europos Sąjunga pateikė daug iniciatyvų, susijusių su 60-ąja JT Žmogaus teisių komisijos sesija, įskaitant 8 rezoliucijas ir 2 temines rezoliucijas, bei tuo, kad Europos Sąjunga parėmė daug kitų rezoliucijų atlikdama vieną aktyviausių vaidmenų JT Žmogaus teisių komisijoje,
H.
džiaugdamasis pakartotiniu rezoliucijų dėl Kongo Demokratinės Respublikos, Birmos, Burundžio, Čado, Liberijos ir Somalijos, Kubos, Baltarusijos, Šiaurės Korėjos ir Turkmėnistano, klausimo dėl žmogaus teisių pažeidinėjimo okupuotose arabų teritorijose pateikimu, bei pirmininko kalbomis apie Kolumbiją, Rytų Timorą, Haitį ir Nepalą,
I.
atkreipdamas dėmesį į JT Generalinio Sekretoriaus specialaus atstovo išvadas apie Kolumbiją
J.
susirūpinęs tuo, kad nebuvo priimta su šiomis šalimis susijusių rezoliucijų, nors Europos Parlamentas ragino pateikti arba paremti atitinkamus tekstus: Čečėnijos, Irano, Pakistano, Indijos, Indonezijos, Dramblio Kaulo Kranto, Alžyro, Tuniso, Libijos, Saudo Arabijos, Centrinės Afrikos Respublikos,
K.
susirūpinęs dėl to, kad per 60-ąją JT Žmogaus teisių komisijos sesiją buvo atmestos ES remtos rezoliucijos dėl Zimbabvės bei Kinijos,
L.
ypač susirūpinęs dėl to, kad buvo priimtas Kongo pateiktas pasiūlymas dėl „jokių veiksmų nesiėmimo“ prieš Zimbabvę bei dėl Zimbabvės pateikto tokio paties pasiūlymo, susijusio su Kinija,
M.
sveikina šešių naujų žmogaus teisių ekspertų paskyrimą: dviejų – teminiams klausimams (Specialiojo Jungtinių Tautų pranešėjo dėl prekybos žmonėmis, ypač moterimis ir vaikais; Nepriklausomo žmogaus teisių ir terorizmo eksperto) ir keturių šalies mandatą turinčių ekspertų (specialiojo pranešėjo Baltarusijoje; specialiojo pranešėjo Korėjos Liaudies demokratinėje respublikoje; Nepriklausomo eksperto Čade ir Nepriklausomo eksperto Sudane),
N.
džiaugdamasis tuo, kad per 60-ąją JT Žmogaus teisių komiteto sesiją buvo griežtai pasmerkta mirties bausmė ir už tai balsavo daugiau atstovų negu ankstesniais metais bei buvo patvirtintas valstybės, kuri gavo prašymą išduoti kitai valstybei pilietį, kuriam toje kitoje valstybėje gresia mirties bausmė, įsipareigojimas nevykdyti tokio prašymo, jei nėra tinkamų garantijų, kad mirties bausmė nebus įvykdyta,
O.
pabrėždamas tai, kad JT tikslas – JTO Generalinėje asamblėjoje priimti rezoliuciją, kuria būtų įvestas moratoriumas mirties bausmei visame pasaulyje, nes tai būtų pirmas žingsnis siekiant iš esmės panaikinti mirties bausmę,
P.
primindamas savo pasipiktinimą ir pasibaisėjimą visais didelės apimties teroristiniais aktais, ypač 2004 m. rugsėjo 11-osios ir kovo 11-osios aktais ir pabrėždamas savo solidarumą su nukentėjusiais bei užjausdamas jų šeimas, draugus ir gimines dėl patirto skausmo ir kančių,
Q.
kadangi šiuolaikinis terorizmas ir ypač prieš demokratijas ir jos gynėjus nukreiptas pasaulinis terorizmas, kuris pasižymi žiauriais, mirtinais ir paslapčia vykdomais išpuoliais, nusinešančiais daugybę civilių gyventojų gyvybių, šiuo metu yra didžiausia grėsmė pagrindinėms ir svarbiausioms žmogaus teisėms iš visų tų, su kuriomis susiduria mūsų visuomenės,
R.
dar kartą patvirtindamas, kad siekdamos kovoti su šia modernia grėsme, demokratinių šalių vyriausybės pirmiausia privalo ryžtingai apsaugoti savo piliečius, narsiai ir ištvermingai kovoti su terorizmu bei surasti ir sunaikinti teroristų tinklus,
S.
kadangi nė viena vyriausybė negali pasinaudoti kova su terorizmu kaip priemone siekdama suvaržyti teisėtą pagrindinių žmogaus teisių ir demokratinių principų įgyvendinimą; vyriausybės privalo remti teisinės valstybės ir šių pagrindinių principų skatinimą,
T.
kadangi siekiant kovoti su terorizmu būtina sukurti išsamią strategiją, kuri padėtų įveikti ypatingo skurdo, nesaugumo, valstybių žlugimo ir fundamentalizmo augimo priežastis, kurios savo ruožtu gali paskatinti atsirasti terorizmą,
U.
atsižvelgdamas į 2002 m. gruodžio 18 d. JT Generalinės asamblėjos rezoliuciją 57/219, 2003 m. sausio 20 d. JT Saugumo tarybos rezoliuciją 1456 ir 2003 m. balandžio 25 d. JT Žmogaus teisių komisijos rezoliuciją 2003/68, kuriose teigiama, kad valstybės turi užtikrinti, kad bet kokios kovos su terorizmu priemonės, kurių jos imasi, būtų suderintos su tų šalių įsipareigojimais pagal tarptautinę teisę, ypač pagal tarptautinę žmogaus teisių teisę, pabėgėlių teisę ir tarptautinę humanitarinę teisę,
V.
džiaugdamasis Sanos deklaracija dėl demokratijos, žmogaus teisių ir Tarptautinio baudžiamojo teismo, kurią priėmė visų arabų šalių atstovai bei Afrikos kyšulio šalys,
W.
kadangi pats reiškinys, kad ES plėtoja dialogą su trečiąja šalimi, dar nereiškia, jog ES negali pateikti rezoliucijos dėl žmogaus teisių padėties toje šalyje arba paremti trečiosios šalies iniciatyvos, kaip aiškiai nurodė Taryba savo 2004 m. spalio 20 d. išvadose dėl Kinijos ir Irano bei dialogo dėl žmogaus teisių gairėse,
X.
kadangi labai svarbu plėtoti nuolatinį konstruktyvų tarpinstitucinį Europos Parlamento, Komisijos ir Tarybos dialogą siekiant, kad Europos Sąjungos veiksmai per 61-ąją JT Žmogaus teisių komisijos sesiją būtų darnūs ir nuoseklūs,
Y.
susirūpinęs dėl JT NVO komiteto veiklos, kadangi kai kurios tarptautinės organizacijos, skatinančios demokratiją ir žmogaus teises visame pasaulyje, buvo nedemokratinių šalių įtrauktos į politinius teismus,
Z.
susirūpinęs dėl to, kad Žmogaus teisių komisija per dažnai neatlikdavo savo tikrųjų pareigų paisyti teisių stengdamasi apginti savo piktnaudžiavimu kaltinamus narius, ką parodė JT Generalinio Sekretoriaus skirta institucija, kuri turėjo teikti pasiūlymus, kaip reformuoti instituciją.
Bendros pastabos
1.
dar kartą patvirtina, kad žmogaus teisių visuotinumo laikymasis, skatinimas ir saugojimas priklauso Europos Sąjungos teisynui ir yra vienas iš kertinių Europos vienybės ir vertybių akmenų,
2.
dar kartą patvirtina, kad būtina sustiprinti ES ir JT, ypač JT Žmogaus teisių komisijos, konsultacijas, bendradarbiavimą ir koordinavimą,
3.
ragina ES imtis lyderio vaidmens JT Žmogaus teisių komisijos veikloje,
Padėtys šal yse
4.
ragina ES tinkamai atsižvelgti į tai, kad pateiktas sąrašas nėra išsamus, kad sąlygos skirtingose šalyse skiriasi ir kad padėtis tam tikrose šalyse pagerėjo, ir pateikti ar paremti rezoliucijas dėl:
∙
visų šalių, kurioms buvo paskirtas šalies mandatą turintis žmogaus teisių ekspertas (Afganistano, Baltarusijos Birmos, Burundžio, Kambodžos, Čado, Kubos, Kongo Demokratinės Respublikos, Korėjos Liaudies Demokratinės Respublikos, Haičio, Irako, Liberijos, Somalijos, Sudano) ir klausimo dėl žmogaus teisių pažeidinėjimo okupuotose arabų teritorijose, įskaitant Palestiną,
∙
visų šalų, dėl kurių žmogaus teisių padėties ES pakartotinai išreiškė savo rimtą susirūpinimą tarptautiniuose sutikimuose (jos išvardintos Europos Sąjungos metinėje žmogaus teisių ataskaitoje, kurią priėmė Europos Sąjungos Taryba), tačiau kurios neturi šalies mandato JT Žmogaus teisių komisijoje. Šios šalys: Zimbabvė, Kinija, Indija, Indonezija, Pakistanas, Nepalas, Vietnamas; Rusijos Federacija (Čečėnija), Turkmėnistanas, Uzbekistanas ir Alžyras, Libija, Iranas, Mauritanija, Tunisas, Saudo Arabija,
∙
visų šalių, dėl kurių žmogaus teisių padėties Europos Parlamentas pakartotinai išreiškė savo rimtą susirūpinimą (Centrinės Afrikos Respublikos, Dramblio Kaulo Kranto, Kamerūno, Eritrėjos, Togo),
Kinijos, kurioje būtų smerkiamas savavališko sulaikymo taikymas, represinės priemonės, vykdomos Tibete, Sinkiang ir nukreiptos prieš Falun Gong judėjimą bei bet kokios formos politinę opoziciją; raginama nedelsiant besąlygiškai paleisti visus asmenis, įkalintus dėl jų nuomonės ar įsitikinimų, bei gerbti minties, įsitikinimų ir religijos laisvę bei darbuotojų teises; raginama ratifikuoti Tarptautinį pilietinių ir politinių teisių paktą; smerkiama nepateisinama perdėta mirties bausmė ir raginama priimti mirties bausmės nuosprendžių vykdymo moratoriumą bei ratifikuoti antrąjį Tarptautinio pilietinių ir politinių teisių pakto protokolą,
∙
Irano, kurioje būtų smerkiama tai, kad labai padaugėjo žmogaus teisių pažeidimų padidėjimas, ypač tai, kad daugėja pranešimų apie įvykdytą mirties bausmę, įskaitant įvykdytą mirties bausmę nepilnamečiams nusikaltėliams ir amputacijas, viešą nuplakimą, bendrą spaudos ir žiniasklaidos laisvės suvaržymą, paplitusius suėmimus (ypač moterų ir jaunuolių) kaltinant neaiškiais ar nereikšmingais nusižengimais; raginama įvesti moratoriumą mirties bausmei; tikimasi, kad Irano valdžios institucijos priims žadėtus teisės aktus, kuriais draudžiama skirti mirties bausmę už neturint 18 metų įvykdytus nusikaltimus; ir JT Žmogaus teisių komisija raginama iš naujo paskirti specialų įgaliotinį, kuris stebėtų žmogaus teisių padėtį Irane, o Irano vyriausybė – leisti žmogaus teisių stebėtojams laisvai dirbti šalyje;
∙
Irako, kurioje būtų smerkiami žmogaus teisių ir ypač humanitarinės teisės pažeidimai, mirties bausmės vykdymas civiliams, įkaitų ėmimas ir teroristinių grupių jiems vykdomos barbariškos egzekucijos, nuolatiniai mažumų, pvz., asirų ir kitų, puldinėjimai, trukdymai gauti medikų pagalbą, civilių gyventojų kankinimai; smerkiamas laikinosios Irako vyriausybės sprendimas grąžinti mirties bausmę; prašoma, kad Irako valdžios institucijos kuo greičiau ištirtų kaltinimus dėl žmogaus teisių pažeidimų per pastaruosius tris dešimtmečius ir nubaustų kaltininkus; reikalaujama, kad kiekvienas sulaikytasis turėtų galimybę pasinaudoti nešališku teisiniu procesu pagal tarptautinės teisės nuostatas, dar kartą pasmerkiamas kankinimas ir kitas žiaurus, nežmoniškas arba žeminamas elgesys su kaliniais; raginama išsamiai, nešališkai, viešai ir skaidriai ištirti kaltinimus dėl kankinimo ir netinkamo elgesio; kviečia taikyti sankcijas tinkamai ir naudojant tam tikslui skirtas priemones;
∙
Čečėnijos, kurioje būtų pirmiausia būtų smerkiamos žiaurios žudynės Beslane bei dažnėjantys Rusijos valdžios įstaigų civilių gyventojų atžvilgiu vykdomi karo nusikaltimai ir nusikaltimai žmonijai, ypač pagrobimų ir prievartinio žmonių dingimo atvejai, tikslinės operacijos, kurios vyksta vis dažniau ir yra baudžiamojo pobūdžio; smerkiama moterų, kurios dažnai labiausiai nukenčia per tokias baudžiamąsias operacijas, padėtis; smerkiama tai, kad tokių nusikaltimų vykdytojai ir toliau nebaudžiami; smerkiami nuolatiniai Rusijos armijos nusižengimai ir varžomosios priemonės, kurių imamasi žmogaus teisių gynėjų atžvilgiu, kai šie vykdo savo veiklą, spaudos laisvės varžymas ir jos pažeidimas bei grasinimai asmenims, kurie pateikia skundus Europos Žmogaus Teisių Teismui; raginama nedelsiant pradėti politines diskusijas tarp konflikto šalių siekiant pagaliau rasti taikų konflikto sprendimo būdą; Turkmėnistano, kurioje būtų smerkiamas prievartinis bet kokio pobūdžio spaudos ir politinių įsitikinimų laisvės slopinimas; ir Uzbekistano, kurioje būtų ypač smerkiama tai, kad religinės grupės skelbiamos už įstatymo ribų ir tai, kad labai kišamasi į politinių partijų veiklą;
∙
Afganistano, kurioje būtų pripažįstama būtinybė remti naujai išrinktą vyriausybę; smerkiami žmogaus teisių pažeidimai, įkaitų ėmimas, netinkamas elgesys su jais ir mirties bausmės; prašoma, kad kaltinimai žmogaus teisių pažeidimais ir per pastarąjį dešimtmetį įvykdyti karo nusikaltimai būtų tiriami ir kaltininkai būtų patraukti baudžiamojon atsakomybėn;
∙
Sudano, kurioje visos Darfūro konflikto šalys būtų raginamos nedelsiant nutraukti bet kokį smurtą ir puldinėjimus, susilaikyti nuo prievartinio civilių perkėlimo, prisidėti prie tarptautinių pastangų teikti humanitarinę pagalbą ir stebėti padėtį, užtikrinti, kad minėtų konflikto šalių atstovai laikytųsi tarptautinės humanitarinės teisės, palengvinti humanitarinę pagalbą teikiančių darbuotojų saugą ir saugumą, visokeriopai bendradarbiauti su JT Tyrimo komisija ir leisti jai patvirtinti, ar buvo vykdomas genocidas, ir nustatyti tokių pažeidimų vykdytojus; Jungtinių Tautų Saugumo Taryba būtų raginama rimtai apsvarstyti galimybę priimti sprendimą dėl pasaulinio ginklų embargo taikymo Sudanui ir pradėti taikyti kitas tikslines sankcijas už didelius žmogaus teisių pažeidimus ir kitus nusikaltimus atsakingiems asmenims, atsižvelgiant į neseniai pažeistus įsipareigojimus dėl trumpųjų paliaubų ir taikos proceso, bei užtikrinti, kad šios taikomos sankcijos nepadidins Sudano gyventojų kančių; kurioje būtų palankiai vertinamas sausio 9 d. pasirašytas taikos susitarimas vyriausybės Chartume ir Sudano liaudies išsilaisvinimo judėjimo/armijos ir tikimasi, kad jis bus greitai ir iki galo įgyvendintas;
5.
remdamasis Tarptautinio baudžiamojo teismo patariamąja nuomone dėl teisinių sienos statymo okupuotoje palestiniečių teritorijoje padarinių ir tuo, kad ji buvo patvirtinta Generalinėje Asamblėjoje, ragina priimti rezoliuciją, kurioje būtų reikalaujama taikyti tarptautinę teisę siekiant, kad Izraelis liautųsi pažeidinėjęs savo tarptautinius įsipareigojimus, ypač nutrauktų sienos statybą žemėse, esančiose tarptautiniu mastu pripažintos ,,žaliosios linijos“ tarp Izraelio ir palestiniečių teritorijų Vakarų kranto pusėje, ją nugriautų ir atšauktų visus su jos statyba susijusius teisinius ir norminius aktus bei raginama trečiąsias šalis laikytis savo įsipareigojimų ir neremti šios sienos statybos;
Teminiai klausimai
6.
ragina Sąjungai pirmininkaujančią valstybę pateikti arba paremti rezoliucijas dėl:
∙
pilietinių ir politinių teisių; žmogaus teisių apsaugos ir kovos su terorizmu; rasizmo; žmogaus teisių ir pagrindinių laisvių pažeidimo bet kurioje pasaulio dalyje; kankinimų ir žiauraus, nežmoniško arba žeminamo elgesio ar bausmės, žodžio laisvės, teismų nepriklausomumo, nebaudžiamumo ar religinės netolerancijos; vaiko teisių, pabrėžiant visiško Jungtinių Tautų Vaiko teisių konvencijos įgyvendinimo svarbą ir ypač labai sunkią vaikų padėtį per ginkluotus konfliktus bei smurtą prieš vaikus; moterų ir mergaičių teisių, ypač reprodukcinės sveikatos srityje ir atsižvelgiant į poreikį apsaugoti nuo prievartavimo kaip kovos priemonės naudojimo per konfliktus;
∙
migruojančių darbininkų, mažumų ir perkeltų asmenų;
∙
vietinių tautų; dingimų ir neatidėliotinai vykdomų mirties bausmių, žmogaus teisių gynėjų; spaudos laisvės ir žurnalistų apsaugos; šalies viduje perkeltų asmenų apsaugos; šiuolaikinių vergijos formų (ypač vaikų darbo, prekybos žmonėmis ir prekybos žmonių organais); ir diskriminavimo dėl seksualinės orientacijos ar lytinės tapatybės;
∙
ekonominių, socialinių ir kultūrinių teisių: teisės į vystymąsi; teisės į maistą; ypač didelio skurdo; prie Ekonominių, socialinių ir kultūrinių teisių pakto pridėto protokolo, taip pat įmonių ir žmogaus teisių;
7.
ragina ES ir toliau remti Darbo grupės dėl teisės į vystymąsi pastangas sukurti aiškią teisės į vystymąsi įgyvendinimo metodologiją,
8.
pagal 1986 m. JT Deklaraciją, kurioje pripažįstama, kad teisė į darnų vystymąsi yra neatimamą žmogaus teisė, primena ES įsipareigojimą skatinti tarptautinę ekonomikos tvarką, pagrįstą lygybe, suverenumu, tarpusavio priklausomybe ir abišaliais interesais, ragina ES daugiausiai dėmesio skirti vystymosi būtinybei per kitas PPO derybas, kurias numatyta rengti 2005 m. gruodžio mėn. Honkonge.
9.
ragina ES ir jos valstybes nares imtis visų reikiamų veiksmų Tūkstantmečio vystymosi tikslams pasiekti, ypač siekiant panaikinti skurdą, paplitusį badą, lyčių nelygybę, aplinkos kokybės prastėjimą bei švietimo, sveikatos priežiūros ir švaraus vandens stoką;
10.
ragina Tarybą, valstybes nares ir Komisiją remti JT Žmogaus teisių komisijos bei JT Žmogaus teisių skatinimo ir apsaugos pakomisės, kuri daugiausia rūpinasi vietos gyventojų klausimais, ypač Vietos gyventojų darbo grupėje, veiklą,
11.
palankiai vertina veiklą tarpsesijinės atvirosios ŽTK darbo grupės, atsakingos už teisiškai privalomos normatyvinės priemonės, skirtos apsaugoti visus asmenis nuo prievartinio dingimo projekto parengimą, ragina Žmogaus teisių komisiją pirmumo tvarka patvirtinti konvencijos dėl visų asmenų apsaugos nuo prievartinio dingimo projektą; ir primygtinai ragina Tarybą ir valstybių narių vyriausybes paremti darbo grupę siekiant, kad konvenciją kuo anksčiau patvirtintų Jungtinių Tautų Generalinė Asamblėja,
12.
ragina Komisiją ir Tarybą skirti tinkamą dėmesį nebaudžiamumo klausimams, susijusiems su tarptautinių žmogaus teisių pažeidimais, karo nusikaltimais ir humanitarinės teisės pažeidimais;
13.
primena, kad 2005 m. bus Pekino moterų konferencijos 10-mečio jubiliejus ir todėl tai yra puiki proga, kuria reikėtų pasinaudoti skatinant moterų teises visame pasaulyje,
14.
ragina ES remti visišką lyčių aspekto integravimą į visą Jungtinių Tautų Organizacijos sistemą,
15.
palankiai vertina faktą, kad nuo 1997 m. Europos Sąjungos iniciatyva JTŽTK priėmė rezoliuciją, kuria raginama panaikinti mirties bausmę arba kuo labiau apriboti jos taikymą; ragina imtis veiksmų, kad ši rezoliucija būtų atnaujinta per 61-ąją JT Žmogaus teisių komisijos sesiją,
16.
ragina Komisiją, Tarybą, Sąjungai pirmininkaujančią valstybę ir valstybes nares dėti visas įmanomas pastangas siekiant, kad kitoje JT Generalinėje asamblėjos sesijoje būtų priimta rezoliucija, kuria būtų įvedamas moratoriumas mirties bausmei visame pasaulyje, nes tai būtų pirmas žingsnis siekiant ją visiškai panaikinti,
17.
tačiau išreiškia, kad yra susirūpinęs dėl mirties bausmės panaikinimo proceso sulėtėjimo arba net jos panaikinimui priešingų tendencijų ir ragina visas valstybes, kuriose vis dar tebetaikoma mirties bausmė, laikytis per JT Žmogaus teisių komisijos 60-ąją sesiją priimtos Rezoliucijos 2004/L94,
18.
ragina Sąjungai pirmininkaujančią valstybę pateikti rezoliuciją, kurioje JAV būtų raginamos nedelsiant paaiškinti kalinių padėtį Gvantaname tarptautinių žmogaus teisių standartų ir humanitarinės teisės nuostatų požiūriu, ir primena keliose rezoliucijose pakartotą savo poziciją dėl dramatiškos kalinių padėties Gvantaname ;
19.
dar kartą pabrėžia, kad ES, vykdydama vystymosi ir prekybos politiką, atlieka svarbų vaidmenį griaunant paramos teroristų tinklams pagrindus ir judėjimus, didžiausią dėmesį skirdama skurdo mažinimui, žemės reformai, valdymui ir kovai su korupcija;
20.
ragina pirmininkaujančią valstybę imtis veiksmų siekiant sukurti Tarptautinę ginklų eksporto sutartį, atsižvelgiant į neseniai Europos Parlamento paskelbtą pranešimą apie ES ginklų eksportą;
21.
toliau tvirtai remia pastangas sukurti naują tarptautinę Konvenciją dėl neįgalių asmenų teisių; ragina Europos Vadovų Tarybą ir Europos Komisiją atlikti pagrindinį vaidmenį siekiant artimiausioje ateityje parengti išsamią konvenciją, nes taip bus užtikrinta, kad neįgalūs asmenys visame pasaulyje galės veiksmingai ir lygiai su kitais naudotis visomis žmogaus teisėmis; ragina ES pirmininkaujančią valstybę atstovaujant Europos Sąjungai JT laikinojo komiteto, atsakingo už JT konvencijos parengimą, derybose atsižvelgti į priimtą EP rezoliuciją dėl JT konvencijos; primena Tarybai ir Komisijai, kad turi būti tęsiamas ir stiprinamas dialogas su atstovaujamosiomis neįgalių asmenų organizacijomis;
Veiksmingas žmogaus teisių instrumentų ir mechanizmų funkcionavimas
22.
ragina Tarybą ir Komisiją siekti, kad visame pasaulyje būtų ratifikuoti visi žmogaus teisių instrumentai,
23.
sveikina Europos Sąjungos pastangas siekiant, kad visame pasaulyje būtų ratifikuotas Tarptautinio baudžiamojo teismo Romos statutas ir ragina Sąjungą toliau dėti savo pastangas šioje srityje,
24.
ragina Komisiją skirti tinkamą kiekį biudžeto lėšų siekiant užtikrinti, kad būtų skatinamas Sanos procesas ir tolesni veiksmai,
25.
ragina Sąjungai pirmininkaujančią valstybę ir valstybes nares pareikalauti, kad norėdamos tapti JT Žmogaus teisių komisijos narėmis, vyriausybės privalėtų ratifikuoti pagrindines žmogaus teisių sutartis, laikytis su jomis susijusių įsipareigojimų, atvirai pasikviesti JT žmogaus teisių ekspertus ir stengtis įgyvendinti jų rekomendacijas,
26.
ypač ragina naująsias JT Žmogaus teisių komisijos nares ir pirmininkaujančią valstybę išnaudoti savo kadencijos laiką komisijoje siekiant parodyti savo įsipareigojimą laikytis žmogaus teisių ir imtis konkrečių priemonių žmogaus teisių padėčiai savo šalyse pagerinti,
27.
ragina Tarybą ir Komisiją remti JT pastangas pasiųsti ypatingus pranešėjus žmogaus teisių klausimais (atsižvelgiant į jų įgaliojimus) į tas šalis, kuriose pažeidžiamos žmogaus teisės, ypač į tas šalis, kurios palaiko glaudžius ryšius su ES,
28.
ragina Sąjungai pirmininkaujančią valstybę ir valstybes nares pateikti arba paremti rezoliuciją, kuria būtų siekiama sustiprinti ypatingas JT Žmogaus teisių komisijos procedūras, įskaitant tinkamų išteklių skyrimą, kad ši komisija galėtų veiksmingai funkcionuoti,
29.
apgailestauja, kad suprastėjo JT Žmogaus teisių komisijos diskusijos, kuriose didžiausias dėmesys skiriamas paramai žmogaus teisių pažeidimais kaltinamoms valstybėms, ir ragina pirmininkaujančią valstybę ir valstybes nares padidinti bendrų ar atskirų deklaracijų, taip pat po pranešimų dėl ypatingųjų procedūrų pateikiamų klausimų ir deklaracijų skaičių;
30.
ragina Komisiją, Tarybą ir valstybes nares atidžiai prižiūrėti JT NVO komiteto procedūras ir priimamus sprendimus, siekiant užkirsti kelią ir išvengti bet kokių JT Žmogaus teisių komisijos darbe dalyvaujančių NVO pagrindinės žodžio laisvės pažeidimų,
31.
ragina Tarybai pirmininkaujančią valstybę pateikti arba paremti rezoliuciją, kuria būtų siekiama sukurti veiksmingą komisijos ir specialiųjų procedūrų rekomendacijų įgyvendinimo valstybėse priežiūros ir vertinimo sistemą, siekiant sukurti didesnio valstybių atskaitingumo sistemą,
Pasirengimas 61-ajai JT Žmogaus teisių komisijos sesijai ir tolesni veiksmai
32.
dar kartą patvirtina, kad prieš 61-ąją JT Žmogaus teisių komisijos sesiją, jos metu ir po jos Europos Sąjunga privalo veikti koordinuotai, bendrai ir būti gerai pasiruošusi tam, kad galėtų veiksmingai ir tinkamai prisidėti prie sesijos darbo,
33.
prašo Pirmininkų sueigos paskirti Europos Parlamento narių ad hoc delegaciją, kuri dalyvautų 61-ojoje JT Žmogaus teisių komisijos sesijoje,
34.
ragina Tarybą ir Komisiją ne vėliau kaip iki 2005 m. gegužės mėn. per plenarinį posėdį išsamiai informuoti Parlamentą apie JT Žmogaus teisių komisijos išvadas, taip pat nurodo, kad šiame pranešime turėtų būti tiksliai nurodyti ne tik klausimai, dėl kurių ES ir jos valstybės narės pateikė arba parėmė rezoliucijas, bei ES veiksmai per JT Žmogaus teisių komisijos sesiją, bet ir atvejai, kai ES neparėmė rezoliucijų, nurodant datas ir tokių veiksmų priežastis,
°
°
°
35.
paveda Pirmininkui perduoti šią rezoliuciją Tarybai, Komisijai, valstybių narių parlamentams ir vyriausybėms, JT Generaliniam Sekretoriui, Europos Tarybai ir šioje rezoliucijoje minimų šalių vyriausybėms.
