2009 m. rinkimai į Europos Parlamentą: balsuokime ir būkime renkami ten, kur gyvename
2009 m. rinkimai
Institucijos
2008-12-10 - 12:00
Artimiausi europiniai rinkimai vyks 2009 m. birželį Mastrichto sutartis numatė, jog gyvendami kitoje ES valstybėje galime ne tik balsuoti, bet ir kandidatuoti europiniuose bei savivaldos rinkimuose. Nors vis daugiau ne savo tėvynėje gyvenančių žmonių pasinaudoja balavimo teise gyvenamosios vietos valstybėje, į Europos Parlamentą ne savo šalyje išrinktus atstovus galime suskaičiuoti ant vienos rankos pirštų. „Ar situacija pasikeis 2009-ųjų metų rinkimuose“, – klausėme keturių ne savo gimtosiose ES šalyse išrinktų europarlamentarų.
Nepaisant rinkėjų aktyvumo Europos Parlamento rinkimuose mažėjimo tendencijų, svečiose ES šalyse gyvenantys žmonės juose balsuoja vis aktyviau. Vis dėlto, pastarąjį kartą 2004 m. vykusiuose EP rinkimuose iš 8974 kandidatų užsienyje kandidatavo tik 57 asmenys – keturi iš jų tapo europarlamentarais. Ką apie „demokratiją be sienų“ mano šie užsienyje išrinkti EP nariai?
Kas skatina politikus balotiruotis svečioje ES valstybėje?
Willem Schuth – Liberalų ir demokratų aljanso narys, išrinktas Vokietijoje. Į šią valstybę iš Olandijos atvyko būdamas 25 metų ir įsitraukė į vietos politiką.
Daniel Strož – Europos vieningųjų kairiųjų/Šiaurės šalių žaliųjų kairiųjų frakcijos narys, išrinktas Čekijoje. Savo šalies pilietybės jis neteko 1968-aisiais išvykęs į Vokietiją. 1989 m. grįžęs į Čekiją jis tęsė politinį darbą kaip „nuolat šalyje gyvenantis užsienietis“.
Ari Vatanen – Europos liaudies partijos ir Europos demokratų frakcijos narys, buvęs pasaulio ralio čempionas iš Suomijos. Prancūzijoje išrinktas politikas sako, jog tokių dalykų nepasirinksi – taip susiklostė gyvenimas.
Monica Frassoni – Žaliųjų frakcijos/Europos laisvojo aljanso narė, šiuo metu atstovauja Italijai, tačiau 1999 m. buvo išrinkta Belgijoje. Ji teigia negalėjusi atsisakyti sėkmingai dirbančios frankofoniškos Belgijos žaliųjų partijos kvietimo.
Ar išrinkimas svečioje ES šalyje turi įtakos kasdieniam parlamentiniam darbui?
Pasak užsienyje išrinktų EP narių, lemiamo vaidmens europarlamentaro darbe ši aplinkybė tikrai nevaidina.
W. Schuth: „Olandijos paso turėjimas didelės įtakos parlamentiniame darbe nevaidina. Man artimos abi kultūros, be to, Žemosios Saksonijos žemė ribojasi su Olandija.“
D. Strož: „Džiaugiuosi, jog Čekijos žmonės išreiškė pasitikėjimą manimi. Natūralu, jog bendrauju ir su kolegomis iš Vokietijos.“
A. Vatanen: „Kasdieniniame darbe tai nieko nekeičia. Europos Parlamente vyksta politinės, o ne nacionalinės „kovos“. Džiaugiuosi, kad kartas nuo karto esu kviečiamas ir į suomių susitikimus“.
M. Frassoni: „Parlamentinis darbas nepasikeitė. Visuomet maniau, jog galimybė dirbti daugelyje ES šalių remiantis tuo pačiu legitimumu yra didelis privalumas.“
Kodėl teise balsuoti už užsienio šalies, kurioje nuolat gyvena, politikus praeituose EP rinkimuose pasinaudojo tik nedaugelis svečioje šalyje gyvenančių ES piliečių?
Pasak kalbintų europarlamentarų, kelią neretai užkerta informacijos, žinių ir susidomėjimo stoka.
W. Schuth: „Daugelis žmonių atvyksta į užsienį vedami ekonominių motyvų ir nesidomi vietine politika. Turime palengvinti politinį integravimąsi – politinėms partijoms vertėtų atsiverti kitų ES šalių piliečiams“.
D. Strož: „Pastebimas patirties ir žinių apie visuomenę, kurioje gyvenama, trūkumas. Žmonės visų pirma rūpinasi gerovės kūrimu, o ne politika“.
A. Vatanen: „Dalyvavimo rinkimuose aktyvumą stabdo aptingimas ir nesidomėjimas. Kandidatuoti kitoje valstybėje nelengva, kadangi vietos politikai nori išsaugoti savo kėdę ir į užsieniečius žiūri kaip į „grobikus“, o ne naudingus pasiuntinius“.
M. Frassoni: „Tai reiškia ne tik informacijos, susidomėjimo ir žinių apie valstybės, kurioje gyvenama, stoką, bet ir nepakankamą europinės Europos Parlamento reikšmės suvokimą.“
20081204STO43824 Jūsų išrinkti EP nariai Gyvenimas svečioje ES šalyje Balsuoti? O kam vargintis? Trisdešimt Europos Parlamento rinkimų metų Rinkimai: 1979 ir 2009 m.
LT
1
PHOTO
20071004PHT11213.jpg
LT
2
LINK
/members/expert.do?language=LT
LT
3
LINK
http://ec.europa.eu/youreurope/nav/lt/citizens/services/eu-guide/living/index_lt.html
-//EP//TEXT IM-PRESS 20081201STO43289 0 NOT XML V0//LT
-//EP//TEXT IM-PRESS 20081120STO42657 0 NOT XML V0//LT
-//EP//TEXT IM-PRESS 20081107STO41554 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
