A6-0106/2009
25.2.2009
PRANEŠIMAS
dėl pasiūlymo dėl Europos Parlamento ir Tarybos sprendimo dėl Europos Sąjungos solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
(COM(2009)0023 – C6‑0040/2009 – 2009/2007(ACI))
Biudžeto komitetas
Pranešėjas:
Reimer Böge
PE 420.058v03-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
PRIEDAS: EUROPOS PARLAMENTO IR TARYBOS SPRENDIMAS...................................4
AIŠKINAMOJI DALIS..............................................................................................................6
REGIONINĖS PLĖTROS KOMITETO NUOMONĖ................................................................8
GALUTINIO BALSAVIMO KOMITETE REZULTATAI..........................................................9
PASIŪLYMAS DĖL EUROPOS PARLAMENTO REZOLIUCIJOS
dėl pasiūlymo dėl Europos Parlamento ir Tarybos sprendimo dėl Europos Sąjungos solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
( COM(2009)0023 – C6‑0040/2009 – 2009/2007(ACI) )
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2009)0023 – C6‑0040/2009 ),
– atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 14, p. 1. , ypač į jo 26 punktą,
– atsižvelgdamas į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą
OL L 311, 2002 11 14, p. 3. ,
– atsižvelgdamas į bendrą Europos Parlamento, Tarybos ir Komisijos deklaraciją dėl solidarumo fondo, priimtą per 2008 m. liepos 17 d. taikinimo posėdį,
– atsižvelgdamas į Biudžeto komiteto pranešimą ir Regioninės plėtros komiteto nuomonę ( A6‑0106/2009 ),
1. pritaria sprendimui, kuris pridedamas prie šios rezoliucijos;
2. paveda Pirmininkui pasirašyti šį sprendimą su Tarybos Pirmininku ir užtikrinti, kad jis būtų paskelbtas Europos Sąjungos oficialiajame leidinyje ;
3. paveda Pirmininkui perduoti šią rezoliuciją ir jos priedą Tarybai ir Komisijai.
PRIEDAS: EUROPOS PARLAMENTO IR TARYBOS SPRENDIMAS
2009 m. vasario ... d.
dėl Europos Sąjungos solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
EUROPOS PARLAMENTAS IR EUROPOS SĄJUNGOS TARYBA,
atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 14, p. 1. , ypač į jo 26 punktą,
atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą, ypač į jo 4 straipsnio 3 dalį
OL L 311, 2002 11 14, p. 3. ,
atsižvelgdami į Komisijos pasiūlymą,
Kadangi:
(1) Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.
(2) 2006 m. gegužės 17 d. tarpinstituciniame susitarime numatyta galimybė panaudoti Fondo lėšas neviršijant viršutinės metinės 1 mlrd. eurų ribos.
(3) Reglamente (EB) Nr. 2012/2002 numatytos nuostatos, kuriomis remiantis galima panaudoti Fondo lėšas.
(4) Rumunija pateikė paraišką panaudoti Fondo lėšas dėl potvynių sukeltos stichinės nelaimės. Komisija mano, kad paraiška atitinka Reglamento (EB) Nr. 2012/2002 2 straipsnyje nustatytas sąlygas ir todėl siūlo leisti skirti atitinkamus asignavimus,
NUSPRENDĖ:
1 straipsnis
Europos Sąjungos 2009 finansinių metų bendrajame biudžete iš Europos Sąjungos solidarumo fondo skiriama 11 785 377 EUR įsipareigojimų ir mokėjimų asignavimų suma.
2 straipsnis
Šis sprendimas skelbiamas Europos Sąjungos oficialiajame leidinyje .
Priimta Briuselyje
Europos Parlamento vardu Tarybos vardu
Pirmininkas Pirmininkas
AIŠKINAMOJI DALIS
Komisija siūlo 2006 m. gegužės 17 d. tarpinstitucinio susitarimo pagrindu sutelkti Europos Sąjungos solidarumo fondo lėšas Rumunijai. Tarpinstituciniame susitarime (TIS) numatyta galimybė sutelkti Fondo lėšas neviršijant maksimalios metinės 1 milijardo eurų ribos. Tai pirmasis pasiūlymas sutelkti Fondo lėšas 2009 metais.
2008 m. bendra sutelkta suma buvo 280 796 642 eurai, atitinkamai JK (162 387 985 eurai), Graikijai (89 769 009 eurai), Slovėnijai (8 254 203 eurai), Prancūzijai (Gvadelupai ir Martinikai – 12 780 000 eurų) ir Kiprui (7 605 445 eurai).
Lygiagrečiai šiam pasiūlymui Komisija pateikė taisomąjį biudžetą (TB Nr. 1/2009), įtraukdama į 2009 m. biudžetą atitinkamus įsipareigojimų ir mokėjimų asignavimus, kaip tai numatyta Tarpinstitucinio susitarimo 26 punkte.
Patikrinusi, ar šis pasiūlymas atitinka tinkamumo kriterijus pagal Tarybos reglamentą (EB) Nr.°2012/2002, Komisija pasiūlė įsipareigojimų ir mokėjimų asignavimams sutelkti iš ES solidarumo fondo bendrą 11 785 377 eurų sumą. Ši suma į daugiametės finansavimo programos 13 06 01 biudžeto eilutės 3B išlaidų kategoriją perkeliama iš 13 03 16 biudžeto eilutės (Europos regioninės plėtros fondas (ERPF). Konvergencija) 1B išlaidų kategorijos.
Patirtų nuostolių sumą ir Komisijos siūlomą pagalbą galima apibendrinti taip:
Eilutė
Antraštė
FF
2009 m biudžetas
Taisomasis biudžetas Nr. 1
Nauja suma
Įsipareigojimai
Mokėjimai
Įsipareigojimai
Mokėjimai
Įsipareigojimai
Mokėjimai
13 03 16
Europos regioninės plėtros fondas (ERPF). Konvergencija
1.2
22 417 259 853
9 588 000 000
-11 785 377
22 417 259 853
9 576 214 623
13 06 01
Europos Sąjungos solidarumo fondas. Valstybės narės
3.2
p.m.
p.m.
11 785 377
11 785 377
11 785 377
11 785 377
Iš viso III dalis. Komisija
22 417 259 853
9 588 000 000
11 785 377
0
22 429 045 230
9 588 000 000
Rumunija paprašė Fondo paramos po 2008 m. liepos mėn. šalį nusiaubusių potvynių. Ji taikoma penkioms Šiaurės rytų Rumunijos provincijoms (Maramurešo, Sučavos, Botošanio, Jasų ir Niamco), patyrusioms nuostolių dėl didelių liūčių ir nuošliaužų, nuo kurių nukentėjo didelė dalis šios srities gyventojų. Rumunijos valdžios institucijos nurodė, kad ši nelaimė turėjo tiesioginę įtaką 214 savivaldybių, kuriose gyvena daugiau kaip 1,6 iš 3 milijonų gyventojų.
Rumunijos valdžios institucijų vertinimu, tiesioginei žalai atlyginti reikia 471,4 milijono eurų, ir tai yra 83 proc. įprastos minimalios sumos, kuri reikalinga Rumunijai skirtam fondui sutelkti ir kuri siekia 566,8 milijono eurų (t. y. 0,6 proc. Rumunijos BNP).
Kadangi netenkinamas kiekybinis „didelės nelaimės“ kriterijus, nurodytas Reglamento Nr. 2012/2002, įsteigiančio Europos Sąjungos solidarumo fondą, 2 straipsnio 1 dalyje, pasiūlymas pagrįstas vadinamuoju „ypatingos (regioninės) nelaimės“ kriterijumi, nurodytu 2 straipsnio 2 dalies teisinio pagrindo paskutinėje pastraipoje, kuriuo remiantis Fondo parama taip pat gali pasinaudoti regionas, jei jis nukentėjo nuo ypatingos nelaimės, dažniausiai nuo stichinės, padariusios žalos daugumai jo gyventojų, kurios padariniai labai dideli ir ilgai turės įtakos gyvenimo sąlygoms regione ir jo ekonominiam stabilumui.
Pranešėjas džiaugiasi tuo, kad Komisija pasiūlė sutelkti ESSF lėšas, kaip vienintelį PTBP Nr. 1/2009 klausimą, vadovaujantis 2008 m. liepos 17 d. Europos Parlamento ir Tarybos bendrąja deklaracija, kurioje nurodoma, kad biudžeto institucija „(...) palankiai vertina Komisijos įsipareigojimą, kad nuo šiol kiekvienas preliminarus taisomojo biudžeto projektas, kuris reikalingas siekiant naudoti Solidarumo fondo lėšas, bus sudaromas tik tuo tikslu.“
Kaip numatyta Tarpinstitucinio susitarimo 26 straipsnyje, prieš pritariant lėšų panaudojimui abiem biudžetą priimančioms institucijoms, turėtų įvykti trišalis dialogas. Siekdamos skubiai pakeisti taisomąjį biudžetą Nr. 1/2009, abi biudžetą priimančios institucijos pritarė supaprastintai procedūrai.
Vasario 24 d. Biudžeto komitetas surengė atitinkamų Rumunijos vietos ir regionų valdžios įstaigų klausymus, kad įvertintų potvynių padarinius ir tai, kaip panaudojamos ES Solidarumo fondo lėšos.
Regioninės plėtros komitetas išreiškė savo teigiamą nuomonę rašte, kuris pridedamas prie šio pranešimo.
Pranešėjas rekomenduoja pritarti Komisijos pasiūlymui dėl sprendimo, kuris pridedamas prie šio pranešimo.
REGIONINĖS PLĖTROS KOMITETO NUOMONĖ
Mr. Reimer Böge
Pirmininkui
Biudžeto komitetas
Tema : Europos Komisijos pasiūlymas dėl Europos Parlamento ir Tarybos sprendimo dėl ES Solidarumo fondo lėšų panaudojimo Rumunijoje (KOM(2009) 23 galutinis)
Gerb. R. Böge,
Siekdami, jog laiku būtų patvirtinta priemonė, kurią Biudžeto komitetas ketina nedelsdamas priimti, su malonumu Jums pranešu, kad, kaip siūlė Europos Komisija ir vadovaujantis 2006 m. gegužės 17 d. tarpinstituciniu susitarimu bei Reglamentu Nr. 2012/2002, Regionų komitetas neprieštarauja, jog iš Solidarumo fondo lėšų Rumunijai būtų skirta 11 785 377 eurų.
Pagarbiai,
GALUTINIO BALSAVIMO KOMITETE REZULTATAI
Priėmimo data
24.2.2009
Galutinio balsavimo rezultatai
+:
–:
0:
16
0
1
Posėdyje per galutinį balsavimą dalyvavę nariai
Reimer Böge, Daniel Dăianu, Vasilica Viorica Dăncilă, Vicente Miguel Garcés Ramón, Salvador Garriga Polledo, Jutta Haug, Anne E. Jensen, Wiesław Stefan Kuc, Janusz Lewandowski, Alexandru Nazare, Theodor Dumitru Stolojan, László Surján, Ralf Walter
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Hans-Peter Martin, Paul Rübig, Peter Šťastný
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Juan Fraile Cantón
