Esenas, Stambulas ir Pėčas: kultūros pokyčių vėjai
Kultūra
2010-01-29 - 12:51
Trys 2010-ųjų kultūros stotys: Esenas, Pėčas ir Stambulas Iš Linco ir Vilniaus Europos kultūros sostinės vardą 2010 m. perėmę Vokietijos Rūro regione įsikūręs Esenas, Pietų Vengrijoje esantis Pėčas ir Turkijos sostinė Stambulas į juos šiemet atvykusiem lankytojams nuobodžiauti tikrai neleis. Įžvalgomis apie Turkijos didmiestį, Vengrijos universitetinį miestą ir Rūro srities centrą paprašėme pasidalinti šiuos miestus gerai pažįstančių europarlamentarų.
Iš dulkių išsivadavusio Eseno pokyčių istorija
„Esenas ir Rūro sritis kvėpuoja nebe dulkėmis, o ateitimi. RUHR.2010 atskleidžia buvusio kalnakasybos regiono transformaciją. Ateitis paliečiama naujomis meno ir kultūros formomis neįprastose vietose. RUHR.2010 – visų kultūros sostinė visiems“, – mintimis apie Europos kultūros sostinę Eseną dalijasi vokiečių socialdemokratas Jens Geier.
Šiemet Esene vykstančius renginius persmelks mitologijos, didmiesčio ir Europos temos. Miesto pokyčių istorija bus pasakojama pasitelkus įvairias temas ir menines išraiškos priemones. „Pradėdami nuo Rūro mitologijos, norime parodyti naujo didmiesčio, sugebančio išjudinti Europą per meną ir kultūrą, gimimą“, – sakoma miesto tinklalapyje.
Kultūrų susitikimas Stambule
„Stambulas – vienas didžiųjų Europos miestų, kultūrų susitikimo vieta, įkvėpusi daugelį menininkų, pradedant Mocartu ir baigiant Agata Kristi, – kalba ne kartą Turkijos sostinėje lankęsis britų leiboristas Richard Howitt. – Ši šiuolaikiška ir gyva kultūros sostinė Europai ir pasauliui atskleis milžiniškus savo kultūros turtus“, – Stambulo sėkme neabejoja jis.
R. Howitt mano, kad vizualaus ir tradicinio meno, architektūrinio paveldo, muzikos, operos ir filmų žanrus sujungsianti programa įtrauks kiekvieną.
Britų liberaldemokrato Andrew Duff nuomone, Europos istorijos turtus geriausiai galima pajusti Stambule, kuriam šioje srityje gali prilygti tik Roma. „Šiandieninis Stambulas – Turkijos eksperimentinė platforma. Šis miestas rodo kelią į daugiakultūrę, liberalią ir pasiturinčią ateitį“, – sako jis.
Pėčas – atviras universitetinis miestas
30 tūkst. studentų formuoja Pietų Vengrijoje įsikūrusio Pėčo veidą. „Jis visuomet buvo daugiatautis miestas: kiekvienas čia gyvenantis ar atvykstantis žmogus atsiveža savo kultūrą ir kuria unikalią miesto dvasią“, – Pėčą pristato vengrų europarlamentaras Ádám Kósa (Europos liaudies partija). Pusiaukelėje tarp Eseno ir Stambulo įsikūrusio Pėčo devizas – miestas be sienų.
Pasak EP nario, miesto svečius šiemet pasitiks džiazas, simfoniniai koncertai, dramos ir lėlių spektakliai, folkloriniai festivaliai. Miesto krepšinio ir vandensvydžio komandos į svarbias rungtynes kvies sporto mėgėjus.
Tai pačiai frakcijai priklausantis A. Kósa tautietis Pál Schmitt sako, jog netrukus modernios koncertų salės duris ir kultūros kvartalo vartus atversiantis miestas šiemet tikisi sulaukti milijono lankytojų.
20100121STO67831 2010 m. Europos kultūros sostinės Esenas 2010 Stambulas 2010 Pėčas 2010 2009-ieji: Jus kviečia Lincas ir Vilnius
LT
1
EUROPARL-TV
http://europarltv.europa.eu/swf/EmbedPlayer.swf?vid=097bb10b-c0ec-4029-9e44-29bc042921d1&cid=0c8dedcf-1098-46c9-9b85-6f2b0f0b120d&lang=lt&bitrate=120&loop=off&autoplay=off&startVolume=medium&showTitle=on&showBottom=on
LT
2
LINK
http://ec.europa.eu/news/culture/100107_lt.htm
LT
3
LINK
http://www.essen-fuer-das-ruhrgebiet.ruhr2010.de
LT
4
LINK
http://www.en.istanbul2010.org
LT
5
LINK
http://en.pecs2010.hu/
-//EP//TEXT IM-PRESS 20090123STO46987 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
