Kas gi yra EP politinė frakcija?
Institucijos
2006-04-06 - 17:44
EP politinių frakcijų posėdžiai – itin svarbūs
Galbūt jums neaiškus terminas „politinė frakcija“? Ar norėtumėte kartą visiems laikams išsiaiškinti? Atėjo metas tai padaryti. Iki balandžio pabaigos paskelbsime ciklą straipsnių apie visas septynias Europos Parlamento politines frakcijas. Pakalbėsime apie jų istoriją, vadovus bei programas. Tačiau pirma apžvelkime Europos Parlamento politines frakcijas ir jų vaidmenį Europos Sąjungoje.
EP politinių frakcijų sistema yra savita ir ypatinga. Užuot vienijęsi pagal šalis, europarlamentarai, priklausantys įvairioms ES šalių politinėms partijoms, buriasi į bendrus interesus atstovaujančias tarptautines grupes. Didžiausia Europos Parlamento frakcija, vadinama „Europos liaudies partija ir Europos demokratai“, vienija 264 europarlamentarus iš visų 25 ES šalių.
Šiuo metu Europos Parlamente yra septynios politinės frakcijos ir 43 frakcijoms nepriklausantys EP nariai. Naujai politinei frakcijai įsteigti reikia mažiausiai 19 narių iš penkių skirtingų ES šalių.
Parlamento galiūnės
Politinės frakcijos yra gyvybiškai svarbios Europos Parlamento darbui. Jos sprendžia, kokie klausimai bus nagrinėjami plenarinėse sesijose. Jos taip pat gali teikti pataisas ataskaitoms, dėl kurių bus balsuojama plenarinėje sesijoje. Prieš prasidedant sesijai politinė frakcija nusprendžia, kokios pozicijos ji laikysis. Tačiau nė vienas EP narys negali būti verčiamas balsuoti vienaip ar kitaip.
Kiekviena politinė frakcija skiria pirmininką, kartais net du. Frakcijos teikia kandidatus užimti visas svarbias pareigas, tarp jų EP pirmininko, vicepirmininkų, komitetų vadovų ir kvestorių. Tai rodo nemenką frakcijų įtaką Parlamente. Labai svarbų vaidmenį atlieką frakcijų koordinatoriai – jie padeda koordinuoti konkrečius politikos klausimus frakcijoje ir organizuoja paramą jos pozicijai komitetuose, kuomet tenka balsuoti dėl ataskaitų.
Per kelias ateinančias savaites paskelbsime išsamius duomenis apie visas frakcijas. Norėdami daugiau sužinoti apie vieną ar kitą, būtinai apsilankykite Europos Parlamento tinklalapyje. Toliau pateikiamas išankstinis straipsnių tvarkaraštis:
Vasario 17 d. – Europos liaudies partijos (krikščionių demokratų) ir Europos demokratų frakcija; Vasario 24 d. – Socialistų frakcija Europos Parlamente; Kovo 3 d. – Liberalų ir demokratų aljanso už Europą frakcija; Kovo 10 d. – Europos žaliųjų frakcija/ Europos laisvasis aljansas;
Kovo 24 - Europos vieningųjų kairiųjų jungtinė frakcija/Šiaurės šalių žalieji kairieji
Kovo 31 d. – Nepriklausomybės ir demokratijos frakcija; Balandžio 21 d. – Sąjungos už tautų Europą frakcija.
20060210STO05137 EP politinių frakcijų tinklalapiai:
LT
1
PHOTO
20060210PHT05139.jpg
LT
2
LINK
/groups/default.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
