17.9.2008
PASIŪLYMAS DĖL REZOLIUCIJOS
siekiant baigti diskusijas dėl Komisijos pareiškimo
pagal Darbo tvarkos taisyklių 103 straipsnio 2 dalį
pateikė Silvana Koch-Mehrin ir Diana Wallis
ALDE frakcijos vardu
dėl Europos Parlamento prioritetų, susijusių su 2009 m. Komisijos teisėkūros ir darbo programa
Europos Parlamento rezoliucija dėl Europos Parlamento prioritetų, susijusių su 2009 m. Komisijos teisėkūros ir darbo programa
Europos Parlamentas ,
–
atsižvelgdamas į Komisijos komunikatą dėl 2009 m. metinės politikos strategijos (COM(2008)0072),
–
atsižvelgdamas į esamos 2008 m. teisėkūros ir darbo programos (COM(2007)0640) įgyvendinimą,
–
atsižvelgdamas į savo 2008 m. balandžio 24 d. rezoliuciją dėl Komisijos komunikato „2009 m. metinė politikos strategija“,
–
atsižvelgdamas į savo komitetų pasiūlymus, kuriuos pirmininkų sueiga perdavė Komisijai,
–
atsižvelgdamas į Darbo tvarkos taisyklių 33 straipsnį,
A.
kadangi struktūrinis dialogas su Komisija itin svarbus tarpinstitucinis žingsnis ir įgyvendinant dabartinę 2008 m. teisėkūros ir darbo programą, ir priimant 2009 m. teisėkūros ir darbo programą,
B.
kadangi dėl to labai svarbu, jog struktūrinis dialogas vyktų tinkamu laiku, kad būtų galima sutelkti pastangas ES pagrindiniams strateginiams kelerių ateinančių metų tikslams apibrėžti,
C.
kadangi politiniai prioritetai turėtų derėti su turimais finansiniais ištekliais,
EKONOMIKOS AUGIMAS IR DARBO VIETŲ KŪRIMAS
1.
ragina Komisiją suteikti politinį prioritetą Europos Sąjungos konkurencingumo stiprinimui;
2.
prašo Komisiją pateikti pasiūlymų, kad būtų padėta užtikrinti MVĮ galimybę naudotis lanksčia darbo rinka, nes tai vienas iš svarbiausių įmonių reikalavimų;
3.
prašo toliau informuoti apie visuotinės svarbos socialines paslaugas;
4.
pritaria Komisijos pasiūlymui nustatyti kito ES socilinės įtraukos ir socialinės apsaugos strategijos etapo skurdo mažinimo tikslus;
5.
ragina Komisiją prieš paskelbiant kitą Europos prisitaikymo prie globalizacijos padarinių fondo (angl. EGAF) ataskaitą nustatyti aiškius gaires ir kriterijus, pagal kuriuos būtų vertinami rezultatai tai atvejais, kai finansinė parama buvo teikiama iš šio fondo;
6.
prašo Komisiją pateikti komunikatą, susijusį su tuo, kaip valstybės narės naudoja Europos prisitaikymo prie globalizacijos padarinių fondo, kuris yra viena iš svarbiausių ES socialinės įtraukos, socialinė apsaugos ir užimtumo strategijos įgyvendinimo priemonių, lėšas;
7.
ragina Tarybą ir Komisiją persvarstyti Tarybos rekomendacijos dėl jaunųjų savanorių judumo Europoje priėmimo tvarkaraštį, kad Parlamentas turėtų pakankamai laiko savo nuomonei apie šią rekomendaciją pateikti;
8.
prašo Komisijos pateikti komunikatą, kuriame būtų įvertinama, kaip valstybės narės įgyvendina direktyvą dėl valstybių narių socialinės apsaugos sistemų koordinavimo;
9.
prašo Komisijos pateikti komunikatą dėl švietimo ir mokymo sistemų pritaikymo teikti naujus įgūdžius, kurių reikia darbo rinkai;
Sveikatos apsauga
10.
apgailestauja, kad nepaisant nevienkartinių ir konkrečių Parlamento reikalavimų, Komisija dar nepateikė Direktyvos 2000/54/EB dėl darbuotojų apsaugos nuo rizikos, susijusios su biologinių veiksnių poveikiu darbe (Direktyvos 89/391/EEB ir 90/679/EEB) įstatiminių pakeitimų, kad būtų galima spręsti rizikos, atsirandančios dėl darbo su adatomis ir kitais aštriais medicininiais instrumentais, problemas; ragina Komisiją nedelsiant pateikti pasiūlymą, atsižvelgiant į Parlamento savo iniciatyva parengtą pranešimąs dėl Europos sveikatos apsaugos darbuotojų apsaugos nuo infekcijų, plintančių per kraują įsidūrus švirkštu (2006/2015(INI));
11.
džiaugiasi, kad Komisija pagaliau pateikė pasiūlymą dėl direktyvos dėl paciento teisių į sveikatos priežiūros paslaugas kitose valstybėse narėse įgyvendinimo, kuri yra pirmasis svarbus žingsnis link laisvosios Europos pacientų erdvės; pabrėžia, kad ši direktyva svarbi, nes joje nustatyta ir pacientų, ir sveikatos priežiūros paslaugų teikėjų teisių ir pareigų sistema; atkreipia dėmesį į tai, kad pacientams turi būti suteikta teisė į gydymą kitoje ES valstybėje narėje nepaisant kainos, saugumo ir kokybės; mano, kad ši direktyva būtinai turėtų būti priimta iki dabartinės Parlamento kadencijos pabaigos;
Transporto politika
12.
labai pritaria dabartinėms deryboms, susijusioms su trečiuoju saugios laivybos teisės aktų rinkiniu; atkreipia dėmesį, kad svarbu sudaryti susitarimą iki dabartinės Parlamento kadencijos pabaigos;
13.
pabrėžia, kad reikia reikia bendrų teisės aktų, susijusių su vėliavos valstybės įsipareigojimų ir laivų sąvininkų civilinės atsakomybės sritimis;
14.
pabrėžia, kad iš esmės turėtų būti privaloma pradėti naudoti Eurovinjetę; toliau reikalauja, kad iš to gautas pelnas būtų naudojamas tik išorinėms sąnaudoms mažinti ir investicijoms į alternatyvias infrastruktūras;
15.
dar kartą pabrėžia, kad reikia sukurti transeuropinius tikslus, nes tai – itin svarbi priemonė siekiant pagerinti nacionalinių tinklų tarpusavio sąveikumą ir sujungimą; prašo Komisijos teikti reguliarias ataskaitas, susijusias su strateginiais projektais, jų pažanga ir finansavimu;
Sanglaudos ir regioninė politika
16.
mano, kad atsižvelgiant į struktūrinių fondų įgyvendinimo laikotarpio vidurio peržiūrą, toliau sanglaudos politikai būtina skirti daugiau finansinių išteklių, kad būtų galima spręsti numatytas naujas problemas, kurios turės didelės teritorinės įtakos; pabrėžia, kad reikia spręsti ne tik su ekonomine ir socialine sanglauda susijusius klausimus, bet tai pat klausimus, kurie susiję su demografiniais pokyčiais, urbanizacija, segregacija, migracijos srautais, neišvengiamu prisitaikymu prie globalizacijos, klimato kaita, būtinybe užtikrinti energijos tiekimą ir lėta kaimo vietovių plėtra;
17.
mano, kad laikantis Sutarties nuostatų ir solidarumo principo sanglaudos politika turėtų išlikti Bendrijos politika, taigi atmeta visus bandymus iš naujo nacionalizuoti šią politiką;
18.
prašo Komisijos laikytis integruoto požiūrio, kad atsižvelgiant į būsimą veiksmų planą dėl judumo mieste sanglaudos politikai būtų taikomos susijusios priemonės;
19.
prašo Komisijos, 2007 m. gegužės mėn. patvirtinus Parlamento pranešimą apie būsto ir regioninę politiką, atlikti du tyrimus, susijusius su būsto sritimi; viename iš jų turėtų būti atskleista, kaip paskirstyta atsakomybė tarp nacionalinio, regioninio ir vietos lygmenų ir nustatyti ES 27 valstybių narių teisiniai pagrindai, o kitame turėtų būti nagrinėjamos būsto ir kainos ir poreikiai ir apskritai valstybių narių turto rinka;
Valstybinis teisingumas vidaus rinkoje
20.
ragina pateikti konkretų teisėkūros pasiūlymą, susijusį su autentišku Europos teisės aktu, suaugusiųjų globa ir e. teisingumu;
21.
dar kartą pakartoja raginimą, susijusį su Europos asociacijos statutu ir Europos savitarpio organizacijos statutu;
22.
tikisi esminės pažangos sisteminių pagrindų sutarčių teisei srityje;
Naujovės ir moksliniai tyrimai
23.
pakartoja savo raginimą Komisijai teikti nuolatines ataskaitas, susijusias su tarpiniais ir galutiniais projektų, finansuojamų pagal dabartinę mokslinių tyrimų ir taikomosios veiklos pagrindų programą, rezultatais;
Energetikos politika
24.
prašo Komisijos patikrinti, kas padaryta valstybėse narėse Transeuropinių energijos tinklų tiesimo klausimu; primena Komisijai, kad išrinktieji projektai padeda baigti kurti vidaus energetikos rinką ir užtikrinti tiekimo saugumą ES;
Ekonominė ir pinigų sąjunga
25.
ragina Komisiją pateikti teisėkūros pasiūlymą dėl Europos privačių investicijų tvarkos, pagal kurį prifesionaliems investuotojams būtų leidžiama prekiauti investicijų produktais tarpvalstybiniu mastu;
26.
labai ragina Komisiją parengti savo teisėkūros pasiūlymą dėl bendros konsoloduotos įmonių pelno mokesčių bazės (angl. CCCTB);
27.
ragina Komisiją, atsižvelgiant į dabartinį finansų rinkos sąmyšį, pateikti pasiūlymą stiprinti esamą ES priežiūros sistemą; pabrėžia, kad būtina taip aiškiai apibrėžti priežiūros institucijų komitetų, vadinamųjų Lamfalussy proceso 3-čio lygio komitetų, vaidmenį ir patikėti jiem konkrečias užduotis siekiant, kad būtų skatinamas didesnis priežiūros institucijų bendradabiavimas ir suartėjimas;
Vartotojų politika
28.
džiaugiasi Komisijos pateiktu pasiūlymu persvarstyti vartotojų acquis ;
29.
mani, kad Komisijai turi kruopščiai įvertinti vartotojų žalos atlyginimo problemą, įskaitant teisinio pagrindo klausimą, ir atitinkamai pateikti aiškų Europos lygmens sprendimą, pagal kurį vartotojams taip pat būtų suteikta galimybė veikti kartu;
30.
ragina Komisiją griežtai stebėti, kaip įgyvendinamos ir vykdomos svarbiausios direktyvos, pvz., Paslaugų direktyva, atnaujintas muitinės kodeksas ir naujos direktyvos, patenkančios į vartotojų acquis taikymo sritį (Direktyva dėl pakaitinio naudojimosi bendra nuosavybe ir Vartojimo kreditų direktyva);
Biudžetas
31.
po viešų konsultacijų proceso laukia Komisijos pasiūlymo dėl biudžeto laikotarpio vidurio persvarstymo, kaip nurodyta 2006 m. tarpinstituciniame susitarime; tikisi novatoriško ir ateitį numatančio požiūrio, kuris padėtų Europai veiksmingiau spręsti būsimas problemas ir turėti biudžetą, kuriuo būtų galima naudotis kaip įrankiu ir kuris nesudarytų kliūčių;
Biudžeto kontrolė
32.
ragina Komisiją atsižvelgti į nuolatinius neigiamus sąskaitų patikimumo įvertinimus ir labiau stengtis įtikinti valstybes nares paskelbti nacionalines deklaracijas, susijusias su bendrai valdomų ES fondų valdymu, kaip nurodyta rezoliucijose dėl 2003, 2004, 2005 ir 2006 metų biudžeto įvykdymo patvirtinimo ir tarpinstituciniame susitarime 2007–2013 m. laikotarpiui; ragina Komisiją pateikti pasiūlymą dėl priimtinos klaidos rizikos įvairiose išlaidų srityse;
33.
ragina Komisiją toliau stengtis kovoti su administracine našta, užkrauta valstybiniams ir privatiems ūkinės veiklos vykdytojams, pateikti pasiektų rezultatų suvestines ir nurosyti būsimas priemones, kurių bus imtasi šioje srityje;
KLIMATO KAITA IR TVARI EUROPA
34.
ragina Komisiją pateikti pasiūlymo, kuriuo siekiama sustabdyti nelegalia miškų ruoša, projektą, turint mintyje, kad Europos Sąjunga turi atlikti šioje srityje aiškų vaidmenį, nes ji pagrindinė medienos importuotoja ir vartotoja, ir kartu viena iš pagrindinių paramos teikėjų beitiesioginių investuotojų;
35.
mano, kad itin svarbu didinti Europos išlaidas atsinaujinančios energijos tyrimams siekiant padidinti Europos galimybę pasiekti užsibrėžtus klimato kaitos tikslus, taip pat padidinti energetinį saugumą būsimoje rinkoje, pasitelkus iškastinio kuro konkurenciją;
36.
ragina Komisiją persvarstyti Direktyvą 2003/65/EB, kuria iš dalies keičiama Direktyva 86/609/EEB dėl eksperimentiniais ir kitais mokslo tikslais naudojamų gyvūnų apsaugos;
37.
ragina Komisiją nustatyti Bendrijos veiksmus, kuriais siekiama apsaugoti Baltijos ir Juodąją jūras nuo taršos padarinių;
38.
ragina Komisiją kuo greičiau pateikti pasiūlymą dėl finansavimo priemonių, skirtų iki 2015 m. pastatyti ir pradėti eksploatuoti iki 12 parodomųjų įmonių, kurios gamintų komercinę elektros energiją ir vykdytų anglies surinkimą bei saugojimą; taigi mano, kad tam turėtų būti teikiama pirmenybė, todėl ragina Komisiją pateikti savo pasiūlymą iki 2008 m. pabaigos;
Žuvininkys tės politika
39.
džiaugiasi Komisijos ketinimu 2009 m. pateikti pasiūlymą dėl bendros žuvininkystės ir žemės ūkio produktų rinkos organizavimo reformos;
40.
apgailestauja, kad Komisija dar nepateikė komunikato dėl baudų už didelius Bendrijos žuvininkystės teisės pažeidimus derinimo;
41.
pakartoja savo raginimą Komisijai skirti lėšų integruotai ES jūrų politikai ir pateikti tinkamų teisinių priemonių, skirtų šiai politikai įgyvendinti;
Žemės ūkis
42.
pabrėžia, kad svarbu tęsti bendrosios žemės ūkio politikos (BŽŪP) reformą; mano, kad BŽŪP būklės patikrinimas – svarbi Komisijos politinė iniciatyva, kuria turėtų būti siekiama užtikrinti būtinus supaprastinimą ir pakeitimus 2009–2013 m. laikotarpiu, taip pat mano, kad tai svarbus pagrindas siekiant ES finansinės perspektyvos reformos, kurią vykdanst bus patikrinti laikotarpio po 2013 m. prioritetai; ragina skirti reikiamą dėmesį Dohos plėtros raundo rezultatams;
PILIEČIAI – SVARBIAUSIA
Kultūros tapatybė ir įvairovė
43.
pabrėžia būtinybę užbaigti šiuo metu vykdomą procedūrą, susijusią su „Erasmus Mundus “ (2008–2013 m.) programos priėmimu, gerai ir greitai;
44.
mano, kad būtina užtikrinti Europos tarpkultūrinio dialogo metų tinkamą tęsinį ir ragina Komisiją tęsti šį dialogą;
45.
ragina Komisiją 2009 m. pradžioje pateikti komunikatą dėl universitetų ir įmonių dialogo, siekiant padidinti Europos universitetų konkurencingumą, taip par Žaliąją knygą dėl kultūros ir kūrybos pramonės šakų pasiūlant galimybių plėtoti kultūros pramonės šakų potencialą, kad būtų kuriamos darbo vietos ir siekiant ekonominio augimo;
46.
apgailestauja, kad Komisijos pasiūlyme COM(2008)0229, kuriuo iš dalies pakeičiams reglamentas dėl galimybės visuomenei susipažinti su Europos Parlamento, Tarybos ir Komisijos dokumentais (Reglamentas (EB) Nr. 1049/2001) neatsižvelgiama į Parlamento ir piliečių raginimus siekti didesnio skaidrumo ir atvirumo ES, tai pat ragina siekti greitos pažangos kitais skaidrumo klausimais, pvz., dėl ES fondų naudos gavėjų;
EUROPA – PASAULINĖS REIKŠMĖS PARTNERIS
Prekyba
47.
pabrėžia, kad svarbu sėkmingai užbaigti Dohos plėtros roundą, kuris šiuo metu pasiekęs kritinį etapą po nesėkmingų 2008 m. liepos mėn. derybų; šiomis aplinkybėmis ragina Komisiją ir kitus PPO partnerius labiau stengtis siekiant kuo greičiau pasirašyti aukštų tikslų siekiantį susitarimą, kuriuo būtų skatinama prekyba ir plėtra;
48.
ragina Komisiją nuosekliai įgyvendinti patekimo į rinką ES strategijas, užtikrinti geresnę intelektinės nuosavybės apsaugą ir kovoti su klastotėmis; atsižvelgdamas į tai ragina Komisiją kuo greičiau sudaryti Kovos su klastojimu prekyboje susitarimą (angl. ACTA);
49.
ragina Komisiją Europos įmonių galimybių dalyvauti viešuosiuose pikimuose srityje pasinaudoti visomis turimomis teisinėmis ir politinėmis priemonėmis siekiant remti sąžiningus ir darnius santykius su prekybos partneriais;
Europos kaimynystė
50.
ragina kruopščiai peržiūrėti Europos kaimynystės politiką (EKP), ypač jos aspektus, susijusius su ES rytinėmis kaimynninėmis šalimis; laukia, kad Komisija pristatytų pasiūlymą dėl santykių su rytinėmis kaimyninėmis šalimis atnaujinimo ir tikisi , jog paskelbus išorės veiksmų finansinės priemonės laikotarpio vidurio peržiūrą ir padidinus finansinius išteklius Europos kaimynystės politikai būtų suteiktas realus turinys ir ši politika taptų svarbesnė atitinkamoms šalims;
51.
ragina toliau stengtis dėl visų režimo supaprastinimo ir liberalizavimo rytinėms kaimyninėms šalims, kartu stengiantis didinti laisvą prekybą;
52.
pabrėžia, kad svarbu tęsti derybas dėl narystės su Kroatija, nes tai kartu ir ženklas platesniam Vakarų Balkanų regionui, kad jo ateitis – Europos Sąjungoje, jei bus įvykdyti būtini kriterijai;
53.
ragina Komisiją greitai persvarstyti ES ir Rusijos santykius;
54.
pabrėžia poreikį užtikrinti stabilią ir nuoseklia ES veiksmų finansinę programą, ypač veiksmų Kosove ir Afganistane;
55.
ragina Komisiją aktyviai dalyvauti 2010 m. vyksiančioje kaimynystės politikos šalių peržiūros konferencijoje ir įnešti į ją suderintą, esminį bei pastebimą įnašą;
Žmogaus teisės
56.
ragina Komisiją įtraukti į kiekvienos šalies strategijos dokumentą ir kitus strategijos dokumentus specialią strategiją, susijusią su žmogaus teisėmis ir padėtimi demokratijos klausimais bei panaudoti šią strategiją kaip politinio dialogo pagrindą;
57.
ragina Komisiją įtraukti dialogo žmogaus teisių tema ir atitinkamų konsultacijų rezultatų aspektus į projektus ir programas, ypač skirtas vystymosi pagalbai ir prekybos bei finansiniam bendradarbiavimui;
58.
ragina Komisiją remti visapusišką minų uždraudimo sutarties įgyvendinimą ir paremti iniciatyvas, kuriomis siekiama priimti tarptautinę sutartį dėl kasetinių šaudmenų uždraudimo;
Artimieji Rytai
59.
pabrėžia strateginę Artimųjų Rytų konfliktoišsprendimo svarbą viso Viduržemio jūros regiono stabilumui ir gerovei; pakartoja savo raginimą išspręsti Izraelio ir Palestinos konfliktą;
Tūkstantmečio vystymosi tikslai
60.
labai apgailestauja, kad pagrindinių valstybių narių pastangos pasiekti Tūkstantmečio vystymosi tikslus nesuderintos ir nenuoseklios ir tai rodo duomenys, kad šios šalis atsilieka vykdydamos savo įsipareigojimus; taigi pabrėžia, kad būtina nustatyti įpareigojančius nacionalinius grafikus siekiant užtikrinti, kad didėtų realioji pagalba, kuri yra žadėtų kolektyvinių tikrlų pasiekimo priemonė;
Bendrosios imig racijos politikos įgyvendinimas
61.
pritaria Komisijos įsipareigojimui plėtoti bendrą imigracijos politiką ir pabrėžia, kad į Europos migracijos politikos paktą turėtų būti įtraukti aspektai, susiję su kova su neteisėta imigracija ir su teisėtos imigracijos valdymu, taip pat aspektai, susiję su Europos prieglobsčio politikos įgyvendinimo pradžia, remiantis pasiūlymais, kuriuos iki 2008 m. pabaigos pateiks Komisija;
62.
paveda Pirmininkui perduoti šią rezoliuciją Tarybai, Komisijai ir valstybių narių vyriausybėms ir parlamentams.
