13.4.2005
BENDRAS PASIŪLYMAS DĖL REZOLIUCIJOS
pagal Darbo tvarkos taisyklių 115 straipsnio 5 dalį pateikė
– Thomas Mann ir Charles Tannock PPE-DE frakcijos vardu,
– Pasqualina Napoletano ir Glyn Ford PSE frakcijos vardu
– Johan Van Hecke ALDE frakcijos vardu,
– Jean Lambert, Gérard Onesta ir Jillian Evans Verts/ALE frakcijos vardu
– Vittorio Emanuele Agnoletto ir Luisa Morgantini GUE/NGL frakcijos vardu
– Bastiaan Belder IND/DEM frakcijos vardu
– Anna Elzbieta Fotyga ir Inese Vaidere UEN frakcijos vardu,
pakeičia šių frakcijų pateiktus pasiūlymus:
– ALDE (B6‑0252/2005)
– Verts/ALE (B6‑0256/2005)
– PSE (B6‑0265/2005)
– UEN (B6‑0266/2005)
– PPE-DE (B6‑0268/2005)
– GUE/NGL (B6‑0270/2005)
dėl Bangladešo
Europos Parlamento rezoliucija dėl Bangladešo
Europos Parlamentas ,
–
atsižvelgdamas į 2001 EB–Bangladešo bendradarbiavimo susitarimą,
–
atsižvelgdamas į didėjančią visos eilės vis sunkėjančių žmogaus teisių pažeidinėjimo atvejų, kuriuos vykdo vyriausybinės pajėgos ir religinės fundamentalistų organizacijos kritiką, kuri buvo išreikšta JT Ekonomikos ir Socialinių reikalų tarybos 2005 m. vasarį, (E/CN.4/2005/NGO/32), JAV valstybės departamento 2005 m. vasarį (šalies pranešimas apie žmogaus teisių padėtį Bangladeše 2004 m.) ir Amnesty International organizacijos (pvz. skubūs veiksmai 061/2005),
–
atsižvelgdamas į ES vardu padarytą pirmininkaujančios valstybės pareiškimą dėl atakų Habiganj mieste, Bangladeše, 2005 m. sausio 29 d.,
–
atsižvelgdamas į Darbo tvarkos taisyklių 115 straipsnį,
A.
susirūpinęs dėl pakartotinos bombų atakos, skirtos opozicijoje esantiems politikams, religinių mažumų grupėms, žurnalistams ir NVO atstovams, ypač dėl dviejų pastarųjų granatomis įvykdytų užpuolimų, kurių taikiniai buvo du žymūs opozicijai priklausantys politikai, 2004 rugpjūčio 21 d. įvykdytas Sheikh Hasina, Awami sąjungos lyderio ir buvusio ministro pirmininko užpuolimas, o 2005 m. sausio 27 d. įvykdytas buvusio finansų ministro Shah Kibria užpuolimas, kurio metu jis žuvo,
B.
susirūpinęs dėl nesenų politinės raidos tendencijų Bangladeše, nes fundamentalizmo grėsmė didėja, o netinkamas vadovavimas, korupcija ir nepotizmas stipriai kenkia įstatymams, įskaitant konstitucijoje numatytus apsaugos mechanizmus pagrindinių žmogaus teisių išsaugojimui,
C.
susirūpinęs, kad Bangladešo vyriausybė nesugebėjo sumažinti prievartos protrūkių, o iš fundamentalistinių grupuočių kylantis pavojus vis dar egzistuoja; pastebi, kad kaimo vietovėse vis dar veikia sukarintos grupuotės, o kai kuriais atvejais jas remia vietinė policija, vietiniai Bangladešo nacionalinės partijos lyderiai ir vietinės institucijos,
D.
susirūpinęs pastebi, kad religinės mažumos, įskaitant induistus, o taip pat nuosaikiosios musulmonų grupės, bei moterų teisų organizacijos pastaraisiais metais tapo keleto žiaurių užpuolimų ir bauginimų aukomis,
E.
pripažindamas, kad vis didėjanti baimę kurianti aplinka buvo sukelta vyriausybėje esančių musulmonų fundamentalistų partijų viršijant savo įgaliojimus,
F.
susirūpinęs dėl Bangladešo vyriausybės nesugebėjimo pateikti teisingumui asmenis, kurie įvykdė šiuos užpuolimus, bei dėl teisinės ir viešosios tvarkos padėties pablogėjimo Bangladeše pastaraisiais metais; tačiau, pastebėdamas, kad 2005 m. vasario 22 d. Bangladešo vyriausybė dvejoms kriminalinėms musulmonų organizacijoms uždraudė vykdyti veiklą ir įšaldė jų sąskaitas,
G.
pabrėžia, kad ES–Bangladešo bendradarbiavimo susitarimas remiasi pagarba žmogaus teisėms ir demokratijos principams, o 1 straipsnio pažeidimas yra nusižengimas, kenkiantis susitarimo tęsimui,
H.
kadangi Komisija privalo užtikrinti, kad žmogaus teisių padėtis Bangladeše būtų stebima, o Europos Parlamentas apie tai būtų informuojamas,
I.
pabrėžia, kad Bangladešas, kaip Tarptautinį pilietinių ir politinių teisių paktą bei JT konvenciją prieš kankinimą ir kitokį žiaurų, nežmonišką ir žeminantį elgesį arba bausmes pasirašiusioji šalis turi įsipareigojimų tarptautinei teisei, tačiau iki šiol nepriėmė jokio šiuos susitarimus įgalinančio vykdyti teisės akto,
1.
smerkia pasikartojančias bombų atakas bei ragina Bangladešo vyriausybę užtikrinti, kad tarptautiniai tyrėjai padedantys Bangladešo žvalgybinėms pajėgoms, vadovaujantis vyriausybės atliktais pažadais, turės visišką prieigą prie visų su atakomis susijusių įrodymų, bei ragina Bangladešo vyriausybę paskelbti visą pranešimą apie šį tyrimą;
2.
ragina Bangladešo vyriausybę laikytis šios šalies Aukščiausiojo teismo duotų nurodymų siekiant išvengti netinkamo įstatyminių priemonių naudojimo sulaikant opozicijos demonstracijose dalyvaujančius asmenis, bei nevykdyti represinių priemonių taikių politinių protestų atžvilgiu;
3.
ypač ragina Bangladešo vyriausybę pabaigti prieš nusikaltimą nukreiptus sukarinto RAB (greitojo reagavimo padalinio) vykdomus veiksmus, kurių metu neteisėtai atliekami žudymai („susišaudymuose“ žūna daugiau nei 40 asmenų kas mėnesį).Žmogaus teisių organizacija ODHIKAR paskelbė, kad viešai yra žinoma apie 90 mirčių atvejų, įvykusių 2004 m. įkalinimo įstaigose dėl kankinimų;
4.
ragina Bangladešo vyriausybę suteikti gyventojams galimybę dalyvauti tradiciniuose kultūriniuose renginiuose ir pasirūpinti saugumo priemonėmis siekiant užtikrinti, kad šie renginiai, atspindintys tolerancijos ir sekuliarizmo tradicijas, vyktų saugiai;
5.
ragina Bangladešo vyriausybę imtis prevencinių priemonių kovojant prieš sukarintas musulmonų grupuotes, kurios skleidžia prievartą ir baimę Bangladešo kaimo vietovėse;
6.
pakartotinai išreiškia paramą siekti įvykdyti teismo procesą asmenims, kurie dalyvavo Bangladešo piliečių žudynėse ir kituose karo nusikaltimuose Bangladešo išsivadavimo karo 1971 m. laikotarpiu;
7.
mano, kad atsižvelgiant į Parlamento rinkimus, numatytus 2006 m. pabaigoje/2007 m. pradžioje, reikalingos sistemingos reformos siekiant atkurti tinkamo valdymo principus, kad rinkimų komisija ir vyriausybė galėtų veikti nepriklausomai;
8.
mano, kad norint paremti tokias reformas reikalingas suderintas viso pasaulio donorų požiūris;
9.
ragina abi puses atsisakyti nedemokratinių veiksmų ir pradėti visų partijų dialogą, siekiant dalyvauti demokratiniuose procesuose Parlamente; ypač ragina opozicines partijas baigti parlamentinės veiklos boikotą, nes agitaciniai veiksmai ir prievarta sukelia kančių Bangladešo žmonėms;
10.
išreiškia paramą principiniams žingsniams, kuriuos ES atstovai atliko pastaraisiais metais ginant religinių mažumų teises Bangladeše; kaip pvz. jų buvimas Ahmadiyya musulmonų pastatų komplekse praėjusį spalį, kai fundamentalistai šiame komplekse ruošėsi vykdyti užpuolimą;
11.
ragina Tarybą peržiūrėti ES–Bangladešo bendradarbiavimo sutarties Žmogaus teisių ir demokratijos išlygos taikymą, bei įsitikinti ar Bangladešo vyriausybė pakankami stengiasi iš esmės pagerinti žmogaus teisių padėtį;
12.
pastebi, kad neseniai Bangladešo vyriausybės atlikti nedideli žingsniai gerinant politinę padėtį šalyje paskatins Bangladešo vyriausybę kurti padėtį, kurioje būtų laikomasi įstatymų ir tvarkos, bei rems bet kokią žymesnę pažangą tinkamo valdymo, spaudos laisvės, kovos prieš korupciją ir žmogaus teisių laikymosi srityse;
13.
paveda Pirmininkui šią rezoliuciją perduoti Europos Tarybai, Komisijai, valstybių narių ir šalių kandidačių vyriausybėms bei parlamentams, JT Generaliniam sekretoriui ir Bangladešo vyriausybei.
