Tarp rizikos draudimo ir spekuliavimo: „nepadengtų“ sandorių grėsmė
Ekonomikos ir pinigų reikalai
2011-02-08 - 15:46
Pascal Canfin ragina sustabdyti spekuliavimą išvestiniais sandoriais Siūloma uždrausti „nepadengtą“ skolintų vertybinių popierių ir CDS pardavimą Taisyklių taikymą užtikrins Europos vertybinių popierių ir rinkų institucija Dauguma investuojančių į akcijas ir obligacijas tikisi uždirbti iš jų vertės augimo. Vis dėlto, yra investuotojų, trinančių rankas rinkoms krentant. Šie skolintų vertybinių popierių pardavėjai (angl. „ short sellers“) neretai kaltinami kitų investuotojų padėties bloginimu ir vyriausybių skolinimosi brangimu. Pascal Canfin (Žalieji/Europos laisvasis aljansas, Prancūzija) pristato saugesnių išvestinių finansinių priemonių viziją.
Pascal Canfin rengia pranešimą dėl taisyklių, reglamentuosiančių kredito įsipareigojimų neįvykdymo apsikeitimo sandorius (CDS) bei skolintų akcijų ir obligacijų pardavimo sandorius (angl. „ short selling “). Pasiūlymas dėl reglamento aptartas vasario 7 d. vykusiame Ekonomikos komiteto posėdyje.
Anot pranešėjo, ES siekia nustatyti sistemines grėsmes, galinčias paskatinti naujos krizės kilimą. „Finansų krizė parodė tikrąją savireguliacija paremtos finansų sistemos kainą“, – kalba P. Canfin.
Nepadengtų sandorių spindesys ir skurdas
Skolintų finansinių instrumentų pardavimo sandoriai leidžia susišluoti pelną krentant jų vertei. Sakykime, po 10 eurų pasiskolinę netrukus patrauklumą prarasiančių akcijų, jas parduodate, sulaukiate jų kurso kritimo ir superkate jas atgal už 9 eurus. Akcijas grąžinate skolintojui, o jūsų kišenėse, priklausomai nuo sandorio dydžio, atsiduria stambi pinigų suma. Žinoma, jei lūkesčiai nepasiteisintų ir akcijų kaina kiltų, pinigus prarastumėte.
Kredito įsipareigojimų neįvykdymo apsikeitimo sandoriai (CDS) investuotojams leidžia apsidrausti nuo įmonių bankroto ar valstybių nemokumo. Jei obligacijų pardavėjas nebeišgali vykdyti įsipareigojimų ir jų išpirkti, nuostolius padengia CDS pardavėjas. Jei bendrovė išsilaiko, vienintelės išlaidos patiriamos įsigyjant CDS.
Nors skolintų instrumentų sandoriai skatina rinkų efektyvumą, o CDS padeda apsidrausti nuo rizikos, egzistuoja ir tamsioji šių, o ypač jų nepadengtų (angl. „naked“) pozicijų, pusė. „Šie produktai gali paskatinti nestabilumą ir perdėtą rinkų reakciją“ , – apie spekuliacijos pavojus įspėja Pascal Canfin
Susvyravus JAV finansų sistemai, visi puolė pardavinėti bankų akcijas. Prisiskolinę akcijų, pardavėjai išmetė jas į rinką – tai lėmė kainų griūtį, nestabilumą ir rinkos „užkratą“, o JAV kuriam laikui uždraudė spekuliacinį bankų akcijų jų neturint pardavimą.
Mažėjant pasitikėjimui Graikijos finansų stabilumu, visi – net Graikijos obligacijų neturintys investuotojai – puolė sudarinėti įsipareigojimų neįvykdymo apsikeitimo sandorius (CDS), tikėdamiesi uždirbti Graikijos bankroto atveju. Didėjant CDS paklausai, didėja apsidraudimo kaina: susidaro įspūdis, jog auga obligacijų rizikingumas, todėl valstybės tampa priverstos skolintis brangiau, o tai tempia ekonomiką žemyn.
Spekuliacinių sandorių uždraudimo link
P. Canfin pranešime siūloma uždrausti nepadengtą skolintų vertybinių popierių pardavimą.
„Žinoma, nepadengtų CDS pardavimo draudimas neišspręs Graikijos ir Airijos iždo problemų“, – primena pranešėjas. Vis dėlto, šiais instrumentais nebebus leidžiama naudotis spekuliuojant, siekiant įpilti žibalo į ugnį, sako jis. Didėsiantis skaidrumas ir ataskaitų teikimas didins pasitikėjimą ir neleis kilti panikai.
Ar apribojimai finansų bendrovių veiklai neprivers jų pakelti sparnų ir palikti ES? „Manau, jog Europos bendrovės nesuinteresuotos veiklos perkėlimu į JAV, kur administracinė našta dar didesnė“, – padėties nedramatizuoja P. Canfin.
Pabrėždamas, jog didesnę riziką kelia nesąžininga konkurencija tarp europinių prekybos platformų, jis pabrėžia stiprios Europos vertybinių popierių ir rinkų institucijos (EVPRI), užtikrinsiančios vienodą taisyklių įgyvendinimą visoje ES, svarbą.
20110204STO13204 Pranešimo projektas Derivatyvai: didesnio skaidrumo ir stabilumo paieškos Išvestiniai finansiniai instrumentai: neskaidraus rizikos valdymo pinklės Nauja skaidrumo didinimo ir koordinavimo užtikrinimo sistema ES susitarė dėl finansinių institucijų priežiūros sistemos EP siekia griežčiau reguliuoti išvestines finansines priemones Finansų žodynėlis
LT
1
PHOTO
20110207PHT13259.jpg
LT
4
LINK
/sides/getDoc.do?language=LT&type=IM-PRESS&reference=20100426STO73416
LT
5
LINK
http://europa.eu/rapid/pressReleasesAction.do?reference=IP/10/1126&format=HTML&aged=0&language=LT&guiLanguage=en
-//EP//TEXT COMPARL PE-454.372 01 NOT XML V0//LT
-//EP//TEXT IM-PRESS 20100607FCS75591 0 NOT XML V0//LT
-//EP//TEXT IM-PRESS 20100902STO80930 0 NOT XML V0//LT
-//EP//TEXT IM-PRESS 20100607FCS75591 0 NOT XML V0//LT
-//EP//TEXT IM-PRESS 20100414FCS72750 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
