P6_TA(2005)0236
Ligonių mobilumas ir sveikatos priežiūros raida Europos Sąjungoje
A6-0129/2005
Europos Parlamento rezoliucija dėl pacientų mobilumo ir sveikatos priežiūros raidos Europos Sąjungoje 2004/2148(INI))
Europos Parlamentas
, -
atsižvelgdamas į Komisijos pranešimą "Aukšto lygmens svarstymų dėl pacientų mobilumo ir sveikatos priežiūros raidos Europos Sąjungoje proceso tąsa" (KOM(2004)0301) ("Komisijos pranešimas dėl pacientų mobilumo"),
-
atsižvelgdamas į EB sutarties 152 straipsnį ir 5, 18, 43 ir 47 straipsnius,
-
atsižvelgdamas į Komisijos pranešimą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui "Socialinės apsaugos modernizavimas siekiant sukurti aukštos kokybės, prieinamą ir darnią sveikatos priežiūrą ir ilgalaikę priežiūrą: parama valstybių narių strategijoms, naudojančioms
atvirąjį koordinavimo metodą
" (KOM(2004)0304) ("Komisijos pranešimas dėl
atvirojo koordinavimo metodo
išplėtimo"),
-
atsižvelgdamas į 1995 m. spalio 24 d. Europos Parlamento ir Tarybos direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo OL L 281, 1995 11 23, p. 31.
,
-
atsižvelgdamas į Komisijos pranešimą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui "
e
-Sveikata - tobulinant Europos piliečių sveikatos apsaugą:
e
-Sveikatos veiksmų planas" (KOM(2004)0356),
-
atsižvelgdamas į Komisijos pranešimą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui "
e
-Europa 2002: kokybės kriterijai su sveikatos klausimais susijusioms interneto svetainėms" (KOM(2002)0667),
-
atsižvelgdamas į Europos Bendrijų Teisingumo teismo ("Europos teisingumo teismo") sprendimus
Decker
(C-120/95, 1998 m. balandžio 28 d.),
Kohll
(C-158/96, 1998 m. balandžio 28 d.),
Geraets-Smits & Peerbooms
(C-157/99, 2001 m. liepos 12 d.),
IKA
(C-326/00, 2003 m. vasario 25 d.) ir
Müller-Fauré & van Riet
(C-385/99, 2003 m. gegužės 13 d.) bylose,
-
atsižvelgdamas į Komisijos pasiūlymą dėl Europos Parlamento ir Tarybos direktyvos dėl profesinių kvalifikacijų pripažinimo (KOM(2002)0119),
-
atsižvelgdamas į Komisijos pasiūlymą dėl Europos Parlamento ir Tarybos direktyvos dėl paslaugų vidaus rinkoje (KOM(2004)0002),
-
atsižvelgdamas į 2003 m. sausio 15 d. EP rezoliuciją dėl sveikatos apsaugos ir pagyvenusių asmenų priežiūros ateities OL C 38 E, 2004 2 12, p. 269.
ir 2004 m. kovo 11 d. EP rezoliuciją dėl sveikatos apsaugos ir pagyvenusių asmenų priežiūros OL C 102 E, 2004 4 28, p. 862.
,
-
atsižvelgdamas į EP Darbo tvarkos taisyklių 45 straipsnį,
-
atsižvelgdamas į Aplinkos, visuomenės sveikatos ir maisto saugos komiteto pranešimą ( A6-0129/2005 ),
A.
kadangi sveikatos priežiūrą ES transformuoja medicinos, technologijos, elektroninės sveikatos, pacientų informuotumo ir teisės raida;
B.
kadangi E111 sistemą neplanuotai medicininei pagalbai laikinai esant kitoje valstybėje narėje pakeis Europos sveikatos kortelė ir kadangi reikia visiškai ar iš esmės pakeisti biurokratišką ir varžančią E112 sistemą planuotam gydymui kitoje valstybėje narėje;
C.
kadangi prevencija yra viena pagrindinių sveikatos politikos sudedamųjų dalių, o sisteminės prevencinės priemonės ilgina gyvenimo trukmę, suvienodina laiką, kurį skirtingoms socialinėms grupėms tenka laukti reikalingo gydymo sveikatos priežiūros sistemoje, stabdo lėtinių ligų plitimą ir todėl mažina gydymo išlaidas;
D.
kadangi Europos sveikatos politika plėtojama nenuosekliai, remiantis Europos teisingumo teismo sprendimais dėl pacientų mobilumo, o plėtros procesas įneš dar sudėtingesnių bylų, kurias turės išnagrinėti Europos teisingumo teismas; kadangi tiek pacientai, tiek vyriausybės yra suinteresuotos, kad būtų sutarta dėl aiškių politikos ir procedūrų gairių, ir jos būtų be delsimo taikomos;
E.
kadangi pirminė atsakomybė už sveikatos paslaugų ir medicininės priežiūros organizavimą, finansavimą ir teikimą pirmiausiai tenka valstybėms narėms, o Europos Sąjunga atsako už visuomenės sveikatos, sveikatos skatinimo, tyrimų ir ankstyvo diagnozavimo sritis bei vadina tam tikrą vaidmenį tarpvalstybinio pacientų mobilumo srityje;
F.
kadangi reikia daugiau aiškumo, kad pacientams, sveikatos priežiūros specialistams ir sveikatai skirto biudžeto valdytojams ir draudikams suteikti galimybę suprasti kelias valstybes apimančią ir tarpvalstybinę sveikatos priežiūrą bei dalyvauti joje;
G.
kadangi yra didelių logistinių, administracinių, kultūrinių ir klinikinių iššūkių siekiant ES sukurti pastovią, saugią ir prieinamą pacientų mobilumo sistemą;
H.
kadangi Sąjungos sveikatos priežiūros sistemos yra pagrįstos solidarumo, lygybės ir visuotinumo principais, kuriais siekiama užtikrinti, kad ligos atveju visi asmenys, nepriklausomai nuo jų pajamų, turto ir amžiaus, gautų tinkamą, aukštos kokybės sveikatos priežiūrą;
I.
kadangi pacientų mobilumas yra sudėtingas klausimas, kuris priklauso nuo atskirų valstybių sveikatos priežiūros sistemų ir tradicijų skirtumų; tačiau kadangi tai neturėtų trukdyti stengtis išspręsti koordinavimo ir veiksmingumo problemas, su kuriomis susiduria vartotojai, ir gerinti jiems teikiamas paslaugas;
1.
palankiai vertina Komisijos pranešimą dėl pacientų mobilumo ir joje išdėstytas idėjas dėl bendradarbiavimo sveikatos priežiūros srityje struktūros;
2.
pabrėžia, kad, atsižvelgiant į prioritetą išlaikyti ir užtikrinti nevaržomai ir visuotinai prieinamas viešąsias sveikatos priežiūros paslaugas, Europos Sąjungai būtina skubiai sukurti nuoseklią pacientų mobilumo politiką, kuri remtųsi Europos teisingumo teismo sprendimais ir Aukšto lygmens svarstymų dėl pacientų mobilumo ir sveikatos priežiūros raidos Europos Sąjungoje proceso tąsos ("Svarstymų procesas") ataskaita, bei sutarti dėl gairių, kuriomis galėtų naudotis pacientai, sveikatos priežiūros specialistai ir finansavimo agentūros; mano, kad gyvybei gresiančios būklės pacientui mažų mažiausiai reikia suteikti teisę ir galimybę gauti savalaikį gydymą kitoje valstybėje narėje, jei savalaikė medicininė pagalba negali būti suteikta arba negali būti laiku suteikta jo šalyje;
3.
mano, kad tolesnį valstybių narių bendradarbiavimą, prireikus, koordinuojamą Komisijos, reikia sutelkti į kelias valstybes apimančius sveikatos priežiūros klausimus; mano, jog tuo pat metu reikia atkreipti ypatingą dėmesį į kai kuriuos regioninio bendradarbiavimo aspektus ir tinkamai atsižvelgti į pasienio regionuose sukauptą patirtį; mano, kad tokiu būdu atskiriems regionams pritaikyti sprendimai padėtų geriau tenkinti žmonių reikmes ir kad praktinę patirtį galima pritaikyti kaip geriausios praktikos modelius;
4.
mano, kad pacientų mobilumo problema reikalauja atskiro Komisijos pasiūlymo, o direktyva dėl paslaugų turėtų labiau susitelkti prie paslaugų, o ne pacientų judėjimo, tačiau direktyvoje dėl paslaugų turėtų būti įtrauktas raginimas Komisijai pateikti pasiūlymą dėl pacientų mobilumo per šešis mėnesius nuo tos priemonės įsigaliojimo dienos; taip pat mano, kad šis pasiūlymas turėtų remtis Aukšto lygio grupės sveikatos paslaugų ir medicininės priežiūros srityje darbu, o juo turėtų būti siekiama sukurti gairių pagrindus pacientams, sveikatos priežiūros specialistams ir lėšų sveikatos apsaugos srityje administratoriams bei pateikti pasiūlymus, apimančius pacientų informavimą bei pacientų saugumą ir konfidencialumą;
5.
apgailestauja, kad Komisijos pranešime dėl pacientų mobilumo nėra nurodomas veiksmų tvarkaraštis ir nepateikiama įsipareigojimų dėl kompleksiškai taikomos pacientų mobilumo politikos;
6.
mano, kad atvirasis koordinavimo metodas yra tinkamas būdas spręsti pacientų mobilumo klausimus, kartu neatsisakant bendradarbiavimo tarp valstybių tais sveikatos apsaugos klausimais, už kuriuos yra atsakingos pačių valstybių narių sveikatos tarnybos;
7.
mano, kad į gaires turėtų būti įtraukti gydymo gavimo tvarka, informacijos šaltiniai apie sveikatos specialistus ir sveikatos priežiūros įstaigas, apmokėjimo už priežiūrą mechanizmai, kelionių planavimas ir lingvistinė pagalba, tęstinės priežiūros planavimas, tolesnis stebėjimas, pasveikimas ir reabilitacija prieš grįžimą arba po jo, skundų ir kitos susijusios tvarkos bei speciali pagyvenusių žmonių ir pensinio amžiaus žmonių priežiūra; nurodo, kad, siekiant užtikrinti pacientų teisių lygybę ir nesudaryti kai kuriems pacientams papildomų kliūčių, mokesčio už gydymą mechanizmai turi būti vienodi ir objektyvūs;
8.
mano, kad iš esmės yra svarbu skatinti kelias valstybes apimantį bendradarbiavimą, leidžiantį suteikti veiksmingą ir skubų gydymą, visų pirma kritiniais atvejais, sergant lėtinėmis ir sunkiomis ligomis bei alergijų atvejais;
9.
džiaugiasi Komisijos pranešimu dėl atvirojo koordinavimo metodo išplėtimo sveikatos priežiūrai ir ilgalaikei priežiūrai ir laukia tolesnės veiklos siekiant sukurti mechanizmą, kuriuo bendradarbiavimui tarp valstybių narių būtų suteikiama struktūra, nustatant konkrečius tikslus ir reguliarią peržiūrą;
10.
ragina pritaikyti bendramokslinį požiūrį siekiant kiek galima geriau struktūrizuoti atvirojo koordinavimo metodą; mano, jog tam reikia duomenų suderinamumo Europos mastu ir centrinio indekso metalygmenyje ir kad reikia ištirti, kiek šiam tikslui tinka jau turimi duomenys;
11.
džiaugiasi Komisijos sveikatos ir vartotojų apsaugos generalinio direktorato 2005 m. darbo planu, sudarytu pagal Visuomenės sveikatos pagrindų programą, į kurį įeina bandomieji pasiūlymai kelias valstybes apimančiam bendradarbiavimui sveikatos paslaugų srityje, padėsiančiu plėtoti bendradarbiavimą ir nustatyti su šiuo bendradarbiavimu susijusią potencialią naudą ir sunkumus;
12.
mano, kad pažangos informuojant pacientus stygius kelia rimtą pavojų sveikatos priežiūros ES raidai ir ypač pacientų mobilumo siekiams; ragina Komisiją ir Tarybą skubiai pateikti kasdieninio pacientų informavimo planą;
13.
kritikuoja, kad iki šiol nekoordinuojamas požiūris į pacientų teises ir pareigas, kaip rekomenduojama Svarstymų procese, ir ragina Tarybą ir Komisiją be delsimo tai daryti; ragina valstybes nares priimti pacientų įstatymą ar pacientų chartiją, kuria pacientams kartu su kitomis teisėmis būtų suteikiamos ir šios:
–
teisė gauti tinkamas ir kvalifikuotas sveikatos priežiūros paslaugas, kurias teikia kvalifikuotas medicinos personalas,
–
teisė į suprantamą, profesionalią ir tinkamą gydančio gydytojo konsultaciją ir patarimą,
–
išsamia informacija pagrįsta apsisprendimo teisė,
–
teisė į gydymo įrašus ir teisė su jais susipažinti,
–
teisė į konfidencialumą ir duomenų apsaugą,
–
teisė pateikti skundą,
–
garantija, kad be išankstinio paciento sutikimo jis nebus stebimas arba įtraukiamas į medicininius eksperimentus;
14.
mano, kad nors valstybėms narėms labiau tinka kurti aiškias atskirų valstybių narių pacientų informavimo gaires, atsižvelgiant į jų sveikatos apsaugos sistemas, tai neturėtų trukdyti Komisijai nustatyti bendrus esminius pacientų duomenų elementus, kuriant sveikatos apsaugos paslaugų gaires ir numatant pacientų teises ir pareigas, kompensuojamą gydymą bei su kompensavimu susijusią informaciją;
15.
ragina Komisiją apsvarstyti, kartu gerbiant nacionalines taisykles, išlaidų atlyginimo tvarkos harmonizavimą, numatytą 2004 m. balandžio 29 d. Europos Parlamento ir Tarybos reglamente (EB) Nr. 883/2004 dėl socialinės apsaugos sistemų koordinavimo OL L 166, 2004 4 30, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 631/2004 (OL L 100, 2004 4 6, p. 1).
, taip pat Europos Teisingumo Teismo sprendimuose, kad pacientams išlaidų atlyginimo srityje būtų sukurtas teisinis tikrumas;
16.
ragina Komisiją iki 2007 m. sausio 1 d. pateikti gaires pagrindiniais pacientų mobilumo klausimais; mano, kad jos turi būti papildytos valstybių narių gairėmis, parengtomis per kitus 12 mėnesių;
17.
mano, kad pacientų mobilumo kontekste prioritetą reikėtų teikti gairių, susijusių su gydymu, kuris nėra įmanomas paciento kilmės valstybėje narėje, ir gydymu, kuris skubiai reikalingas, tačiau paciento kilmės valstybėje narėje nėra galimybių nedelsiant jį suteikti, priėmimui;
18.
mano, kad, siekiant toliau lengvinti pacientų mobilumą tarp valstybių narių, valstybės narės privalo nustatyti taisykles dėl vaistų skyrimo pagal receptus, receptų naudojimo ir išlaidų kompensavimo už kitoje valstybėje narėje pirktus vaistus;
19.
ragina Komisiją nustatyti galutinius terminus surinkti ir įvertinti informacijai apie esamą kelias valstybes apimantį pacientų judėjimą ir ragina Komisiją kiek galima anksčiau paskelbti šių tyrimų išvadas; dar kartą pabrėžia kelias valstybes apimančių susitarimų, pvz., Euroregio projektų, patirties įvertinimo ir dalijimosi vertę;
20.
ragina Komisiją parengti pranešimą apie sveikatos turizmo bruožus ir paplitimą, bei tai, kiek jo išlaidas šiuo metu apmoka atsakingos agentūros ir privatus draudimo sektorius, arba patys pacientai iš savo kišenės;
21.
ragina Komisiją ir valstybes nares iki 2007 m. birželio mėnesio parengti pranešimą dėl pacientų mobilumo apimties ir lankytojams bei rezidentams suteiktas paslaugas visuomeniniame ir privačiame sektoriuose;
22.
ragina valstybes nares laiku pateikti aiškų ir skaidrų kelias valstybes apimančio sveikatos priežiūros paslaugų pirkimo sistemos planą, kuris šiais metais paskelbtas kaip dalis Aukšto lygmens grupės;
23.
tvirtai ragina pagerinti žinias ir teisės aktus dėl sveikatos ir socialinės priežiūros specialistų judėjimo; primena Komisijai, kad veiksmingus mechanizmus aukštam pacientų saugos lygiui išlaikyti reikia įtraukti į Direktyvą dėl abipusio profesinių kvalifikacijų pripažinimo;
24.
pripažįsta pastangas, kurios dedamos siekiant įkurti visos ES gydytojų ir kitų sveikatos ir priežiūros specialistų, laikinai nušalintų nuo darbo ar kuriems buvo atimta teisė dirbti šį darbą dėl kompetencijos stokos ar aplaidumo, duomenų bazę
;
mano, kad ši informacija turi būti prieinama pacientams ir sveikatos paslaugų pirkėjams, ir prašo, kad Komisija reguliariai pateiktų pranešimus apie pažangą;
25.
pabrėžia potencialų "protų nutekėjimo" iš naujųjų valstybių narių į kitas, kuriose siūlomi didesni atlyginimai, ir dėl to kylantį pavojų sveikatos priežiūros sistemos pajėgumams ir standartams; todėl ragina tirti didelio pacientų mobilumo įtaką šiems srautams ir atlikti būsimos sveikatos priežiūros specialistų paklausos ir jų pasiūlos iš ES aukštojo mokslo sistemų tyrimus;
26.
pabrėžia, kad laisvas pacientų judėjimas yra paskata valstybių narių sveikatos apsaugos įstaigoms siekti aukščiausių standartų ir, teikiant pacientams aukštos kokybės paslaugas, paskatinti pacientus nesigydyti svetur;
27.
palankiai vertina pastangas pereiti prie Europos nukreipimo centrų ir potencialią naudą, kuri dėl to atsiras gydant retas ligas; pripažįsta, kad retomis ligomis sergantiems arba išskirtinės sveikatos būklės pacientams dažnai reikia didesnės paramos, kad jiems būtų suteikta reikiama specialisto priežiūra; ragina pasirūpinti, kad Europos nukreipimo centrų veikla neapsiribotų tik retomis ligomis, bet apimtų ir visus kitus susirgimus, kuriems gydyti egzistuoja tam tikras įrangos ir aukštos kvalifikacijos personalo sutelkimas; pabrėžia, kad Europos nukreipimo centrai turėtų vaidinti svarbų vaidmenį tais atvejais, kai reikia gauti antrą nuomonę ir kelti medicinos specialistų kvalifikaciją;
28.
įspėja, kad reikės papildomų lėšų informacijos centrų tinklui remti;
29.
mano, kad bendras pajėgumų naudojimas, ypač specializuotos priežiūros atvejais, gali ženkliai padidinti sveikatos apsaugos paslaugų veiksmingumą;
30.
pažymi, kad Jorko universiteto atliktame užsienyje besigydančių Jungtinės Karalystės pacientų tyrime 87 proc. pacientų pareiškė, kad jų motyvas buvo tikimybė Anglijoje gydymo laukti ilgiau; tačiau mano, kad didžioji dauguma pacientų pageidauja ir ateityje pageidaus gydytis kiek galima arčiau namų;
31.
sveikina tai, kad Komisija įsipareigojo toliau laikytis esamų duomenų apsaugą reglamentuojančių teisės aktų; pažymi, kad yra svarbu pateikti veiksmingą ir saugų pacientų įrašų pasikeitimo tarp valstybių narių metodą;
32.
palankiai vertina Komisijos pranešimą, kuriame išdėstomas "
e
-Sveikatos veiksmų planas", pripažindamas, kad informacijos ir komunikacijos technologijos, o ypač internetas, gali padėti pagerinti pasinaudojimą sveikatos priežiūros paslaugomis, jų kokybę ir veiksmingumą, nors jos taip pat gali padidinti nelygybę dėl "skaitmeninės takoskyros"; pabrėžia būtinybę taikyti kokybės kriterijus su sveikatos klausimais susijusioms interneto svetainėms; pripažįsta telemedicinos ir telepsichiatrijos vaidmenį plečiant pacientams skirtų sveikatos priežiūros paslaugų spektrą ir mažinant pacientų mobilumo poreikį; mano, kad taip pat reikėtų atsižvelgti į nelygias vyresnio amžiaus ir neraštingų žmonių galimybes;
33.
ragina Komisiją stebėti Europos sveikatos kortelės įvedimą valstybėse narėse siekiant užtikrinti, kad valstybės narės visuomenei teiktų aiškią ir suprantamą informaciją, kaip veikia ši kortelė;
34.
prašo Komisiją apsvarstyti klausimą, ar Europos sveikatos kortelė turėtų būti pagrindas skatinti bendrai nustatyti pacientų identifikatorius ir kurti naujas funkcijas, pvz., saugoti kritiniais atvejais reikalingus medicininius duomenis, kaip buvo numatyta 2005 m.
e
Europos veiksmų plane, kurį patvirtino 2002 m. birželio 21 ir 22 d Sevilijos Europos Vadovų Taryba;
35.
ragina Komisiją parengti pasiūlymą, kad į Europos sveikatos kortelę, susijusioms šalims sutikus, būtų įrašomi ne tik draudimo, bet ir medicininiai paciento duomenys, tuo siekiant palengvinti pacientų mobilumą tarp valstybių narių ir užtikrinti galimybę gauti dėl jų sveikatos būklės reikalingą sveikatos priežiūrą ir gydymą;
36.
prašo, kad Komisija apsvarstytų, kaip Europos sveikatos kortelė padėtų geriau tenkinti pensinio amžiaus valstybių narių gyventojų, laikinai arba nuolat gyvenančių kitoje valstybėje narėje, reikmes;
37.
tačiau pažymi, kad bet kokioms naujoms Europos sveikatos kortelės funkcijoms turi būti užtikrintas aukštas duomenų apsaugos lygis, ir kad joje saugomi duomenys ir informacija, kuria keičiasi atsakingos institucijos, turi atitikti esamus duomenų apsaugos reikalavimus.
38.
sveikina tai, kad Komisijoje buvo įkurta Aukšto lygmens grupė ir oficialiu lygmeniu Taryboje pradėti rengti Sveikatos apsaugos darbo grupės posėdžiai; prašo, kad Europos Parlamentas iš Komisijos ir Tarybos reguliariai gautų naujausią informaciją apie šių grupių veiklą; taip pat prašo, kad kartą per šešis mėnesius Aukšto lygmens grupė pateiktų Parlamentui savo veiklos ataskaitą;
39.
mano, kad pacientų saugumas turi esminę reikšmę veiksmingos sveikatos politikos kūrimui ES; pripažįsta, kad būtina artimai bendradarbiauti su Pasaulio Sveikatos Organizacijos pasauliniu aljansu pacientų saugumui; tvirtai ragina Aukšto lygmens grupę kuo anksčiau 2005 m. pateikti pasiūlymus dėl ES pacientų saugumo tinklo;
40.
pabrėžia, kad planuojant ir įgyvendinant politiką kitose srityse turi būti atsižvelgta į sveikatos priežiūros ir pacientų saugumo klausimus; apgailestauja, kad kartais kyla trinties tarp vidaus rinkos ir sveikatos priežiūros tikslų; mano, kad jos piliečių sveikata yra išankstinė sąlyga Europos ekonomikos rezultatyvumui ir konkurencingumui;
41.
pabrėžia, kad visos sistemos pagrindinis elementas yra pacientas, kurio natūralus rūpestis yra jo paties sveikata, sveikatos priežiūros paslaugų kokybė ir prieinamumas, kuris yra šių paslaugų vartotojas ir moka už gautas paslaugas tiek tiesiogiai, tiek per sveikatos draudimą ar mokesčius; todėl mano, kad pacientai turi teisę gauti išsamią informaciją apie jų gydymą ir sveikatos būklę, o taip pat turi teisę dalyvauti priimant sprendimus dėl sveikatos apsaugos paslaugų vartojimo;
42.
mano, kad pacientams, sveikatos priežiūros specialistams ir vadybininkams reikalingas atitinkamos informacijos tinklas; todėl džiaugiasi, kad Komisija sukūrė ES Sveikatos apsaugos portalą, ir tikisi, kad, kaip numatyta, nuo 2005 m. pabaigos bus galima juo naudotis;
43.
sutinka, kad būtina padėti piliečiams suteikti teisinį tikrumą ir susidaryti bendrą supratimą apie jų, kaip pacientų, teises ir pareigas, susijusias su galimybe gauti kitoje valstybėje narėje sveikatos priežiūros paslaugas ir atgauti joje patirtas išlaidas;
44.
mano, kad labai svarbu parengti Pacientų teisių chartiją, kuri
inter alia
apimtų su pacientų mobilumu susijusius klausimus;
45.
ragina Komisiją kurti gaires, kuriomis būtų aiškiai apibrėžiamos tokios sąvokos, kaip "be nereikalingo atidėliojimo", "įprasta praktika", "palyginamos išlaidos", "priežiūra ligoninėje", "pagrindinis ambulatorinis gydymas" ir "šalutinis ambulatorinis gydymas", taip pat kiek galima labiau suvienodinti valstybių narių reikalavimus dėl išankstinio leidimo ir išsireiškimo "medicininiu aspektu pagrįsto laikotarpio" interpretacijos;
46.
pabrėžia, kad sveikatos priežiūra kitose valstybėse turėtų būti teikiama tik tuomet, kai tai yra būtina arba dėl laikino nepriimtinai ilgo gydymo laukimo; mano, kad valstybės narės ir toliau turi išlaikyti viešąsias sveikatos apsaugos paslaugas, kurios būtų grindžiamos visuotinio ir netrukdomo prieinamumo principu ir padarytų didelio masto pacientų mobilumą nereikalingu;
47.
yra susirūpinęs, kad gydymo sąlygos neturėtų diskriminuoti mažas pajamas turinčių pacientų, pvz., kad jiems nereikėtų mokėti visos gydymo kainos iki tol, kol bus atlygintos išlaidos;
48.
paveda Pirmininkui perduoti šią rezoliuciją Tarybai, Komisijai, valstybių narių vyriausybėms bei parlamentams.
