A6-0231/2006
27.6.2006
***III
PRANEŠIMAS
dėl Taikinimo komiteto patvirtinto Europos Parlamento ir Tarybos direktyvos dėl baterijų ir akum uliatorių bei išeikvotų baterijų ir akumuliatorių, panaikinančios Direktyvą 91/157/EEB bendro teksto
(PE-CONS 3615/2006 – C6‑0154/2006 – 2003/0282(COD))
Europos Parlamento delegacija Taikinimo komitete
Delegacijos pirmininkė:
Dagmar Roth-Behrendt
Pranešėjas:
Johannes Blokland
PE 374.093v03-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
TURINYS
Puslapis
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
PROCEDŪRA...........................................................................................................................11
EUROPOS PARLAMENTO TEISĖKŪROS REZOLIUCIJOS PROJEKTAS
dėl Taikinimo komiteto patvirtinto Europos Parlamento ir Tarybos direktyvos dėl baterijų ir akumuliatorių bei išeikvotų baterijų ir akumuliatorių, panaikinančios Direktyvą 91/157/EEB bendro teksto
(PE-CONS 3615/2006 – C6‑0154/2006 – 2003/0282(COD) )
(Bendro sprendimo procedūra: trečiasis svarstymas)
Europos Parlamentas ,
– atsižvelgdamas į Taikinimo komiteto pasiūlytą bendrą tekstą (PE-CONS 3615/2006 – C6‑0154/2006 ),
– atsižvelgdamas į savo poziciją per pirmąjį svarstymą
OL C 104 E, 2004 04 30, p. 37. dėl Komisijos pasiūlymo Europos Parlamentui ir Tarybai ( KOM(2003)0723 )
Dar neskelbta Oficialiajame leidinyje. ,
– atsižvelgdamas į savo poziciją per antrąjį svarstymą
2005 12 13 priimti tekstai, P6_TA(2005)0495 . dėl Tarybos bendrosios pozicijos
OL C 264 E, 2005 10 25, p. 1. ,
– atsižvelgdamas į Komisijos nuomonę dėl Parlamento pasiūlytų pakeitimų dėl bendrosios pozicijos ( COM(2006)0017 )
Dar neskelbta Oficialiajame leidinyje. ,
– atsižvelgdamas į EB sutarties 251 straipsnio 5 dalį,
– atsižvelgdamas į Darbo tvarkos taisyklių 65 straipsnį,
– atsižvelgdamas į savo delegacijos Taikinimo komitete pranešimą ( A6‑0231/2006 ),
1. patvirtina bendrą tekstą;
2. paveda Pirmininkui pasirašyti aktą su Tarybos Pirmininku pagal EB sutarties 254 straipsnio 1 dalį;
3. paveda generaliniam sekretoriui pasirašyti aktą, įsitikinus, kad buvo tinkamai įvykdytos visos procedūros, ir, susitarus su Tarybos generaliniu sekretoriumi, pasirūpinti, kad šis aktas būtų paskelbtas Europos Sąjungos Oficialiajame leidinyje;
4. paveda Pirmininkui perduoti šią teisėkūros rezoliuciją Tarybai ir Komisijai.
AIŠKINAMOJI DALIS
PAGRINDAS
Kiekvienais metais maždaug 800 000 tonų automobiliams skirtų baterijų, 190 000 tonų pramoninių baterijų ir 160 000 tonų nešiojamų baterijų (iš kurių maždaug 30 proc. yra perkraunamos) pateikiama į ES rinką.
Naudojamos baterijos nėra ypač kenksmingos aplinkai ar žmonių sveikatai, tačiau anksčiau ar vėliau jos išeikvojamos ir tampa atliekomis. Šiuo metu baterijų atliekų surinkimas, apdorojimas ir perdirbimas Europoje vykdomas nevienodai. Pvz., tik Austrijoje, Belgijoje, Prancūzijoje, Vokietijoje, Nyderlanduose ir Švedijoje sukurtos visos šalies mastu veikiančios sistemos, skirtos surinkti visų tipų baterijų atliekas perdirbimui. Ir beveik pusė ES-15 valstybių narių parduotų nešiojamų baterijų 2002 m. buvo šalinamos išmetant jas į sąvartynus arba sudeginant.
2003 m. lapkričio mėn. Komisija pateikė pasiūlymą ( KOM(2003)0723 ), panaikinantį ir pakeičiantį dabartinius Bendrijos teisės aktus dėl baterijų (visų pirma Direktyvą 91/157/EEB su pakeitimais). Remiantis EB sutarties 95 ir 175 straipsniais pasiūlyme buvo apibrėžtos taisyklės, susijusios su baterijų ir akumuliatorių pateikimu į rinką ir baterijų atliekų surinkimu, apdorojimu ir perdirbimu. Pagrindinėse nuostatose buvo numatyta:
· nešiojamų baterijų surinkimo tikslai
· draudimas išmesti pramonines ar automobiliams skirtas baterijas į sąvartynus arba jas deginti
· minimalūs visų surinktų baterijų perdirbimo reikalavimai
· minimalūs nacionalinių surinkimo ir perdirbimo sistemų reikalavimai
· gamintojo atsakomybė už visų baterijų atliekų tvarkymą.
Pirmasis svarstymas Parlamente buvo baigtas 2004 m. balandžio mėn. Taryba savo bendrąją poziciją priėmė 2005 m. liepos 18 d. Dėl kai kurie esminių dalykų buvo sutarta prieš Parlamento antrąjį svarstymą arba jo metu. Taigi ankstyvajame įstatymų leidžiamosios procedūros etape buvo susitarta dėl bendro draudimo pateikti į rinką baterijas ar akumuliatorius, kurių daugiau kaip 0,0005 proc. svorio sudaro gyvsidabris arba kurių daugiau kaip 0,002 proc. svorio sudaro kadmis. Kartu turėjo būti numatyta netaikyti draudimo avarinėms ir signalizacijos sistemoms, medicinos įrangai ir bevieliams elektros įrankiams. Per antrąjį svarstymą Parlamentas nusprendė sutikti su bendrojoje pozicijoje nustatytu nešiojamų baterijų ir akumuliatorių atliekų surinkimo procentu (25 proc. – šešeriems metams ir 45 proc. – dešimčiai metų po Direktyvos įsigaliojimo dienos). Vis dėlto daug svarbių klausimų liko neišspręsta.
2005 m. gruodžio 13 d. Parlamento patvirtinti 23 pakeitimai ypač susiję su:
· registravimo reikalavimais ir galimu jų netaikymu smulkiems gamintojams
· nešiojamų baterijų, perdirbimo ir surinkimo procento apibrėžimais
· tyrimais dėl aplinkai mažiau kenksmingų baterijų
· baterijų šalinimu, kai tą daro vartotojai
· gamintojams taikomais priėmimo atgal įsipareigojimais
· apdorojimo ir perdirbimo priemonėmis
· visuomenės informavimo kampanijų finansavimu
· istorinėmis atliekomis
· galios nurodymu ženklinant
· perdirbimo tikslais
Taryba vėliau neformaliai nurodė negalėsianti priimti visų Parlamento pakeitimų, todėl buvo reikalinga taikinimo procedūra.
TAIKINIMAS
Parlamento delegacija Taikinimo komitete sušaukė steigiamąjį susirinkimą 2006 m. sausio 19 d. Jos nariai pavedė pirmininkei Dagmarai Roth-Behrendt, atsakingo komiteto pirmininkui Karlui Heinzui Florenzui ir pranešėjui Johannesui Bloklandui pradėti neformalias derybas su Taryba.
Trialogai buvo surengti vasario 14 d., kovo 7 d. ir kovo 22 d. Kovo 31 d. COREPER patvirtino kompromisinių tekstų paketą, liečiantį visus likusius neišspręstus klausimus, išskyrus Parlamento derybininkų pasiūlytą naują nuostatą dėl gamintojų registravimo. Vis dėlto nors ketvirtajame Parlamento delegacijos susirinkime, vykusiame balandžio 5 d., buvo pritarta daugumai Tarybos pasiūlymų (15 balsavus „už“), visiems jos pasiūlymams delegacija pritarti negalėjo: derybininkams buvo suteiktas atviras mandatas toliau diskutuoti su Taryba dėl registravimo procedūrų, išeikvotų baterijų šalinimo, išmetimo į sąvartynus ir galios nurodymo ženklinant.
Balandžio 26 d. vykusiame neformaliame trišaliame posėdyje buvo sutarta dėl visų kompromisinių tekstų. EP delegacijos nariai apie posėdžio rezultatus buvo informuoti raštu; o balandžio 28 d. COREPER patvirtino bendrą derybininkų pasiektą susitarimą.
2006 m. gegužės 2 d. Taikinimo komiteto posėdyje taikinimo procedūra buvo pradėta ir užbaigta kaip nediskutuotinas darbotvarkės klausimas. Vėliau ji buvo patvirtinta apsikeičiant laiškais.
Pagrindinius taikinimo procedūroje pasiekto susitarimo punktus glaustai galima būtų apibendrinti taip:
1. Registravimo reikalavimai ir jų netaikymas smulkiems gamintojams
Parlamentas nepritarė Tarybos bendrojoje nuomonėje nurodytam naujam straipsniui, pagal kurį pasiūlyme numatyti registravimo ir finansavimo reikalavimai galėtų būti plačiai netaikomi smulkiems gamintojams.
Bendrame tekste labai smulkūs gamintojai atleidžiami nuo įsipareigojimo padengti bet kokias grynąsias išlaidas, susijusias su baterijų ir akumuliatorių surinkimu, apdorojimu ir perdirbimu, jeigu tai netrukdo tinkamam sukurtų surinkimo ir perdirbimo sistemų funkcionavimui (18 straipsnis). Reikalaujama, kad visi gamintojai būtų registruojami kompetentingose nacionalinėse institucijose (17 straipsnis), tačiau procedūriniai reikalavimai visose valstybėse narėse turi būti vienodi: taip siekiama sumažinti administracinę naštą smulkiems gamintojams, kurie teikia baterijas į daugiau negu vienos valstybės narės rinką.
2. Baterijų šalinimas
Antrajame skaityme Parlamentas nustatė reikalavimą, kad baterijos ir akumuliatoriai nebūtų naudojami prietaisuose, išskyrus tuos atvejus, kai vartotojas išeikvotas baterijas ir akumuliatorius gali pats lengvai pašalinti. Jis taip pat ragino įtraukti instrukcijas, nurodančias, kaip saugiai pašalinti bateriją ir, kai tai įmanoma, informuojančias vartotoją apie jos sudėtį. Taip pat naujame priede jis išskyrė prietaisų kategorijas, kurioms netaikomi šie reikalavimai. Taryba šiems pakeitimams nepritarė.
Abi šalys susitarė įtraukti (18 konstatuojamoji dalis ir 12 straipsnio 2 dalis) griežtesnes nuorodas į Direktyvą dėl elektros ir elektroninės įrangos atliekų („WEEE direktyva“, Direktyva 2002/96/EB) 11 straipsnis reikalauja valstybių narių užtikrinti, kad gamintojai kurs prietaisus taip, kad išeikvotas baterijas ir akumuliatorius būtų galima lengvai pašalinti ir kad prie tokių prietaisų būtų pridedamos instrukcijos su informacija vartotojams, kurios prašė Parlamentas. Vis dėlto šios nuostatos nebus taikomos tai atvejais, kai dėl saugumo, veikimo, medicininių ar duomenų integralumo priežasčių būtinas energijos tiekimo tęstinumas ir reikalingas nuolatinis prietaiso ir baterijos ryšys.
3. Priėmimo atgal įsipareigojimai, istorinės atliekos ir visuomenės informavimo kampanijų finansavimas
Procedūros metu Parlamentas reikalavo, kad platintojai būtų įpareigoti nemokamai priimti atgal išeikvotas baterijas ir akumuliatorius, kadangi tokia priemonė tikėtinai būtų veiksmingesnė už kitas surinkimo sistemas, o jos privalomumas būtų pagrįstas aplinkosaugos reikalavimais. Taryba atmetė šią poziciją: ji buvo labiau linkusi palikti valstybėms narėms teisę nuspręsti, kaip turėtų būti surenkamos išeikvotos baterijos, ir suteikti galimybę išlaikyti arba pradėti naudoti kitas sistemas, ne tik sistemą, kuri įpareigotų platintojus priimti atgal išeikvotas baterijas.
Pasiektas susitarimas atspindi Parlamento pozicijos esmę. Pagal 8 straipsnio 1 dalies b punktą sistema, kai platintojas priima atgal išeikvotas baterijas, yra įtvirtinta kaip normalus nešiojamų baterijų surinkimo būdas. Vis dėlto ir toliau galima taikyti kitokias sistemas, jeigu vertinimas (kuris turi būti paskelbtas viešai) parodo, kad jos yra bent tiek pat veiksmingos siekiant Direktyvos aplinkosaugos tikslų, kiek ir sistema, kai platintojas priima atgal išeikvotas baterijas. Pagal sistemą, kai platintojas priima atgal išeikvotas baterijas, platintojai privalo informuoti galutinius vartotojus apie galimybę grąžinti nešiojamų baterijų atliekas į jų prekybos taškus.
Galutiniame susitarime taip pat atspindėta Parlamento pozicijos dėl istorinių atliekų (t. y. baterijų ir akumuliatorių atliekų, kurie buvo pateikti į rinką iki Direktyvos įsigaliojimo dienos) esmė. Pagal 16 straipsnio 6 dalį gamintojai privalės padengti bet kokias grynąsias išlaidas, atsiradusias dėl baterijų ir akumuliatorių atliekų surinkimo, apdorojimo ir perdirbimo, nepriklausomai nuo to, kada šios baterijos ir akumuliatoriai buvo pateikti į rinką. Pagal 16 straipsnio 3 dalį jie privalo padengti grynąsias visuomenės informavimo kampanijų apie surinkimą, apdorojimą ir perdirbimą išlaidas.
4. Galios nurodymas ženklinant
Antrajame svarstyme Parlamentas patvirtino pakeitimą, reikalaujantį valstybių narių užtikrinti, kad visų baterijų, akumuliatorių ir sudėtinių baterijų galia būtų nurodyta matomai, aiškiai ir neištrinamai. Taryba atmetė šį pakeitimą.
Pagal pasiektą susitarimą, ženklinant visas nešiojamas bei automobiliams skirtas baterijas ir akumuliatorius, galią bus privaloma nurodyti ne vėliau kaip po 12 mėnesių nuo Direktyvos perkėlimo.
5. Tyrimai
Įstatymų leidžiamosios procedūros metu Parlamentas ragino valstybes nares vykdyti tyrimus, kad baterijos darytų mažiau žalos aplinkai, ir skatinti naujų perdirbimo technologijų plėtrą. Tai įtvirtinta 5 (Aplinkosaugos veiklos gerinimas) ir 13 (Naujos perdirbimo technologijos) straipsnyje.
6. Apdorojimo ir perdirbimo priemonės
Parlamentas pasiekė, kad į 12 straipsnio 1 dalies a punkto reikalavimą, kad apdorodami ir perdirbdami baterijų atliekas gamintojai naudotų geriausias turimas priemones, būtų įtrauktos specialios nuorodos į „sveikatos ir aplinkos apsaugą“. 12 straipsnio 1 dalies b punkte nurodoma, kad apdorojimo ir perdirbimo sistemos turi atitikti bent jau Bendrijos teisės aktus sveikatos, saugos ir atliekų tvarkybos srityse.
Antrajame skaityme Parlamentas siekė sugriežtinti apribojimus nešiojamų baterijų atliekų šalinimui sąvartynuose arba požeminėse saugyklose: Taryba pasipriešino visiems papildomiems apribojimams. Taikinimo metu buvo pasiektas kompromisas. Nesant galutinės rinkos kadmio, gyvsidabrio ar švino turinčios baterijos arba akumuliatoriai gali būti šalinami sąvartynuose ar požeminės saugyklose. Tokios baterijos taip gali būti šalinamos sąvartynuose ar požeminėse saugyklose laipsniškai pašalinant sunkiuosius metalus, tačiau tik tais atvejais, kai atliktas išsamus aplinkos, ekonomikos ir socialinio poveikio vertinimas rodo, kad šitam šalinimo būdui turėtų būti suteikta pirmenybė prieš perdirbimą.
7. Perdirbimo tikslai
Parlamentas ragino siekti ambicingesnių ne nikelio-kadmio ir švino-rūgštinių baterijų perdirbimo tikslų (55 proc.) negu pasiūlytas bendrojoje pozicijoje (50 proc.). EP taip pat sutiko, kad būtų įvesta „uždarosios kilpos sistema“, skirta perdirbti visą šviną ir kadmį, esantį baterijų atliekose, ir pageidavo, kad valstybės narės būtų įpareigotos užtikrinti, kad perdirbimo procesuose būtų siekiama šių tikslų.
Ši sritis kėlė daugiausia rūpesčių Tarybai, teigusiai, kad 50 proc. perdirbimo tikslas nepavojingoms baterijoms buvo labai ambicingas. Ji taip pat teigė, kad turimi duomenys rodo, jog „uždarosios kilpos sistema“ švinui ir kadmiui būtų neproporcingai brangi.
Atsižvelgdama į tai, kad procedūros metu pavyko apginti kitus patobulinimus, ir dėl bendro sutarimo Parlamento delegacija sutiko su Tarybos pozicija dėl perdirbimo tikslų.
IŠVADA
Ši direktyva yra svarbi aplinkosaugos teisės aktų dalis. Per taikinimo procedūrą pasiektas susitarimas yra teigiamas rezultatas Parlamento požiūriu, kadangi buvo pasiektas palankus kompromisas dėl daugelio antrajame svarstyme patvirtintų pakeitimų. Todėl delegacija rekomenduoja Parlamentui patvirtinti bendrą tekstą per trečiąjį svarstymą.
PROCEDŪRA
Pavadinimas
dėl Taikinimo komiteto patvirtinto Europos Parlamento ir Tarybos direktyvos dėl baterijų ir akumuliatorių bei išeikvotų baterijų ir akumuliatorių, panaikinančios Direktyvą 91/157/EEB bendro teksto
Nuorodos
PE-CONS 3615/2006 – C6-0154/2006 – 2003/0282(COD)
Teisinis pagrindas
EB sutarties 251 straipsnio 5 dalis ir 95 straipsnis
Pagrindas Darbo tvarkos taisyklėse
65 straipsnis
Delegacijos pirmininkas (-ė) Pirmininko pavaduotojas (-a)
Dagmar Roth-Behrendt
Atsakingo komiteto pirmininkas (-ė)
Karl-Heinz Florenz
ENVI
Pranešėjas(-ai)
Johannes Blokland
Komisijos pasiūlymas
Pasiūlymas dėl Europos Parlamento ir Tarybos direktyvos dėl baterijų ir akumuliatorių bei išeikvotų baterijų ir akumuliatorių, panaikinančios Direktyvą 91/157/EEB– COM(2003)0723 – C5-0563/2003
Parlamento pirmojo svarstymo data - P5
20.4.2004
P5_TA(2004)0304
Komisijos pasiūlymas su pakeitimais
Tarybos bendroji pozicija Paskelbimo plenariniame posėdyje data
5694/5/2005 – C6-0268/2005
8.9.2005
Komisijos pozicija (251 straipsnio 2 dalies 2 pastraipos 3 įtrauka)
COM(2005)0378
Parlamento antrojo svarstymo data - P5
13.12.2005
P6-TA(2005)0495
Komisijos nuomonė (251 straipsnio 2 dalies 3 pastraipos c punktas)
COM(2006)0017
Antrojo svarstymo rezultatų pranešimo Tarybai data
15.2.2006
Tarybos laiško dėl nepritarimo EP pakeitimams data
25.4.2006
Taikinimo komiteto susitikimai
2.5.2006
Galutinio balsavimo EP delegacijoje data
5.4.2006
Balsavimo rezultatai
už:
prieš:
susilaikė:
15
0
0
Posėdyje per galutinį balsavimą dalyvavę nariai
María del Pilar Ayuso González, Johannes Blokland, John Bowis, Frieda Brepoels, Karl-Heinz Florenz, Françoise Grossetête, Caroline Jackson, Dan Jørgensen, Holger Krahmer, Anne Laperrouze, Marie-Noëlle Lienemann, Linda McAvan, Ria Oomen-Ruijten, Dagmar Roth-Behrendt, Carl Schlyter, Jonas Sjöstedt, Anja Weisgerber, Åsa Westlund
Posėdyje per galutinį balsavimą dalyvavę pavaduojantys nariai
Avril Doyle, Erna Hennicot-Schoepges
Posėdyje per galutinį balsavimą dalyvavę pavaduojantys nariai (178 straipsnio 2 dalis)
Susitarimo Taikinimo komitete data
2.5.2006
Susitarimas laiškais
Pirmininkų paskelbimo, kad bendras tekstas patvirtinamas, data ir jo perdavimas EP ir Tarybai
22.6.2006
Pateikimo data
27.6.2006
TERMINŲ PRATĘSIMAS
Antrojo svarstymo Taryboje galutinio termino pratęsimas
Nėra
Komiteto sušaukimo termino pratęsimas
Prašančioji institucija – data
Nėra
Komiteto darbui skirto termino pratęsimas
Prašančioji institucija – data
Yra
Taryba- 7.6.2006
Teisės akto priėmimo termino pratęsimas
Prašančioji institucija – data
Nėra
