Ko iš Prancūzijos pirmininkavimo tikisi europarlamentarai?
Institucijos
2008-06-25 - 12:19
Ateinantį pusmetį ES Tarybai pirmininkaus Prancūzija Kas pusmetį pirmininkavimą Europos Sąjungos Tarybai perima vis kita valstybė. Šįkart liepos 1 d. pirmininkavimo ES vairą Slovėnija atiduos į Prancūzijos rankas, todėl iki gruodžio 31 d. pirmuoju smuiku Taryboje grieš jos ministrai ir prezidentas Nicolas Sarkozy. ES artėjant link 2009 m. birželį vyksiančių Europos Parlamento rinkimų, šis laikotarpis bus nepaprastai svarbus. Pažvelkime, ko iš Prancūzijos pirmininkavimo tikisi EP frakcijų lyderiai bei prancūzų europarlamentarai.
Pasak mūsų pakalbintų EP narių, Prancūzija didžiausią dėmesį turėtų skirti ES institucinės ateities, klimato kaitos, imigracijos, saugumo ir kainų augimo suvaldymo klausimams.
Išjudinti Europą
Europos liaudies partijos ir Europos demokratų frakcijos pirmininko Joseph Daul nuomone, Prancūzija turi išjudinti tolimesnį Lisabonos sutarties ratifikavimo procesą. Anot J. Daul, Prancūzijos pirmininkavimo prioritetai – saugumo ir maisto tiekimo saugumo užtikrinimas, kova su terorizmu, imigracijos valdymas, europinė gynybos politika – atitinka jo vadovaujamos frakcijos tikslus.
Socialistų frakcijos lyderis Martin Schulz (Vokietija) viliasi, jog Prancūzija sugebės „išjudinti ES iš dabartinės stagnacijos“.
Nelengvas laikotarpis
„Politika – tai netikėtumai“, – aiškina Alain Lamassoure (Europos liaudies partijos ir Europos demokratų frakcija, Prancūzija), primindamas, jog prieš metus atrodė, kad Prancūzija perims pirmininkavimą daug palankesniu laikotarpiu. „Finansų, naftos, maisto krizės, politinis netikrumas po „ne“ Airijos referendume – toks dabartinis klimatas, – sako europarlamentaras. – Po ilgų diskusijų dėl institucinės ateities, visi tikisi Europos išjudinimo“.
Liberalų ir demokratų aljanso lyderis Graham Watson (Jungtinė Karalystė) sutinka, jog „nenumatyti procesai dažnai nupučia pirmininkaujančias valstybes nuo kurso“. Pasak jo, Prancūzija „paveldės sprogstamą aukštų kuro ir maisto kainų besitęsiančios finansų krizės akivaizdoje mišinį“. Politikas tikisi, kad „hiperaktyvų ir atmintiną“ pirmininkavimo laikotarpį po savęs besitikintis palikti N. Sarkozy sugebės įgyvendinti savo tikslus net ir po airių Lisabonos sutarčiai ištarto „ne“.
Dėmesys piliečių lūkesčiams
„Prancūzijos pirmininkavimo metu turi būti sprendžiamos konkrečios europiečių problemos, sukuriant socialinę darbotvarkę energetikos, užimtumo ir perkamosios galios srityse“, – dėsto Guy Bono (Socialistų frakcija, Prancūzija). Pasak jo, Prancūzija turi geriau išaiškinti piliečiams tai, kas vyksta Briuselyje, ir padėti jiems suprasti, kad sprendimus jame priima ir pačios valstybės narės.
„Jei norime piliečius sutaikyti su Europa, valstybės narės turi nustoti nacionalizuoti europinius pasiekimus, o Europai priskirti nacionalinius nepasisekimus“, – pabrėžia europarlamentaras.
Europos vieningųjų kairiųjų/Šiaurės šalių žaliųjų kairiųjų pirmininkas Francis Wurtz (Prancūzija) sako, kad Europa trejus metus prarado tik tam, kad atsidurtų aklavietėje. Iš jos išeiti padėtų tik europinio ekonominio ir socialinio modelio bei ES vaidmens pasaulyje permąstymas bei Europos priartinimas prie piliečių. „Ar Prancūzija pradės diskusijas šiais klausimas? Vargu“, – atsako deputatas.
Energetika ir klimato kaita
„Po mirtino smūgio Airijos referendume Prancūzija privalo įtikinti europiečius, jog ES tebeturi prasmę“, – aiškina Prancūzijos Žaliųjų atstovė Marie Anne Isler Béguin . „Turint omenyje energetinę krizę, prioritetas yra pakankamai aiškus – energetikos ir klimato kaitos dosjė. Tikiuosi ambicingų Prancūzijos siūlymų dėl energijos taupymo, atsinaujinančios energetikos skatinimo ir CO2 išmetimo mažinimo“, – pabrėžia europarlamentarė.
Užsienio politika
Vienas Sąjungos už tautų Europą pirmininkų Brian Crowley (Airija) tikisi, jog Prancūzija ras europinį atsakymą kylančioms maisto ir naftos kainoms, numatys efektyvias komunikavimo apie ES institucijas priemones ir įgyvendins klimato kaitos paketą. Europarlamentaras siūlo nepamiršti ir kitų svarbių uždavinių už ES ribų – Tūkstantmečio tikslų įgyvendinimo, taikos Balkanuose įtvirtinimo, kaimynystės politikos plėtojimo bei dialogo su Kinija, Indija ir Amerika skatinimo.
20080625STO32670 Prancūzijos pirmininkavimo ES portalas Europarlamentarai giria Slovėnijos pirmininkavimą
LT
1
PHOTO
20080624PHT32613.jpg
LT
2
LINK
http://www.ue2008.fr/index_en.html
-//EP//TEXT IM-PRESS 20080620IPR32342 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
