Europos Parlamentas pritarė skrydžių tarp Europos ir JAV liberalizavimui
Transportas
2007-10-11 - 11:51
Nuo 2003 m. Europos Komisija vedė derybas su JAV dėl atviros transatlantinių skrydžių rinkos. Šiemet sutarta, kad nuo 2008 m. kovo 30 d. ES ir JAV lėktuvai galės laisvai skraidyti tarp JAV ir bet kurios Sąjungos šalies. Ketvirtadienį šiai sutarčiai pritarė Europos Parlamentas (513 balsų už, 15 prieš, 35 susilaikė). Tiesa, kol kas nepavyko sutarti dėl neribotos teisės Europos kompanijoms įsigyti JAV skrydžių bendrovių akcijų.
Pagal šių metų balandžio 30 d. pasirašytą sutartį ES bendrovių lėktuvai galės skraidyti į JAV iš bet kurios Sąjungos šalies ar kitos Europos aviacinės erdvės valstybės (per ES šalis). Tuo tarpu JAV bendrovių lėktuvai galės skraidyti į bet kurią ES šalį iš JAV arba per JAV iš bet kurios kitos šalies. Valstybės negalės reguliuoti nei bendrovių ar pervežamų keleivių skaičiaus, nei bilietų kainų. Savo ruožtu krovininiams ES lėktuvams numatoma leisti skraidyti ir tarp JAV bei trečiųjų šalių. Sutartis taip pat liberalizuos bendrovių įsigijimą – ES bendrovės galės laisviau įsigyti JAV aviakompanijų, o JAV bendrovės – ES aviakompanijų akcijų. Tiesa, JAV nesutiko leisti Europos bendrovėms įsigyti daugiau kaip ketvirtadalį JAV aviakompanijų akcijų, suteikiančių balso teisę. Europos Komisijos vicepirmininkas ir transporto komisaras Jacques Barrot sutarties pasirašymo proga sakė: „Ekonominiu požiūriu ši neturinti precedento sutartis reiškia ryškų posūkį – ji sukurs iki 12 mlrd. eurų ekonominės naudos bei iki 80 tūkst. darbo vietų. [...] Atvira aviacijos erdvė iš esmės pagyvins transatlantinius santykius“. Tikimasi, jog sutarčiai įsigaliojus sumažės transatlantinių skrydžių bilietų kainos, o per penkerius metus transatlantinių keleivių padaugės 26 milijonais. Manoma, jog krovinių pervežimas taip pat gerokai padidės. EP Transporto ir turizmo komitetas siūlo pritarti pasirašytai sutarčiai. Vis dėlto Parlamento nuomonės pranešėjas šiuo klausimu Saïd El Khadraoui (Socialistų frakcija, Belgija) mano, kad svarbu neapsiriboti šia sutartimi, o palaipsniui pradėti derybas dėl antrojo etapo sutarties, kuri liberalizuotų ES ir JAV bendrovių prieigą prie keleivių vežimo šalių viduje, panaikintų įsisteigimo ir nuosavybės teisių apribojimus, taip pat aptartų valstybės pagalbos ribojimo klausimus.
Saïd EL KHADRAOUI (PSE, BE) A6-0320/2007
Dėl Europos bendrijos bei jos valstybių narių ir Jungtinių Amerikos Valstijų susitarimo dėl oro susisiekimo pasirašymo
Konsultavimosi procedūra.
Svarstymas ir balsavimas: 2007-10-11
20071008IPR11358 Europos Komisijos delegacijos JAV informacija Visas sutarties tekstas
LT
1
LINK
http://www.eurunion.org/newsweb/HotTopics/OpenSkies.htm
LT
2
LINK
http://eur-lex.europa.eu/LexUriServ/site/lt/oj/2007/l_134/l_13420070525lt00040041.pdf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
