KLAUSIMAS ŽODŽIU SU DEBATAIS O-0068/10
pagal 115 Darbo tvarkos taisyklių straipsnį
pateikė
Rebecca Harms
ir
Daniel Cohn-Bendit
Verts/ALE vardu
Tarybai
Tema: Finansų ir ekonomikos krizės pasekmės ES 2020 strategijai ir jos valdymui
Kokios Tarybos nuomone yra finansų ir ekonomikos krizės, o ypač euro zonos gelbėjimo paketo pasekmės ES 2020 strategijai bei jos valdymui?
Ar Tarybos pozicija remiasi nuomone, kad euroobligacijos yra priemonė pastovioms valstybės investicijoms finansuoti, todėl gali būti laikomos viena iš 2020 m. strategijos priemonių?
Ar Taryba yra pasirengusi spręsti vidinės pusiausvyros trūkumo problemą, kas yra būtina siekiant naikinti ne tik perdėtą deficitą kai kuriose valstybėse narėse, tačiau ir biudžeto perviršį, taip gerinant ekonomikos politikos koordinavimą?
Kadangi valstybių įsiskolinimo krizės pademonstravo, jog valstybės ir privataus sektoriaus įsiskolinimas yra glaudžiai susiję yra būtina žymiai sustiprinti finansinę priežiūrą. Ar Taryba ateinančiomis savaitėmis pademonstruos, kad ji pasisėmė patirties iš pastarųjų dvejų metų ir todėl žymiai sugriežtins savo poziciją dėl finansų priežiūros paketo?
Siekiant sukurti bendrą rinką, geriau atitinkančią ES piliečių norus ir viltis, kokių priemonių ketina Taryba imtis siekiant geresnio valstybių narių fiskalinės politikos koordinavimo, ypač bendrovių bei finansinių sandorių apmokestinimo klausimais?
Ar Taryba pritaria teisės aktų sistemai dėl ekonominius interesus tenkinančių paslaugų, vadovaujantis nauju Sutarties 14 straipsniu ir jos protokolu dėl bendrus ekonominius interesus tenkinančių paslaugų?
