P6_TA(2006)0051
Graikijos valdžios institucijų vykdomas automobilių konfiskavimas
A6-0394/2005
Europos Parlamento rezoliucija dėl Graikijos valdžios institucijų vykdomo automobilių konfiskavimo ( 2005/2005(INI) )
Europos Parlamentas
, –
atsižvelgdamas į daugelį Europos Parlamentui pateiktų peticijų dėl Graikijos valdžios institucijų vykdomo transporto priemonių konfiskavimo ir į didelį Komisijos užregistruotų oficialių skundų kiekį,
–
atsižvelgdamas į EB sutarties 21 straipsnį, pagal kurį kiekvienas Sąjungos pilietis turi teisę pateikti peticiją Europos Parlamentui pagal 194 straipsnio nuostatas,
–
atsižvelgdamas į EB sutarties 194 straipsnį, pagal kurį kiekvienas Sąjungos pilietis ir kiekvienas valstybėje narėje gyvenantis ar savo registruotą buveinę turintis fizinis arba juridinis asmuo turi teisę individualiai arba kartu su kitais piliečiais ar asmenimis pateikti Europos Parlamentui peticiją bet kokiu reikalu, priklausančiu Bendrijos veiklos sritims ir turinčiu jam ar jai tiesioginį poveikį,
–
atsižvelgdamas į Tarybos 1983 m. kovo 28 d. direktyvą 83/182/EEB dėl tam tikrų transporto priemonių, laikinai importuojamų iš vienos valstybės narės į kitą, atleidimo nuo mokesčių Bendrijos teritorijoje OL L 105, 1983 4 23, p. 59. Direktyva su paskutiniais pakeitimais, padarytais 2003 m. Stojimo aktu.
,
–
atsižvelgdamas į Europos Bendrijų Teisingumo Teismo 2001 m. liepos 12 d. sprendimą byloje C-262/99
Louloudakis
Rink. I-5547, 2001 m.
,
–
atsižvelgdamas į 2004 m. kovo 26 d. Europos Bendrijų Teisingumo Teisme pateiktą pareiškimą byloje C-156/04
Komisija prieš Graikiją
OL C 106, 2004 4 30, p. 47.
,
–
atsižvelgdamas į Darbo tvarkos taisyklių 192 straipsnio 1 dalį,
–
atsižvelgdamas į Peticijų komiteto pranešimą ( A6-0394/2005 ),
A.
atsižvelgdamas į peticijas pateikusių asmenų iškeltus esminius klausimus ir rimtas problemas ir Europos Bendrijų Teisingumo Teismo pastabą dėl "teisės vairuoti automobilį įtakos faktiniam naudojimuisi teisėmis, susijusiomis su laisvu asmenų judėjimu Europos Sąjungoje" Sprendimas byloje C-193/94
Skanavi ir Chryssanthakopoulos
[1996] ECR I-929, 36 punktas.
,
B.
kadangi peticijas pateikę asmenys įvykdė Direktyvoje 83/182/EEB nustatytas laikinai iš vienos valstybės narės į kitą importuojamų motorinių transporto priemonių atleidimo nuo apyvartos mokesčio, akcizo ir bet kokių kitų vartojimo mokesčių sąlygas, nes minėtų asmenų "įprasta gyvenamoji vieta", t. y., vieta, kur jie gyveno bent 185 dienas per kiekvienus kalendorinius metus, dėl asmeninių ir darbo ryšių buvo kita valstybė narė, o ne Graikija,
C.
kadangi peticijas pateikę asmenys gebėjo tinkamai įrodyti, kur yra jų įprasta gyvenamoji vieta, pvz., pateikdami tapatybės korteles ar kitus galiojančius dokumentus,
D.
kadangi taikoma speciali administracinė nuobauda, o ypač baudos, nustatomos vien pagal transporto priemonės variklio darbinį tūrį, neatsižvelgiant į jos pagaminimo metus, ir padidinta įmoka, kurios suma gali būti iki dešimties kartų didesnė už ginčijamų muitų sumą, yra nesuderinami su Bendrijos proporcingumo principu,
E.
atsižvelgdamas į Sutartyse nustatytas Europos Sąjungos institucijų ir valstybių narių pareigas jų piliečiams,
1.
labai nerimauja dėl to, kad peticijose minėtais konkrečiais atvejais Graikijos valdžios institucijos neatleido nuo mokesčių, kaip numatyta Direktyvoje 83/182/EEB;
2.
pažymi, kad, nepaisant to Graikijos muitinės institucijos tvirtino, jog peticijas pateikę asmenys buvo kalti dėl mokesčių mokėjimo vengimo ir Graikijos muitinės kodekse numatytų formalumų nesilaikymo; taip pat pažymi, kad iš peticijas pateikusių asmenų buvo reikalaujama sumokėti padidintą įmoką, iki dešimties kartų didesnę už muitus;
3.
mano, kad administracinės priemonės, kurias Graikija laiko esant tinkamomis taikyti muitinės taisyklių pažeidimų atvejais ir dėl kurių peticijas pateikusiems asmenims buvo skirtos daug kartų transporto priemonės pradinę pirkimo kainą viršijančios baudos, apsunkina laisvą prekių ir asmenų judėjimą;
4.
supranta, kad nesant suderinimo Bendrijos teisės aktuose dėl baudų, taikytinų nesilaikius pagal tokius teisės aktus nustatytos tvarkos, valstybės narės turi teisę pasirinkti tokias baudas, kokios joms atrodo tinkamos; tačiau mano, kad valstybės narės šia galia turi naudotis laikydamosi Bendrijos teisės ir jos bendrųjų principų, ir atitinkamai – proporcingumo principo;
5.
supranta, kad baudos su tam tikrų transporto priemonių laikinu importavimu susijusių pažeidimų atvejais pasirenkamos pagal nacionalinę teisę, pagal ją įvertinama ir tai, ar reikia atsižvelgti į pažeidėjo gerą valią; tačiau mano, kad, siekiant skatinti Sutartimis garantuojamas laisves, kai kilo problemų dėl taikytinų teisės normų nustatymo, skiriant nuobaudą būtina atsižvelgti į pažeidėjo gerą valią;
6.
pažymi, kad buvo areštuota, konfiskuota ir aukcione parduota labai daug automobilių, o tai, jo nuomone, yra nesuderinama su Europos Sąjungos pagrindinių teisių chartija, o ypač jos VI antraštine dalimi ("Teisingumas"), ir nepateisinama jokiais svarbesniais teisės aktų vykdymo ir prevencijos poreikiais, kai atsižvelgiama į pažeidimo sunkumą; pažymi, kad, kaip anksčiau pabrėžė Teisingumo Teismas, "netinkamas" transporto priemonės naudojimo kitoje valstybėje narėje atvejais įmanomos kitos bausmės nei konfiskavimas;
7.
mano, kad transporto priemonių konfiskavimas bei faktas, kad peticijas pateikę asmenys daugelį metų negali jomis naudotis, prieštarauja nuosavybės teisei ir judėjimo laisvei, o peticijas pateikę asmenys turi teisę gauti tinkamą kompensaciją, atsižvelgiant į jų gerovei ir gerai reputacijai padarytą žalą;
8.
ragina Graikijos valdžios institucijas neatidėliojant įvykdyti savo įsipareigojimus pagal Sutartį ir laikytis Bendrijos teisės aktuose, ypač Direktyvoje 83/182/EEB, nustatytų taisyklių, kad Komisija galėtų atsiimti savo pateiktą pareiškimą;
9.
jei Graikijos valdžios institucijos to nepadarytų, ragina Komisiją nedelsiant pradėti teisinius veiksmus prieš Graikijos Respubliką;
10.
paveda Pirmininkui perduoti šią rezoliuciją ir atitinkamą atsakingo komiteto pranešimą Tarybai, Komisijai ir Graikijos Vyriausybei bei Parlamentui.
