„Būtinas kritiškas požiūris į santykius su Rusija“, – pažymi EP
Užsienio ryšiai
Plenarinė sesija
2012-03-15 - 13:55
Satu HELIN BXL (+32) 2 28 41498 STR (+33) 3 881 73612 PORT (+32) 498 98 3386 EMAIL foreign-press@europarl.europa.eu Robertas POGORELIS (+370) 5 212 15 30 STR (+33) 3 881 74642 PORT (+370) 68953306 EMAIL Spauda-lt@europarl.europa.eu EMAIL robertas.pogorelis@europarl.europa.eu Ketvirtadienį priimtoje rezoliucijoje Europos Parlamentas griežtai kritikuoja Rusijos prezidento rinkimų trūkumus, ypač ribotas rinkėjų pasirinkimo galimybes. Europarlamentarai pabrėžia, jog „būtinas kritiškas požiūris į santykius su Rusija“.
Parlamentas atkreipia dėmesį į ESBO bei kitų rinkimų stebėtojų išvadas, kad „dėl galimų konkurentų pašalinimo registruojant kandidatus, nevienodo dėmesio ir šališkos informacijos žiniasklaidoje bei valstybės išteklių naudojimo vienam kandidatui rinkimų procesas buvo smarkiai iškreiptas ir naudingas tik vienam kandidatui“. Europarlamentarai „ragina atlikti išsamų ir skaidrų visų pažeidimų tyrimą“.
Savo ruožtu EP ragina esamą Rusijos prezidentą Dmitrijų Medvedevą ir naujai išrinktąjį prezidentą Vladimirą Putiną užtikrinti, kad būtų įvykdytos būtinos politinės sistemos reformos – visų pirma supaprastinta politinių partijų registravimo tvarka, taip pat užtikrinta žiniasklaidos, susirinkimų ir žodžio laisvė.
Smerkdamas protestuotojų sulaikymą, Parlamentas ragina Rusijos valdžios institucijas ir Valstybės Dūmoje atstovaujamas politines partijas „užmegzti prasmingą dialogą su demonstracijų už demokratiją dalyviais bei opozicija“, o naujai išrinktąjį prezidentą V. Putiną – „mažiau kritikuoti protestuotojus ir užmegzti su jais nuoširdų dialogą dėl šalies ateities“.
Europarlamentarai palankiai vertina prezidento D. Medvedevo sprendimą pavesti generaliniam prokurorui ištirti 32 baudžiamųjų bylų, įskaitant Michailo Chodorkovskio įkalinimą, teisėtumą. Jie ragina išrinktąjį prezidentą V. Putiną pavesti atlikti panašų Sergejaus Magnickio bylos tyrimą.
20120315IPR40870 Priimti tekstai bus paskelbti čia (pasirinkti 2012-03-15) Diskusijos vaizdo įrašas (pasirinkti 2012-03-14)
LT
1
LINK
/plenary/lt/texts-adopted.html
LT
2
LINK
/ep-live/lt/plenary/search-by-date
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
