Jus kviečia Lincas ir Vilnius – 2009 m. Europos kultūros sostinės
Kultūra
2009-01-23 - 11:50
Vilnius ir Lincas – gyvos kultūros centrai Europos kultūros sostinių projektas gimė 1985 m., siekiant atskleisti Europos miestų įvairovę ir tiesti kultūrinius tiltus. Šiemet Europos akys krypsta į Lincą ir Vilnių, 2009-uosius pasitikusius įspūdingais šviesų spektakliais. Susipažinime su daugiau nei tūkstančio kilometrų skiriamų miestų veidais.
1999 m. Europos Parlamentas ir Taryba sudarė chronologinį valstybių, kurių miestams, atitinkantiems tam tikrus kriterijus, suteikta galimybė tapti kultūros sostinėmis, sąrašą. Šiemet Europos kultūros sostinėmis tapo ant Dunojaus krantų įsikūręs trečias pagal dydį Austrijos miestas Lincas bei Neries ir Vilnelės santakoje iškilęs Vilnius.
Besikeičiantis Lincas
Visuomet prekybos kelių susikirtimo tašku buvęs Lincas iki šiol išliko transporto centru. Praėjusiame šimtmetyje stambiosios pramonės centru pavirtęs miestas ilgainiui sugebėjo tapti ekologišku miestu – pusę jo teritorijos užima žaliosios zonos.
Naujuoju Linco simboliu jau spėjo tapti modernus Dunojaus krantinėje įsikūręs muziejus „Lentos Kunstmuseum“, o senojo Linco dvasią lengviausia pajusti apsilankius barokinėje jo senamiesčio aikštėje.
Europos kultūros sostinė Lincas šiemet rengia filmų, meno ir juodojo humoro festivalius, koncertus ir ekspozicijas. „Best of Austria“ parodoje galima išvysti geriausius eksponatus, surinktus iš įvairiausių Austrijos muziejų, galerijų ir meno kolekcijų.
Ottensheimas – populiari maudynių vieta – taps „Kulturbaden“ projekto dalimi. Čia vyks net tik „kultūrinės maudynės“, bet ir „plūduriuojančio teatro“ spektakliai.
Gyvoji Vilniaus kultūra
Tūkstantmetį mininčios Lietuvos sostinė šiemet lankytojams bandys atskleisti visus savo veidus. Atvykusiuosius pasitiks ir įprastinės Vilniaus „keistenybės“ – paminklas Frankui Zapai, visiems atvira Angelo saugoma Užupio respublika, Žaliojo tilto skulptūros, „maži mėnulio ežerai“, Šv. Jono gatvės žibintininkas ir „Stebuklo“ plytelė.
Kultūrinę programą moderniu muzikos ir šokio projektu „@Hoffmann_Spragtukas“ pradėjęs Vilnius vėliau Katedros aikštėje stebėjo Gerto Hofo muzikos ir šviesos spektaklį.
Autentiškos kūrybos šiemet bus ieškoma netikėtose erdvėse, gatvės muzikoje, knygų mugėje, šviesų festivalyje, kultūros naktyje, vandens muzikoje ir „Ąžuolo misterijoje“. Lietuviškos dainos skambės ir tūkstantmečiui skirtoje dainų šventėje „Amžių sutartinė“.
2008 m. Europos kultūros sostinėmis buvo Liverpulis (Jungtinė Karalystė) ir Stavangeris (Norvegija), o 2010 m. kultūros maratoną perims Pėčas (Vengrija), Esenas (Vokietija) ir Stambulas (Turkija).
20090123STO46987 Vilnius 2009 Lincas 2009 Prasideda metus truksianti kultūros šventė Haiku Vilniui 2008 m.: Liverpulis ir Stavangeris 2007 m.: Liuksemburgas ir Sibiu
LT
1
PHOTO
20090120PHT46684.jpg
LT
2
LINK
http://www.culturelive.lt
LT
3
LINK
http://www.linz09.at/en/index.html
LT
4
LINK
http://ec.europa.eu/news/culture/090107_1_lt.htm
LT
5
LINK
http://www.haiku.lt
LT
6
LINK
/sides/getDoc.do?type=IM-PRESS&reference=20080211STO20950&language=LT
-//EP//TEXT IM-PRESS 20070125STO02408 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
