20 Sacharovo premijos metų: stiprybė – vienybėje
Žmogaus teisės
2008-11-04 - 10:56
Argentinietės motinos: „Les Madres de la Plaza de Mayo“ Baltai vilkinčios moterys ¡Basta Ya! Vienas lauke – ne karys. Kovojant su priespauda ir persekiojimu verta suvienyti jėgas. Daugelis aktyvių žmogaus teisių gynėjų suvokia vieningose pilietinėse organizacijose slypinčią jėgą. Taip atsiranda daugiau galimybių būti išgirstiems bei susilaukti palaikymo ir paramos. Antrojoje straipsnių serijos dalyje – žmogaus teises puoselėjantys sambūriai.
„Las Madres de la Plaza de Mayo“
Pabandykite įsivaizduoti, kad despotiška diktatūrinė valdžia pagrobė jūsų sūnų ar dukrą, iš kurio daugelį metų nebegausite jokios žinios. Tai patyrė 14 argentiniečių motinų. 1977 m. jos susirinko Plaza de Mayo aikštėje Buenos Airėse ir nusprendė įteikti kreipimąsi tuometiniam Argentinos prezidentui – taip susikūrė judėjimas, pavadintas „Las Madres de la PLaza de Mayo“.
Trisdešimt metų šios motinos stengėsi surasti ir susigrąžinti savo vaikus. Laikui bėgant judėjimas išaugo į kovą dėl nepriklausomų teisėsaugos institucijų, politinių pokyčių ir taikos. Kiekvieno ketvirtadienio popietę motinos susirenka Plaza de Mayo aikštėje ir pusvalandį vaikšto ratu užsirišusios baltas skareles kaip taikos simbolį. Europos Parlamentas Mayo aikštės motinoms už jų ryžtą ir drąsą 1992 m. skyrė Sacharovo premiją.
„Baltai vilkinčios moterys“
Balta taip pat yra Kubos judėjimo „Baltai vilkinčios moterys“ simbolinė spalva. Ši motinų ir dukterų grupuotė organizuoja taikius protestus prieš jų vyrų ir sūnų įkalinimą už kritiką dėl politinės laisvės šalyje trūkumo.
Jos pradėjo aktyvią veiklą 2003 m., po to, kai buvo įkalinta 80 disidentų. Pirmiausia jos ėmė rašyti laiškus vyriausybei. Vėliau jos nusprendė eiti į gatves. Jas galima pamatyti kiekvieną sekmadienį religinių pamaldų Havanoje metu, po kurių jos eina gatvėmis, reikalaudamos išlaisvinti jų vyrus. Apsivilkusios baltais drabužiais, simbolizuojančiais tyrumą ir nekaltumą, „Baltai vilkinčios moterys“ yra atsidavusios žmogaus teisių gynėjos ir politinės laisvės stokos šalyje kritikės. „Baltai vilkinčios moterys“ Sacharovo premiją gavo 2005 m.
„¡Basta Ya!“
Dauguma ES piliečių gyvena taikiai, tačiau apie taiką kilusieji iš šiaurės Ispanijos gali tik pasvajoti. Nuo 7-ojo dešimtmečio Baskų regione gyvenantys žmonės kentėjo nuo teroristų atakų. Su teroristais kovojanti organizacija „¡Basta Ya!“ yra sudaryta iš asmenų ir grupuočių, kuriose susitelkę terorizmo priešininkai. Organizacija taip pat teikia paramą nukentėjusiesiems nuo teroristų atakų. „¡Basta Ya!“ gavo Sacharovo premiją 2002 m.
20081103STO41193 1 dalis: kovotojai už susitaikymą Sacharovo premijos tinklavietė Apdovanojimo ceremonijų vaizdo įrašai
LT
1
DIAPOPHOTO
20081103PHT41257.jpg
LT
2
DIAPOPHOTO
20081103PHT41259.jpg
LT
3
DIAPOPHOTO
20081103PHT41261.jpg
LT
5
LINK
/sakharov/default_lt.htm
LT
6
LINK
/eplive/archive/multimediaav_page/1892-20051026MAV01890-TELEVISION/default_lt.htm
-//EP//TEXT IM-PRESS 20081027STO40639 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
