Interneto valdymas: grėsmės ir galimybės
Žinių visuomenė
2006-10-30 - 00:05
ITT ne tik jungia, bet ir skiria pasaulį
Šiandien Atėnuose prasidedant pirmajam Interneto valdymo forumui skaitmeninė atskirtis vis dar skiria pasaulį į dvi dalis: milijardą prisijungusių ir penkis milijardus tų, kurie neturi galimybių naudotis internetu – ekonominės plėtros ir socialinio vystymosi varikliu. Prieš Parlamento delegacijai išvykstant į forumą, EP buvo surengtas parengiamasis svarstymas šia tema.
Gyvename nuolatinio technologinio vystymosi pasaulyje, nuo kurio spartos lengva atsilikti. Mus supa greitesni, mažesni, vis labiau integruoti įrengimai. Mobilus telefonas atstoja visą biurą, sąskaitos apmokamos SMS žinutėmis, nuolat plečiasi bevielio interneto zonos, o interneto televizija, radijas, telefonija ir bankininkystė jau seniai nebėra naujiena.
Deja, technologijos turi ir juodąją pusę. Skaitmeninė atskirtis didina prarają tarp turtingų ir beturčių, išraiškos laisvę lengva riboti net ir internete, o 95 proc. pasaulio kalbų iki šiol niekad neįžengė į kibernetinę erdvę. EP delegacija neseniai išvyko į Atėnų forumą, prieš kurį pramonės, mokslinių tyrimų ir energetikos komiteto organizuotame svarstyme europarlamentarai diskutavo apie interneto technologijų saugumą ir jų prieinamumą.
Ar esate prisijungę?
Internetas suteikia milžiniškas galimybes darbui, pramogoms, bendravimui su valdžios institucijoms ir paslaugų tiekėjais. Vis dėlto, kaip teigia buvusi europarlamentarė Teressa Serra i Majem, „visos mūsų visuomenės funkcionavimas paremtas ryšių priemonių tinklais – tai naudinga tiems, kurie yra prisijungę, tačiau turi neigiamas pasekmes neprisijungusiems“.
Kaip sudaryti vienodas sąlygas pasinaudoti informacinių technologijų ir telekomunikacijų (ITT) teikiamais privalumais? Į Atėnų forumą vykstančios EP delegacijos bei svarstymo pirmininkė Prancūzijos socialistė Catherine Trautmann teigė, jog tinkamas interneto – globaliai visuomenei prieinamos priemonės – valdymas turi būti žinių visuomenės pagrindas. Būtina apibrėžti informacinės visuomenės veikėjų – valstybių, įmonių, vartotojų ir pilietinės visuomenės – vaidmenį šiame procese.
Bendra atsakomybė – saugios ir prieinamos technologijos
Internetas turi kone milijardą vartotojų, tačiau jame dominuoja anglų kalba. Daugiakalbis internetas palengvintų prieigą ir naudojimąsi informacija. Vis dėlto, pasak Teressa Serra, daugelis pavyzdžių rodo, kad internetas padeda saugoti ir plėsti kultūrinę įvairovę.
Prieiga prie interneto atidaro globalios visuomenės duris. Pasak Švedijos vyriausybės patarėjo el. visuomenės klausimais Patriko Fältströmo, ateityje viskas bus kompiuterizuota ir viskas bus sujungta į tinklą. Mus ne tik sups kompiuteriai – automobilis, mikrobangų krosnelė, šaldytuvas, garažo durys – mobilus telefonas leis bet kada prie jų prisijungti.
Svarbiausi šioje srityje kylantys klausimai – interneto ryšio prieinamumas ir kaina, bei skirtingų technologijų suderinamumas. Kitas svarbus aspektas – teisinis reguliavimas. Tiek interneto tiekėjai, tiek ir vartotojai nori saugios ir stabilios teisinės aplinkos.
Išraiškos laisvė, saugumas ir daugiakalbystė
Svarstymo dalyviai sutarė dėl kelių pamatinių išvadų. Visų pirma, tam, kad grėsmės taptų galimybėmis, būtinas bendras visų suinteresuotų pusių darbas. Privalu užtikrinti interneto saugumą, tačiau negalima įteisinti vartotojų sekimo. Be to, internetas turi tapti konkurencingumo ir demokratijos įrankiu.
Atėnų interneto valdymo forumas – Tuniso ir Ženevos aukščiausiojo lygio susitikimų informacinės visuomenės klausimais tąsa. Atėnų forume bus aptarti atvirumo (išraiškos laisvė), saugumo (privatumas ir „el. šlamštas“), įvairovės (daugiakalbystė ir vietinė informacija) ir prieinamumo klausimai.
Forume dalyvaus septyni europarlamentarai iš Mokslinių technologijų vertinimo tarnybos (STOA) bei pramonės ir kultūros komitetų: Catherine Trautmann , Maria Badia i Cutchet, Francisca Pleguezuelos, Malcolm Harbour , Luis Herrero-Tejedor , Lambert Van Nistelrooij bei Jorgo Chatzimarkakis. Planuojama, jog tolimesni technologijų forumai vyks Brazilijoje, Indijoje ir Egipte.
20061025STO12220 Interneto valdymo forumas Atėnuose Forumo darbotvarkė El. vyriausybė ir jos ribos EP rezoliucija dėl informacinės visuomenės Mokslas ir politika: sąlyčio taškai
LT
1
PHOTO
20061026PHT12252.jpg
LT
2
LINK
http://www.igfgreece2006.gr
LT
3
LINK
http://www.intgovforum.org/Description_of_Theme.php
-//EP//TEXT IM-PRESS 20050912IPR00258 0 NOT XML V0//LT
-//EP//TEXT TA P6-TA-2005-0260 0 NOT XML V0//LT
-//EP//TEXT IM-PRESS 20060921STO10850 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
