2008 m. spalio 8-9 d. Briuselio plenarinės sesijos akcentai
Institucijos
2008-10-13 - 09:00
Ingrid Betancourt Europos Parlamente neslėpė emocijų Briuselio plenarinė sesija prasidėjo jaudinančia iš Kolumbijos sukilėlių nelaisvės ištrūkusios Ingridos Betancourt kalba. Daliai Europos bankų susidūrus su sunkumais, europarlamentarai paragino ES šalis vengti vienašališkų veiksmų ir įpareigojo Europos Komisiją tobulinti finansų rinkų priežiūros taisykles. Jie išreikė nusivylimą nedemokratiškais Baltarusijos parlamento rinkimais ir paragino naikinti likusius europiečių įsidarbinimo apribojimus visoje ES teritorijoje.
Šios sesijos metu EP nariai pasiūlė efektyviau kovoti su vandens švaistymu tobulinant vandens taupymo technologijas, o taip pat kurti prevencija paremtą sveikatos priežiūrą.
Sesijos išvakarėse Aplinkosaugos komitetas pritarė prekybos taršos leidimais, CO2 sugavimo ir saugojimo bei CO2 emisijų mažinimo priemonėms, o Žemės ūkio komitetas – bendros žemės ūkio politikos reformai.
20081006FCS38727
Trečiadienį sesijoje: Ingrid Betancourt, finansų krizė, vandens trūkumas
Europos Parlamente apsilankiusi Ingrid Betancourt neslėpė emocijų Briuselio plenarinė sesija prasidėjo emocinga ir jaudinančia Kolumbijos sukilėlių nelaisvėje daugelį metų praleidusios Ingrid Betancourt kalba. Dėkodama Europos Parlamentui už pagalbą, ji negalėjo sulaikyti ašarų. Plenariniame posėdyje europarlamentarai aptarė finansų krizę ir kitus klausimus, dėl kurių bus diskutuojama spalio 15-16 d. vyksiančiame Europos Vadovų Tarybos susitikime. Vakare diskutuota apie priemones, leisiančias Europai taupyti vandenį.
Europarlamentarai taip pat aptarė padėtį Baltarusijoje po joje rugsėjo 28 d. surengtų parlamento rinkimų. Diskusijas Europos Parlamente stebėjo žinomi Baltarusijos opozicijos veikėjai A. Milinkevičius ir A. Kazulinas.
Ingrid Betancourt: „Nėra nieko stipresnio už žodžius“
Kreipdamasi į europarlamentarus, EP vadovo H.-G. Pötteringo pristatyta buvusi kandidatė į Kolumbijos prezidento postą Ingrid Betancourt padėkojo Parlamentui už paramą sau ir savo šeimai. Ji ragino nepamiršti kovotojų už laisvę, dirbančių likusių įkaitų išlaisvinimo vardan.
„Vienintelis ginklas, kuriuo turime tikėti – tai žodžių galia“, – sakė ji, ragindama Parlamentą skirti savo laiką ir dėmesį tiems, kuriems labiausiai reikia jo paramos. Norėdami išsamiau susipažinti su I. Betancourt pasisakymu, spustelėkite apačioje pateikiamas nuorodas.
Finansų krizė – artėjančio ES šalių vadovų susitikimo dėmesio centre
Spalio 15-16 d. Briuselyje susitiksiantys ES valstybių vadovai didžiausią dėmesį skirs finansų krizei, Lisabonos sutarčiai, imigracijai, maisto kainų kilimui bei klimato kaitai.
Nors diskutuodami dėl padėties finansų pasaulyje europarlamentarai ir surėmė ideologines ietis, tačiau dauguma kalbėjusių sutarė, kad ES privalo parodyti iniciatyvą ir veikdama bendrai sukurti naujas ekonomikos stabilumą užtikrinsiančias taisykles.
Vandens trūkumas
Vakare EP nariai aptarė Ričardo Seeberio (Europos liaudies partijos ir Europos demokratų frakcija, Austrija) pranešimą dėl vandens trūkumo ir sausrų Europos Sąjungoje. Pranešėjas pabrėžė, kad ateityje su vandens trūkumu susidurs trys milijardai pasaulio žmonių, o 2007 m. trečdalis europiečių gyveno regionuose, susiduriančiuose su šia problema. Pranešime teigiama, kad vandens trūkumo didėjimą lemia miškų nykimas ir netrukdoma miestų plėtra.
Pabrėždamas, jog vandens trūkumas yra pasaulinio masto problema, jis paragino Europą veikti išvien ir tapti vandens taupymo technologijų lydere. Ričardo Seeberio pranešime teigiama, kad ES privalo sustabdyti vandens švaistymą taikydama tinkamą kainų politiką ir vandens taupymo technologijas, kurdama vandens taupymo kultūrą ir integruodama skirtingų politikos sričių iniciatyvas.
H2O
ES išvaistoma 20 proc. vandens
Sausros ES per pastaruosius 30 metų atnešė 100 mlrd. eurų nuostolių
Su vandens trūkumu ateityje gali susidurti 3 mlrd. žmonių
Savaitė: spalio 8-9 d. EP plenarinė sesija Briuselyje Buvusi teroristų įkaitė ragina kurti kitokią visuomenę Europarlamentarai ragina imtis skubių veiksmų bankų krizei įveikti Europa gali pritrūkti vandens [EN] Vanduo, brangesnis už naftą
Ketvirtadienį sesijoje: ES simbolių naudojimas, sveikatos priežiūros strategija
ES vėliava pradėta naudoti 1986-aisiais Ketvirtadienį Europos Parlamentas įteisino ES simbolių – vėliavos, himno ir šūkio – naudojimą savo veikloje. Vėliau europarlamentarai diskutavo dėl ES sveikatos priežiūros strategijos 2008-2013 m., ragindami didesnį dėmesį skirti prevencijai ir sveikos gyvensenos propagavimui.
EP taip pat pritarė rezoliucijoms dėl Dohos derybų raundo užbaigimo bei padėties Baltarusijoje.
ES simboliai Parlamento veikloje
Pakeitęs savo darbo tvarkos taisykles, Europos Parlamentas oficialiai įtvirtino ES simbolių – dvylikos auksinių žvaigždžių mėlyname fone, Liudviko van Bethoveno „Odės džiaugsmui“ bei šūkio „Vienybė įvairovėje“ – naudojimą savo veikloje.
Pasak pranešėjo Carlos Carnero Gonzále z ( Socialistų frakcija, Ispanija), šis žingsnis yra rimtas politinis signalas. „ES simboliai yra gyvi institucijoje, atstovaujančioje 500 mln. 27 mūsų valstybių gyventojų“, – pabrėžė jis.
Sveikesnė Europa
Europarlamentarai palankiai įvertino Europos Komisijos parengtą baltąją knygą dėl sveikatos priežiūros strategijos 2008-2013 m., tačiau paragino daugiau lėšų skirti prevencijai bei skirtumų tarp ES narių sveikatos priežiūros lygio mažinimui.
Alojz Peterle ( Europos liaudies partijos ir Europos demokratų frakcij a, Slovėnija) šia tema parengtame pranešime primenama, kad 40 proc. susirgimų kyla dėl nesveikos gyvensenos, o prevencijai ES atseikėjami tik 3 proc. sveikatos apsaugai skiriamų lėšų.
Pranešime taip pat įvardijama spartaus vaistų kainų augimo problema bei primenami milžiniški skirtumai taro ES valstybių. Kūdikių mirtingumas geriausiai ir blogiausiai besitvarkančiose valstybėse skiriasi šešis kartus, moterų gyvenimo trukmė 9 m., o vyrų – 13 metų.
· Pasak pranešėjo, Europa turi pereiti prie prevencijos kultūros, kuri, kaip priminė Françoise Grossetête ( Europos liaudies partijos ir Europos demokratų frakcij a, Prancūzija), atsieina daug pigiau nei gydymas.
Apie didelius sveikatos priežiūros paslaugų skirtumus ES kalbėjo Åsa Westlund ( Socialistų frakcija, Švedija) bei Marios Matsakis ( Liberalų ir demokratų aljansas, Kipras), pasmerkęs „gėdingą atotrūkį“ tarp turtingesnių ir skurdesnių Europos šalių sveikatos paslaugų. EP įteisino ES simbolių naudojimą savo veikloje Europarlamentarai siūlo riboti antibiotikų vartojimą ES simboliai Balsavimo rezultatai
LT
1
PHOTO
20081009PHT39096.jpg
LT
2
PHOTO
20081007PHT38931.jpg
LT
8
PHOTO
20081009PHT39094.jpg
LT
11
LINK
http://europa.eu/abc/symbols/index_lt.htm
LT
12
LINK
/news/expert/tous_les_epvotes/default/default_lt.htm
-//EP//TEXT IM-PRESS 20081008BRI39048 FULL-TEXT NOT XML V0//LT
-//EP//TEXT IM-PRESS 20081007IPR38884 0 NOT XML V0//LT
-//EP//TEXT IM-PRESS 20081007IPR38886 0 NOT XML V0//LT
-//EP//TEXT IM-PRESS 20081008IPR39026 0 NOT XML V0//LT
-//EP//TEXT IM-PRESS 20070329STO04903 0 NOT XML V0//LT
-//EP//TEXT IM-PRESS 20081008IPR39024 0 NOT XML V0//LT
-//EP//TEXT IM-PRESS 20081009IPR39072 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
