Griežtinamos menkių žvejybos Baltijos jūroje taisyklės
Žuvininkystė
2007-06-07 - 12:51
Menkės yra dažniausiai Baltijos jūroje žvejojamos žuvys. Dėl intensyvios žvejybos jų ištekliai mažėja. Padėtį apsunkina ir tai, kad nuo 35 iki 45 proc. menkių rytinėje Baltijos jūros dalyje sugaunama nelegaliai. Todėl Europos Komisija pasiūlė priimti reglamentą, kuris įpareigotų sumažinti menkių sugavimą Baltijos jūroje. Ketvirtadienį šiam siūlymui pritarė Europos Parlamentas.
ES Taryba jau sutarė numatyti priemones laipsniškai sumažinti menkių sugavimą Baltijos jūroje 50-75 proc. Rytinėje Baltijos jūros dalyje šiems metams numatyta 10 proc. mažesnė menkių sugavimo kvota negu pernai (40805 t palyginti su 45339 t), o vakarinėje Baltijos jūros dalyje šiemetinę kvotą siūloma sumažinti 6 proc. palyginti su pernykšte (nuo 28400 t iki 26696 t). Pagal Komisijos pateiktą reglamento projektą nustačius, jog 10 proc. viršyta menkių išžvejojimo riba, turės būti 10 proc. sutrumpintas laikotarpis, kuriuo Baltijos jūroje leidžiama žvejoti menkes tinklais su 90 mm ar didesnėmis akimis, taip pat velkamaisiais tinklais. Tuo tarpu Europos Parlamentas siūlo sutrumpinti žvejybos laikotarpį tik 8 proc. Numatyta, jog laivai, vežantys bent 100 kg sugautų menkių, turės apie tai pranešti atitinkamoms valstybės tarnyboms. EP siūlo padidinti šią ribą iki 300 kg. Deputatai taip pat siūlo padidinti leistiną nuokrypą įvertinant laive vežamų menkių kiekį nuo 8 iki 10 proc. Parlamentas papildomai siūlo nustatyti mažiausią leistiną sugaunamos menkės ilgį – 40 cm – siekiant, kad jaunesnės žuvys veistųsi ir taip gausintų menkių populiaciją. Europarlamentarai taip pat ragina patvirtinti menkių išteklių rytinėje šios jūros dalyje išsaugojimo planą. Deputatai dar siūlo įpareigoti Europos Komisiją sekti žvejų, laivų savininkų ir žuvininkystės įmonių ekonominę padėtį bei užimtumo lygį šiose srityse, o nuo antrųjų reglamento galiojimo metų – kasmet apie tai atsiskaityti Europos Parlamentui. Šiuo klausimu Parlamento vaidmuo yra patariamasis, todėl ES Taryba neprivalės atsižvelgti į jo nuomonę.
Zdzisław Kazimierz CHMIELEWSKI (PPE-DE, PL) A6-0163/2007
Dėl Baltijos jūros menkių išteklių ir žvejybos būdų daugiamečio plano
Konsultacijų procedūra.
Svarstymas: 2007-06-06.
Balsavimas: 2007-06-07
20070606IPR07547 Daugiau informacijos apie šį siūlymą Europos Komisijos pranešimas spaudai
LT
1
LINK
http://ec.europa.eu/fisheries/press_corner/press_releases/archives/com05/com05_69_en.htm
LT
2
LINK
http://europa.eu/rapid/pressReleasesAction.do?reference=IP/06/1055&format=HTML&aged=1&language=LT&guiLanguage=en
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
