Ar jūsų šeima stabdo klimato kaitą?
Energetika
2007-11-20 - 14:45
Nepatingėkime išjungti „energijos vampyrų“
Jūsų namuose daug įvairiaspalvių diodų, pranešančių, kad vienu mygtuko paspaudimu galite „prikelti iš miego“ savo televizorių ar kompiuterį? Budėjimo režimu veikiantys elektros prietaisai suryja 10 proc. ES namų ūkių sunaudojamos energijos, o šie savo ruožtu – ketvirtadalį visos Europos suvartojamos energijos. Nuo šios vasaros ES teisės aktai leidžia europiečiams rinktis elektros ir dujų tiekėjus, tačiau ar juos jau pasiekė pigesnė ir švaresnė energija?
Energijos taupymas prasideda gerinant buto šilumos izoliaciją, dedant langus dvigubais stiklais ir pakeičiant senąsias kaitrines elektros lemputes energiją taupančiomis fluorescencinėmis. Be to nevertėtų pamiršti visiškai išjungti elektros prietaisų, o ne palikti juos budėjimo režime: apsaugosime ne tik savo piniginę, bet ir visą planetą.
Apgaulingi elektros vagys
Taip, kažkas tikrai vagia mūsų elektrą. „Miegantis“ televizorius gali naudoti net 45 proc. jį žiūrint suvartojamos elektros energijos, rozetėje paliktas kroviklis – net 95 proc. Kelių lizdų prailgintuvas su maitinimo jungikliu vienu paspaudimu leis užmigdyti daugelį jūsų namuose įsikūrusių „elektros vampyrų“. Sumažinę namų šildymą 1 laipsniu, sutaupysime 7 proc. energijos, plaudami drabužius 30, o ne 40 o C vandenyje – 40 proc. energijos.
Europos Parlamento pasiūlymai energijos taupymo srityje išreikšti EP pirmininko pavaduotojo Alejo Vidal-Quadras 2002 m. bei 2006 m. parengtuose pranešimuose dėl energijos vartojimo efektyvumo. Kai kuriose ES šalyse jau vyksta diskusijos dėl kaitrinių lempučių uždraudimo, o Jungtinėje Karalystėje svarstomas siūlymas uždrausti gaminti elektros prietaisus su budėjimo režimu.
Pramonės, mokslinių tyrimų ir energetikos komiteto narės Fiona Hall parengtame pranešimo projekte Komisija raginama parengti reikalavimą dėl „vieno vato“ budėjimo režimo, reaguojant į Tarptautinės energetikos agentūros „Vieno vato iniciatyvą“. Visame pasaulyje „budintys“ prietaisai atsakingi už maždaug 1 proc. CO2 emisijų – tai prilysta kone pusei anglies dvideginio, išmetamo visų kelionių lėktuvu metu.
Tikroji elektros prietaisų kaina
Bet kokia jūsų perkama elektrinė buitinė technika turi būti pažymėta etikete su ES vėliava, kurioje nurodoma energijos sąnaudų klasė. „A++“ reiškia didžiausią efektyvumą, „G“ – beviltiškai didelį energijos sunaudojimą. Papildomą – Europos ekologinį ženklą (gėlę) – gavę produktai yra saugūs ir nekenkia aplinkai per visą ciklą, nuo gamybos iki daikto išmetimo. Šie vieni geriausių produktų savo klasėje reiškia didesnę naudą gamtai ir kiekvienam iš mūsų.
ES atskyrimo iniciatyva
2007 m. liepos 1 d. buvo liberalizuotos ES elektros ir dujų rinkos, įpareigojant suskaldyti nacionalines monopolijas, atskiriant gamybos ir tiekimo valdymą. Šie pokyčiai naudingi vartotojams, kurie gali rinktis jiems parankesnius planus ar ekologiškiau pagamintą energiją siūlančius tiekėjus. 2007 m. liepos 10 d. Europos Parlamento patvirtintame A. Vidal-Quadras pranešime dėl dujų ir elektros vidaus rinkos perspektyvų teigiama, kad gamybos ir tiekimo atskyrimas yra efektyviausia priemonė, skatinanti investicijas ir naujų įmonių patekimą į rinką.
Atskyrimas = didesnis pasirinkimas
Nuo direktyvos įsigaliojimo prabėgus mažiau nei pusmečiui, jos pasekmes vertinti dar anksti, tačiau panašu, jog per šį laikotarpį padidėjo skaidrumas, o nemažai vartotojų nusprendė pakeisti energijos tiekėją. Vis dėlto skirtingos ES valstybės šioje srityje yra nevienodai pažengę į priekį: vienose pasirinkimo galimybė išlieka teorinė, kitose – Danijoje, Nyderlanduose ar Jungtinėje Karalystėje – gamintojai aršiai konkuruoja dėl klientų. Vis daugiau žmonių yra linkę pasirašyti sutartis su „žaliosios energijos“ gamintojais.
Pasak pranešimą šia tema parengusio A. Vidal-Quadras, šiuo metu privalome optimizuoti energijos panaudojimą, o „norint, kad žmonės radikaliai pakeistų vartojimo įpročius, jie turi sužinoti tikrąją energijos kainą“. Taigi, tik tuo atveju, jei kiekvienas namų ūkis mokės už realiai sunaudojamą energiją, kiekvienas susimąstys apie taupymo svarbą.
Pasak A. Vidal-Quadras, tikroji kaina paaiškės tik galutinai atvėrus rinkas, kuomet vartotojai galės be apribojimų keisti tiekėjus. Būtent tai numatyta trečiajame Komisijos „energijos pakete“, kurį europarlamentarai svarstys šią žiemą bei ateinantį pavasarį. Komisija siūlo du variantus: visišką nuosavybės atskyrimą arba valdymo perdavimą nepriklausomam operatoriui.
20071115STO13221 Parlamentas – kovoje su klimato kaita A. Vidal-Quadras parengti pranešimai ES energetikos rinka turi būti atvira ir decentralizuota Energija ir gamtiniai ištekliai Europos ekologinis ženklas Jūs galite rinktis savo elektros ir dujų tiekėją
LT
1
PHOTO
20071119PHT13389.jpg
LT
3
LINK
/sidesSearch/search.do?type=REPORT&language=LT&term=6&author=4308#
LT
5
LINK
http://ec.europa.eu/news/energy/archives_lt.htm?Page=1
LT
6
LINK
http://ec.europa.eu/environment/ecolabel/pdf/infokit/lt_2006/appliances.pdf
LT
7
LINK
http://www.agathepower.eu/site_lt.html
-//EP//TEXT IM-PRESS 20070131STO02623 0 NOT XML V0//LT
-//EP//TEXT IM-PRESS 20070706IPR08896 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
