P6_TA(2005)0070
Preliminari sąmata 2005 metų pataisytam biudžetui
A6-0048/2005
Europos Parlamento rezoliucija dėl Europos Parlamento sąmatos Europos Sąjungos 2005 finansinių metų pataisytam biudžetui (atlyginimų koregavimas) (2005/2034 BUD))
Europos Parlamentas
, –
atsižvelgdamas į EB sutarties 272 straipsnį ir Euratomo sutarties 177 straipsnį,
–
atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento OL L 248, 2002 9 16, p. 1.
, ypač į jo 37 ir 38 straipsnius,
–
atsižvelgdamas į 2005 finansinių metų Europos Sąjungos bendrąjį biudžetą, galutinai priimtą 2004 m. gruodžio 16 d. OL L 60, 2005 3 8.
,
–
atsižvelgdamas į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo OL C 172, 1999 6 18, p. 1. Susitarimas su pakeitimais, padarytais Sprendimu 2003/429/EB (OL L 147, 2003 6 14, p. 25).
,
–
atsižvelgdamas į Darbo tvarkos taisyklių 69 straipsnį ir IV priedą,
–
atsižvelgdamas į 2005 m. kovo 7 d. Biuro priimtą preliminarų sąmatos projektą,
–
atsižvelgdamas į Biudžeto komiteto pranešimą ( A6-0048/2005 ),
A.
kadangi 2004 m. darbuotojų atlyginimų koregavimo lygis buvo mažesnis, negu buvo numatyta,
B.
kadangi biudžeto valdymo institucija pareikalavo, kad institucijos pateiktų sąmatas, siekiant administravimo išlaidas pakoreguoti remiantis atlyginimų koregavimo rezultatais,
C.
kadangi biudžeto 2005 metams finansiniai reikalavimai Parlamento pastatams yra mažesni, negu buvo anksčiau planuota,
1.
priima sąmatą, pridėtą prie 2005 m. kovo 10 d. (ketvirtadienio) Priimtų Tekstų siekdamas, kad pataisytame 2005 finansinių metų biudžete būtų atkreiptas dėmesys į mažesnį, negu numatyta 2004 m., darbuotojų atlyginimų ir pensijų koregavimo lygį;
2.
atkreipia dėmesį į tai, kad Parlamento 2005 m. biudžete gali būti perviršis; prašo generalinio sekretoriaus 2005 m. liepos mėn. ištirti padėtį ir, jei reikia, pateikti Biurui pasiūlymą dėl preliminaraus sąmatos projekto pataisytam biudžetui, kad būtų išvengta asignavimų panaikinimo metų pabaigoje;
3.
prašo generalinio sekretoriaus pateikti pasiūlymą dėl persvarstyto Parlamento nuosavybės politikos ilgalaikio planavimo;
4.
paveda Pirmininkui perduoti šią rezoliuciją ir sąmatą, pridėtą prie 2005 m. kovo 10 d. (ketvirtadienio) Priimtų Tekstų, Tarybai ir Komisijai.
