17.9.2010 B7-0531/2010 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl Europos Atlanto lanko strategijos
Alain Cadec
PE446.622v01-00 B7‑0531/2010 Pasiūlymas dėl Europos Parlamento rezoliucijos dėl Europos Atlanto lanko strategijos
Europos Parlamentas ,
– atsižvelgdamas į Darbo tvarkos taisyklių 120 straipsnį,
A. kadangi Atlanto erdvė turi ypatingų savybių, nes tai yra:
- dinamiška jūrų erdvė (dėl jūrų transporto, žuvininkystės, taip pat dėl jūrų energijos),
- erdvė, kurios aplinka yra trapi ir kurią reikia išsaugoti,
- periferinė Europos Sąjungos erdvė,
B. kadangi dėl šių ypatingų savybių kyla problemų, kurios peržengia nacionalinių sienų ribas, o politinių šių problemų sprendimų turi būti ieškoma Europos lygmeniu,
C. kadangi kurdama Baltijos jūros strategiją Europos Komisija neseniai sukūrė makroregiono, kurio tikslas yra geriau koordinuoti tam tikros teritorijos valdymo įvairių lygių politiką, skirtą spręsti ribotą nuolatinių problemų skaičių, koncepciją ir kadangi tarpvalstybinės makroregioninės strategijos sukūrimas būtų ypač tinkamas Atlanto lankui,
D. kadangi 2010 m. birželio mėn. Taryba paragino Komisiją iki 2011 m. birželio mėn. sukurti Atlanto regiono strategiją ir kadangi Komisija savo komunikatą rengiasi paskelbti 2011 m. pradžioje,
1. mano, kad turi pasinaudoti šiuo komunikatu ir pateikti savo poziciją strateginėje ataskaitoje arba pranešime savo iniciatyva.
