G. Albertini: „Tarptautinė bendruomenė siekia apsaugoti Libijos gyventojus“
Užsienio ryšiai
2011-03-21 - 19:14
Koalicijos pajėgų antskrydžiai gyvybiškai svarbūs Bengazyje apsuptiems sukilėliams ©BELGA/AFP „1973“ – šis JT Saugumo Tarybos rezoliuciją žymintis skaičius dėl neskraidymo zonos virš Libijos gyvybiškai svarbus prieš Kadafio armiją Bengazio mieste bandantiems išlikti Libijos sukilėliams. Apie tarptautinės bendruomenės pastangas sustabdyti humanitarinę katastrofą ir apsaugoti civilius gyventojus kalbėjomės su EP Užsienio ryšių komiteto pirmininku Gabrieliu Albertini (Europos liaudies partija, Italija).
Kokie rezoliuciją dėl neskraidymo zonos užtikrinančios koalicijos tikslai? Ar šią intervenciją galima vadinti karu?
Tarptautinė bendruomenė siekia apsaugoti civilių gyventojų teises ir sustabdyti prievartą, kurios ėmėsi kruvina diktatūra, dislokuojant tankus, sunkiąją artileriją ir naudojančią antskrydžius prieš gyventojus.
Libijai nepaskelbtas karas – tarptautinei bendruomenei karinę jėgą leista naudoti ne tam, kad užkariautų teritoriją, įveiktų priešą ar pašalintų diktatorių, kaip buvo Saddamo Huseino atveju, o tam, kad apsaugotų civilius nuo savo lyderio.
JT Saugumo Taryboje ES šalys nebuvo vienbalsės Libijos klausimu. Kaip ES rasti bendrą poziciją?
ES įgaliotinė užsienio politikai baronienė Ashton yra pasakiusi, jog nuo šiol aišku, kokiu telefonu reikia skambinti norint pasiekti Europos Sąjungą – jos, tačiau vėliau tektų spausti vienetą norint išgirsti prancūzų poziciją, dvejetą – britų nuomonę ir t.t.
Išorės politika turint 27 valstybių pozicijas – neišvengiamai sudėtinga. Lisabonos sutartis užsienio politikai neatnešė to, ką ekonomikai reiškė Mastrichto sutartis, panaikinusi nacionalines valiutas ir sukūrusi bendrą.
Vis dėlto, ponia Ashton bando apibrėžti ES poziciją, kuri atrodys kaip mozaika. Jei, šioje užsienio politikos fazėje, neturėdami bendrų karinių pajėgų negalime dalyvauti operacijose, turime imtis humanitarinio vaidmens, gindami vertybes pasiremdami įtikinimu ir nuoseklumu. Tą ir darome.
Ko tikitės iš kovo 22 d. Užsienio reikalų komiteto posėdyje vyksiančių diskusijų su C. Ashton?
Galime teigti, kad Ashton buvo išrinkta europarlamentarų, todėl ji atskaitinga mums. Rytoj ji informuos apie Paryžiaus ir Užsienio reikalų tarybos susitikimus Libijos klausimu. Taip pat aptarsime padėtį visame Viduržemio jūros regione, skirsime dėmesio Balkanams ir Japonijai.
20110321STO15968 ES atsakas į įvykius Libijoje [EN] Europos Parlamente – kritika dėl neveiklumo Libijos atžvilgiu EP nariai reikalauja sustabdyti „nusikaltėlį Kadafį“ EP ragina užbaigti M. Kadafio valdymą JT rezoliucija Nr. 1973
LT
1
PHOTO
20110321PHT16030.jpg
LT
2
LINK
http://www.consilium.europa.eu/showFocus.aspx?id=1&focusid=568&lang=lt
LT
6
LINK
http://www.un.org/apps/news/story.asp?NewsID=37808&Cr=libya&Cr1=
-//EP//TEXT IM-PRESS 20110316STO15690 0 NOT XML V0//LT
-//EP//TEXT IM-PRESS 20110228FCS14493 0 NOT XML V0//LT
-//EP//TEXT IM-PRESS 20110228FCS14493 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
