EMPL Sveikinimo kalba
Mieli lankytojai,
kaip Užimtumo ir socialinių reikalų komiteto pirmininkė, sveikinu Jus, atvykusius į mūsų svetainę.
Pagrindiniai mūsų komiteto kompetencijos klausimai – užimtumo politika ir visi socialinės politikos aspektai, darbo sąlygos, kvalifikacijos kėlimas ir laisvas darbuotojų ir pensininkų judėjimas. Toliau pateikiame išsamų mūsų įgaliojimų sąrašą.
Komitetą sudaro 50 Parlamento narių ir tiek pat pavaduojančių narių, atstovaujančių įvairioms Europos Parlamento politinėms šeimoms. Visos frakcijos skiria koordinatorius, kurie dalyvauja organizuojant komiteto darbą.
Užimtumo ir socialinių reikalų komitetas kartu su Europos Sąjungos Tarybos ir Europos Komisijos atstovais dalyvauja įgyvendinant teisės aktus savo kompetencijai priklausančioje srityje.
Šios EP kadencijos metu mūsų komitetas ketina suteikti impulsą rengiant naują socialinę darbotvarkę ir prisidėti prie labiau įtraukios visuomenės skatinimo.
Mūsų interneto svetainė nuolat atnaujinama siekiant supažindinti Jus su komiteto veikla ir darbais. Be to, Jūs galite stebėti mūsų posėdžių tiesiogines transliacijas paspaudę nuorodą „EP Live“.
Malonaus vizito,
Pristatymas ir kompetencija Komitetas yra atsakingas už:
užimtumo politiką ir visus socialinės politikos aspektus, tokius kaip darbo sąlygas, socialinį draudimą ir socialinę apsaugą;
sveikatos apsaugos ir saugos priemones darbo vietoje;
Europos socialinį fondą;
profesinį rengimą, įskaitant profesines kvalifikacijas;
laisvą darbuotojų ir pensininkų judėjimą;
socialinį dialogą;
visų formų diskriminaciją darbo vietoje ir darbo rinkoje, išskyrus diskriminaciją dėl lyties;
santykius su: - Europos profesinio rengimo plėtros centru (Cedefop), - Europos gyvenimo ir darbo sąlygų gerinimo fondu, - Europos mokymo fondu, - Europos sveikatos ir saugos darbe agentūra; - ir santykius su kitais susijusiais ES organais ir tarptautinėmis organizacijomis. 20101109CDE93242 Pervenche Berès © European Union, EP Presentation by the Committee Chair