Tarp Švedijos pirmininkavimo ES prioritetų – Baltijos jūros strategija
Europos Vadovų Taryba
2009-07-15 - 14:03
Švedijos premjeras F. Reinfeldt Europos Parlamente Trečiadienį kalbėdamas Europos Parlamente, Švedijos ministras pirmininkas Fredrik Reinfeldt pristatė savo šalies pirmininkavimo ES Tarybai programą. Daugiausia dėmesio Švedija skirs klimato kaitos stabdymui, ekonominės ir finansų krizės įveikimui bei migracijai. Be to, spalį tikimasi patvirtinti Baltijos jūros strategiją, kuri sustiprins Lietuvos ir kitų regiono šalių bendradarbiavimą.
„Mūsų pasaulis karščiuoja. Temperatūra kyla – ir mes privalome imtis atsako“, – teigė Švedijos premjeras F. Reinfeldt. Pasak kalbėtojo, nepakanka savanoriško valstybių įsipareigojimo – gruodį Kopenhagoje rengiamoje pasaulinėje klimato kaitos konferencijoje svarbu pasiekti, kad visos didžiausios pramoninės pasaulio šalys įsipareigotų stabdyti klimato kaitą.
Kitas Švedijos prioritetas – finansų ir ekonominės krizės įveikimas. Švedija sieks, kad mažėtų valstybių biudžetų deficitas ir daugiau žmonių dalyvautų darbo rinkoje, taip pat stiprėtų pasitikėjimas finansų sektoriuje. Dar šį pusmetį Švedija tikisi pasiekti susitarimą dėl ES bankų priežiūros sistemos sukūrimo.
Pažymėjęs Lisabonos sutarties ratifikavimo svarbą, F. Reinfeldt žadėjo skirti daug pastangų jos nuostatų įgyvendinimui, jei, kaip tikimasi, spalį Airija ją ratifikuos.
Savo ruožtu Švedija skirs daug dėmesio tarptautinio nusikalstamumo pažabojimui bei imigracijos politikai. Rudenį ji parengs „Stokholmo programą“, kuri numatys sukurti bendrą ES prieglobsčio sistemą, o kartu leis veiksmingiau pažaboti organizuotą nusikalstamumą.
F. Reinfeld taip pat padėkojo Europos Parlamentui už 2006 m. jo patvirtintą ataskaitą dėl Baltijos jūros strategijos. Kalbėtojas informavo, kad tokią strategiją tikimasi patvirtinti spalį rengiamame Europos Vadovų Tarybos susitikime.
Diskusijoje kalbėjęs Europos Komisijos pirmininkas José Manuel Barroso ragino imtis ES masto makroekonominių veiksmų siekiant išlaikyti kokybiškas darbo vietas bei kurti socialinę rinkos ekonomiką. Kalbėtojas taip pat pažymėjo klimato kaitos stabdymo, energetinio saugumo užtikrinimo bei Lisabonos sutarties ratifikavimo svarbą.
EP frakcijų nuomonės. Diskusijoje kalbėjęs Europos liaudies partijos pirmininkas Joseph Daul (Prancūzija) ragino stiprinti Europos ekonomikos gyvybingumą. EP narys pridūrė, kad šioje srityje nepakanka valstybių pastangų – svarbių veiksmų turi imtis ES, o tam ji turi turėti stiprias institucijas.
Socialistų ir demokratų aljanso pirmininkas Martin Schulz (Vokietija) kvietė didžiausią dėmesį skirti darbo vietų išsaugojimui, taip pat neleisti „atlyginimų dempingo“. Savo ruožtu deputatas ragino formuoti Europos Komisiją remiantis Nicos sutartimi, o sprendimą dėl jos pirmininko priimti po to, kai Europos Parlamente bus surengti jo siūlomos komandos svarstymai.
Liberalų ir demokratų aljanso už Europą lyderis Guy Verhofstadt (Belgija) ragino priimti naują ES ekonomikos gaivinimo planą, kuris leistų su finansų ir ekonomine krize kovoti „vienu metodu“ visoje ES. Tuo tarpu Žaliųjų atstovė Rebecca Harms (Vokietija) pageidavo „naujo ekologinio susitarimo“ bei ES „Žaliojo fondo“, kuris leistų sustiprinti ekonomikos tvarumą. Savo ruožtu deputatė siūlė formuoti naująją Europos Komisiją remiantis Lisabonos sutartimi.
Europos konservatorių ir reformistų lyderis Michał Tomasz Kamiński (Lenkija) pageidavo daugiau laisvos rinkos ir mažiau reguliavimo, taip pat daugiau dėmesio ES kaimynėms. Savo ruožtu EP narys nepritarė Lisabonos sutarties ratifikavimui ir ragino gerbti airių nuomonę. Europos vieningųjų kairiųjų atstovas Lothar Bisky (Vokietija) siūlė stiprinti finansų rinkų skaidrumą, intensyvinti dialogą su Rusija, taip pat susieti užimtumo ir migracijos politiką. Frakcijos „Laisvės ir demokratijos Europa“ atstovas Francesco Enrico Speroni (Italija) ragino geriau įsiklausyti į rinkėjų nuomonę. Tuo tarpu f rakcijoms nepriklausantis deputatas Barry Madlener (Nyderlandai) teigė, jog ES turėtų apsiriboti ekonominiais klausimais ir leisti pačioms valstybėms spręsti kitus dalykus.
20090714IPR58191 audio, 29:44 audio, 33:53
LT
1
PHOTO
20090709PHT57848.jpg
LT
2
MULTIMEDIA
20090715MLT58289.asf
LT
3
MULTIMEDIA
20090715MLT58293.asf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
