Laikinasis EP komitetas tirs pranešimus apie slaptus CŽV kalėjimus
Teisingumas ir vidaus reikalai
2006-01-17 - 12:10
Trečiadienį deputatai nutarė įsteigti laikinąjį EP komitetą, kuris tirs pranešimus apie slaptų CŽV sulaikymo centrų egzistavimą Europoje. Ketvirtadienį Parlamentas balsuos dėl šio komiteto sudėties (jame bus 46 nariai).
Praėjusiųjų metų lapkričio 2 d. „Washington Post“ laikraščio straipsnyje buvo iškelta prielaida, jog keliose Europos šalyse galėjo egzistuoti slapti kalėjimai, kuriuose JAV Centrinė žvalgybos valdyba (CŽV) neva laikydavo terorizmu įtariamus asmenis. Teigta, jog šie asmenys galėjo būti kankinami siekiant išgauti parodymus. Pasak kitų publikacijų, tokie kalėjimai galėjo būti Lenkijoje ir Rumunijoje, nes ten leidosi CŽV lėktuvai. Abi šalys tai paneigė, o JAV nėra nei patvirtinusios, nei aiškiai paneigusios šios informacijos.
Gruodžio mėn. Strasbūro plenarinėje sesijoje deputatai aptarė šį klausimą bei priėmė atitinkamą rezoliuciją. Parlamentarų nuomone, šalių pagalba „kitos valstybės agentams slaptai atimant iš žmonių laisvę ir juos kankinant ... pažeidžia Europos žmogaus teisių konvencijos 3 ir 5 straipsnius“. Tuo tarpu ES sutarties 6 straipsnis įpareigoja Sąjungos valstybes gerbti šioje konvencijoje įrašytas žmogaus teises. Todėl, deputatų nuomone, „labai svarbu visiškai ištirti“ šalims mestus kaltinimus, kurie kelia „rimtą susirūpinimą“. Jei minėti faktai pasitvirtintų, remiantis ES sutarties 7 straipsniu, Parlamentas pasiūlytų „laikinai sustabdyti tam tikras [prie jų prisidėjusių šalių] teises, įskaitant balso teisę Taryboje, kaip neseniai teigė Komisijos vicepirmininkas Franco Frattini (Frankas Fratinis)“.
Dėl siūlymo įsteigti laikinąjį EP komitetą pranešimams apie slaptus CŽV sulaikymo centrus Europoje ištirti.
Balsavimas: 2006-01-18, 2006-01-19
20060113IPR04295
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
