Pasirašyti REACH ir Septintoji pamatinė mokslinių tyrimų programa
Institucijos
2006-12-18 - 11:56
Pirmadienį Europos Parlamente iškilmingai pasirašytas cheminių medžiagų reglamentavimo įstatymų paketas REACH bei Septintoji pamatinė mokslinių tyrimų programa.
Dokumentus pasirašė EP pirmininkas Josep Borrell bei pirmininkavimą ES Tarybai bebaigiančios Suomijos ministras pirmininkas Matti Vanhanen . J. Borrell priminė, kad ši procedūra vainikuoja ilgą šių svarbių teisės aktų priėmimo procesą pagal bendro sprendimo procedūrą.
2007 m. birželio 1 d. turintis įsigalioti REACH reglamentas apima 30 tūkst. cheminių medžiagų, kurios privalės būti registruotos iki 2018 m. Už cheminių medžiagų registravimą ir autorizavimą bus atsakinga Helsinkyje įsikursianti Europos cheminių medžiagų agentūra.
Septintajai pamatinei mokslinių tyrimų programai 2007-2013 m. skirta virš 54 mlrd. eurų, taigi moksliniai tyrimai tampa trečia pagal finansavimą ES programa – ją lenks tik bendra žemės ūkio politika ir struktūrinė parama.
Guido SACCONI (PES, IT) A6-0352/2006 Dėl cheminių medžiagų registravimo, įvertinimo, autorizavimo ir apribojimų (REACH) bei dėl Europos cheminių medžiagų agentūros įsteigimo Guido SACCONI (PES, IT) A6-0345/2006 Dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo
Jerzy BUZEK (PPE-DE, PL) ir kiti Dėl Europos bendrijos septintosios bendrosios mokslinių tyrimų, technologijų plėtros ir demonstravimo veiklos programos (2007-2013 m.)
Pasirašymo ceremonija: 2006-12-18
20061214IPR01531
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
