KLAUSIMAS ŽODŽIU H-0047/08
Vyriausybės valandai 2008 Vasario mėnesio sesijoje
pagal 109 Darbo tvarkos taisyklių straipsnį
pateikė
Danutė Budreikaitė
Tarybai
Tema: Dėl onkologinių ligų diagnostikos
Nuo laiku atliktos onkologinių susirgimų diagnozės daugeliu atvejų priklauso kovos su liga sėkmė, ypač gydant krūties vėžį. Tam reikalinga moderni diagnostikos aparatūra – pozitronų emisijos tomografas / kompiuterinis tomografas (PET/KT). Lietuva tokios aparatūros neturi. Ligoniai priversti vykti tirtis į kitas šalis, ligonių kasos tyrimo išlaidų nekompensuoja.
Ar Taryba galėtų pakomentuoti onkologinių susirgimų diagnostikos situaciją ES šalyse, ypač naujosiose narėse? Kokia yra geroji praktika šioje srityje? Kokių sprendimo priemonių galėtume imtis problemos?
