Irano derybininkas paliko daug neatsakytų klausimų
Užsienio ryšiai
2008-01-24 - 16:50
S. Jalili: „Iranas turi teisę sodrinti uraną taikiems tikslams“
Trečiadienį EP Užsienio reikalų komiteto posėdyje dalyvavęs vyriausiasis Irano derybininkas branduoliniais klausimais Saeed Jalili susilaukė daugelio europarlamentarų klausimų. Komiteto pirmininkas Jacek Saryusz-Wolski apgailestavo, jog daugelis jų taip ir liko neatsakyti. Susitikime daugiausia dėmesio skirta Irano branduolinei programai.
„Džiaugiuosi būdamas čia. Dialogas gali pakloti pamatus bendradarbiavimui“, – sakė vyriausiu savo šalies derybininku tapęs Irano Saugumo tarybos generalinis sekretorius. Europos Parlamente jis lankėsi praėjus dienai po to, kai JT Saugumo Taryba susitarė dėl rezoliucijos, reikalaujančios sankcijų Iranui jei šis nenutrauks urano sodrinimo, projekto.
Nors JAV žvalgybos 2003 m. lapkritį pateiktoje ataskaitoje tvirtinama, kad Iranas nutraukė visas branduolinių ginklų programas ir greičiausiai nepradėjo naujų, Irano ginklavimosi ambicijos vis dar kelia nemaža klausimų.
Daug klaustukų
Ar šiuo metu verta sodrinti uraną, jei civilinėms reikmėms skirtus reaktorius tektų statyti dar dešimt metų? Kodėl naudojamas aukšto laipsnio sodrinimas, jei taikiems tikslams užtektų 4-6 proc. sodrinimo? Kam Iranui branduolinė energetika, jei užtenka iškastinio kuro resursų?
Anot Saeed Jalili, „Iranas turi teisę sodrinti uraną“, o artimiausią dvidešimtmetį jo energetiniai poreikiai sieks 20 tūkst. megavatų. „Iranas yra nusiteikęs prieš branduolinius ginklus ir vykdo taikią programą“, – sakė derybininkas. Jo tvirtinimu, Irano gynybos doktrinoje vietos branduoliniams ginklams nėra, kadangi jie neatneša saugumo ir galios.
„Nėra nei vieno įrodymo“, – tvirtino jis, primindamas Tarptautinės atominės energijos agentūros (TAEA) vadovo žodžius bei JAV žvalgybos ataskaitos išvadas. „Įvykdėme visus savo kaip TAEA narės ir Branduolinio ginklo neplatinimo sutarties reikalavimus, juos net viršijome. Sodrinimą sustabdėme dvejiems metams“.
Pasitikėjimo stoka
José Salafranca ( Europos liaudies partijos ir Europos demokratų frakcij a, Ispanija) Irano taikingumu suabejojo priminęs raketų iš Šiaurės Korėjos ir rusiškų torpedų įsigijimą. Daugelis europarlamentarų teigė matantys pasitikėjimo ir garantijų stoką. „Ar galite duoti garantijų, jog praėjus penkioms minutėms po to, kai turėsite pakankamai urano, nepaliksite Branduolinio ginklo neplatinimo sutarties ir nepasigaminsite bombos?“ – domėjosi Helmut Kuhne (Socialistų frakcija, Vokietija).
Keli europarlamentarai priminė ir kitas Irano problemas – žmogaus teisių pažeidimus, užmėtymą akmenimis, viešas egzekucijas pakariant, moterų ir žurnalistų persekiojimą. Kadangi daugelis klausimų liko neatsakyta, Užsienio reikalų komiteto pirmininkas J. Saryusz-Wolski dar kartą pabrėžė abipusio pasitikėjimo stiprinimo svarbą.
Ateinančiomis savaitėmis JT Saugumo taryba balsuos dėl naujos rezoliucijos, reikalaujančios sustabdyti urano sodrinimą. Sausio 30 d. vyksiančiame EP plenariniame posėdyje ES užsienio politikos vadovas J. Solana pristatys pareiškimą dėl padėties Irane.
20080121STO19277 EP komitetai Iranas: visi straipsniai Europos Parlamente – Šiaurės Korėjos ir Irano deputatai Branduolinio ginklo neplatinimo sutartis: nauji iššūkiai [garso įrašas, 16:57] [garso įrašas, 32:12]
LT
1
PHOTO
20080123PHT19466.jpg
LT
2
LINK
/activities/committees/committeesList.do?language=LT
LT
3
LINK
/search/simple/perform2.do?language=LT&query=irano
LT
5
LINK
/sides/getDoc.do?language=LT&type=IM-PRESS&reference=20060920STO10816&secondRef=0
LT
6
MULTIMEDIA
20080123MLT19450.asf
LT
7
MULTIMEDIA
20080123MLT19454.asf
-//EP//TEXT IM-PRESS 20061019STO11799 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
