Europarlamentarai pasmerkė terorizmą ir pagerbė jo aukas
Institucijos
2007-07-09 - 18:12
„Terorizmas tiesiogiai kėsinasi į laisvę, žmogaus teises ir demokratiją. Jis aklai siekia sunaikinti tas vertybes, kurios mus vienija“. Tai pirmadienį Strasbūre prasidėjusioje Europos Parlamento plenarinėje sesijoje pareiškė jo pirmininkas Hans-Gert Pöttering. Parlamento vardu jis pasmerkė neseniai Jungtinėje Karalystėje įvykdytus teroro veiksmus ar jų bandymus.
EP pirmininkas taip pat priminė prieš trejus metus įvykdytus teroro išpuolius Madride bei prieš dvejus metus – Londone. Deputatai tylos minute pagerbė šių ir kitų išpuolių aukas, taip pat išreiškė solidarumą su nukentėjusiaisiais bei jų artimaisiais.
Priminęs, jog pirmadienio vakarą Parlamentas svarstys ataskaitą apie ypatingai svarbios infrastruktūros apsaugą, EP pirmininkas pareiškė, jog Europos Sąjunga turi vieningai kovoti su terorizmu, nesvarbu kas ir vardan ko jį vykdytų.
Pirmadienį Parlamentas savo ruožtu nutarė grąžinti EP Transporto ir turizmo komitetui Helmuth Markov (Europos vieningieji kairieji, Vokietija) ataskaitą apie kelių infrastruktūros saugą. Ją buvo planuota svarstyti antradienį.
20070706IPR08886
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
