„Energy Globe“ apdovanojimai: nedideli projektai – dideli pokyčiai
Energetika
2007-04-13 - 15:12
„Energy Globe“ laureatai
Kino ir muzikos žvaigždės, politikai ir aplinkosaugininkai Europos Parlamente. 732 išradingi švarios energijos projektai iš 96 pasaulio šalių. Penkios apdovanojimų kategorijos: „žemė“, „ugnis“, „vanduo“, „oras“ bei „jaunimas“. Vienas tikslas – švaresnė ir saugesnė planeta. Balandžio 11 d. Parlamente vykusi „Energijos gaublių“ apdovanojimų ceremonija sutraukė viso pasaulio dėmesį.
Didžiojoje plenarinių sesijų salėje Briuselyje vykusiose iškilmėse dalyvavo ir apdovanojimus įteikė Holivudo aktorius „prezidentas“ Martin Sheen, muzikos atlikėjai Nigel Kennedy ir Robin Gibb.
Šioje dosjė sužinosite kam atiteko auksinis energijos gaublys ir rasite interviu su mokslininkais, politikais bei didžiojo ekrano ir muzikos žvaigždėmis.
20070329FCS04907
Auksinis 2007 m. „Energy Globe“ gaublys iškeliavo į Keniją
H.-G. Pöttering ir nugalėtojas J. Maina iš Kenijos 2007 m. „Energy Globe“ apdovanojimų iškilmės suvienijo politikus ir žvaigždes. Jose buvo įvertinti išradingiausi švarios energijos projektai visame pasaulyje. Šiemet apdovanojimą laimėjo John Maina iš Kenijos, radęs būdą 50 proc. padidinti smulkių ūkių derliaus išsaugojimą. Iš viso buvo pateikti 732 projektai iš 96 valstybių. Ceremonijoje, kurią vedė Désirée Nosbusch iš Liuksemburgo, koncertavo Bee Gees narys Robin Gibb ir smuikininkas Nigel Kennedy.
Apdovanojimų ceremonijoje susirinko nemažas būrys visus žemynus atstovaujančių įžymybių. Renginyje dalyvavo JAV aktorius Martin Sheen, dainininkas Robin Gibb, Indijos aplinkosaugininkė Maneka Gandhi bei Europos Parlamento pirmininkas Hans-Gert Pöttering. Privalome veikti dabar Vakaro blizgesys nenustelbė rimtos ir niūrios situacijos, kurioje atsidūrė pasaulis. Pasak metaforą panaudojusio renginio šeimininko, EP pirmininko Hans-Gert Pötteringo, „liko dvi minutės iki vidurnakčio – privalome veikti“. Vis dėlto, renginyje dominavo optimizmas – buvo džiaugiamasi didele visame pasaulyje vykdomų projektų sėkme. Pristačius visų penkių – žemės, ugnies, vandens, oro bei jaunimo – kategorijų laimėtojus, buvo balsuojama dėl geriausio projekto. Auksinis gaublys atiteko Kenijos atstovui John Maina, sugalvojusiam, kaip panaudoti saulės energijos orkaites daržovių ir vaisių džiovinimui. Jo išradimas leidžia išsaugoti 50 proc. daugiau derliaus nepadarant žalos gamtai. „Visiškai to nesitikėjome“, – tvirtino apdovanojimą gavęs J. Maina. „Įgūdžiai gali būti perduodami vietiniame lygmenyje“, – sakė jis. „Ši idėja plečiasi tarytum gaisras, ji nesustabdoma. Žmonėms ji patinka.“ Renginį priėmusi Belgija gavo specialų apdovanojimą už senovinio privataus pastato pavertimą energiją tausojančiu namu. Belgijos princui Laurent'ui apdovanojimą įteikė Komisijos narys Franz Fischler. Ugnis Šios kategorijos apdovanojimas skirtas UNEP Risoe centrui ir Risoe nacionalinei laboratorijai Danijoje už Danijos ir Indijos finansuojamą ketverių metų projektą, kurį užbaigus saulės energija naudosis 16 tūkst. Indijos namų. Apdovanojimą įteikė Holivudo aktorius Martin Sheen, suvaidinęs JAV prezidentą Jed Bartlett televizijos seriale „Baltieji rūmai: valdžios godulys“ (The West Wing). Jis sukėlė ovacijas sakydamas, kad kaip Amerikos prezidentas pasirašys Kioto susitarimą. Vanduo Jerry M. Brownstein iš JAV buvo įvertintas už efektyvios vandens valymo sistemos sukūrimą: joje naudojamas vandens filtras, sukurtas iš perdirbto plastiko, sugeria iki 100 proc. užterštame vandenyje esančių naftos produktų, paversdamas jį geriamu vandeniu. Apdovanojimą įteikęs smuikininkas Nigel Kennedy atkreipė susirinkusiųjų dėmesį į milžinišką turtinę nelygybę pasaulyje. Oras Oro kategorijoje nugalėjo Reindert Augustijn, sukūręs biodujų surinkimo gamyklas Vietnamo kaimuose, leidusias sumažinti CO2 išmetimo lygį. Pristatydamas apdovanojimą H.-G. Pöttering priminė, jog ES ir EP užima lyderio pozicijas, tačiau pokyčiai įmanomi tik bendradarbiaujant su JAV, Indija ir Kinija. Jaunimas Austrijos Linco menų universitetas gavo apdovanojimą už save šaldančio ir šildančio „saulės namo“ sukūrimą Pietų Afrikoje. Šiame name sukurta natūrali oro kondicionavimo sistema leidžia išlaikyti pastovią 20 laipsnių temperatūrą nepriklausomai nuo lauke esančios temperatūros. Apdovanojimą pristatęs Robin Gibb atliko Bee Gees hitą „How Deep is Your Love“. Svarbiausi vakaro pasisakymai Hans-Gert Pöttering: „Tai buvo nuostabus vakaras, persmelktas buvimo kartu jausmo. Buvau nustebintas laureatų humaniškumo. Visų dalyvių akyse atsispindėjo didelis optimizmas. Tai parodo, kad galime susidoroti su sunkumais – telieka tik panorėti.“ Maneka Gandhi, Indijos aplinkosaugos aktyvistė: „Tai pirmasis parlamentas pasaulyje, kuris leido įteikti šiuos apdovanojimus savo plenarinių posėdžių salėje. Mane tai labai nustebino ir sujaudino.“ Wolfgang Neumann, „Energy Globe“ apdovanojimų sumanytojas: „Tai didelė sėkmė ir kibirkštis, galinti pradėti grandininę reakciją. Netikėjau, kad apdovanojimai vyks EP posėdžių salėje – tai mano svajonės išsipildymas.“ Paul Rübig, Austrijos europarlamentaras, vienas renginio iniciatorių: „Parlamentas įrodė esąs pasaulinių įvykių priešakyje. Įrodėme pasauliui, kad galime suvaldyti ateitį. Šie projektai suteikia geresnės ir saugesnės ateities viltį.“ Robin Gibb, atlikėjas: „Didžiuojuosi galėdamas būti šio įsisukančio proceso dalimi. Kiekvienas projektas savaip svarbus, ypač svarbu – švarus oras ir vanduo.“ Visa spaudos konferencija [45 min., EN] Apskrito stalo diskusija [3 h] Apdovanojimų iškilmės [2 h] 5 min. 3,5 min. 5 min.
„Privalome pabusti“, – sako Europos Parlamente besilankantis aktorius Martin Sheen
M. Sheen „Energy Globe“ apdovanojimų iškilmėse Trečiadienį, balandžio 11 d. Europos Parlamente besilankantis JAV aktorius ir aplinkosaugos aktyvistas Martin Sheen dalyvauja 2007 m. „Energy Globe“ apdovanojimų įteikimo iškilmėse. Šįvakar jose bus įvertinti išradingiausi viso pasaulio švarios energijos projektai. M. Sheen sutiko atsakyti į mūsų klausimus apie dalyvavimą kovoje su klimato kaita ir aplinkos naikinimu.
Gerai žinomas aktorius nesirinko švelnių žodžių ragindamas savo šalį imtis aktyvesnių priemonių aplinkosaugos srityje. Kodėl nusprendėte dalyvauti „Energy Globe“ apdovanojimuose? Manau, jog šie apdovanojimai suteikia eiliniam piliečiui ar NVO, neturintiems balso teisės ir galimybės susilaukti tokio žiniasklaidos dėmesio, galimybę atkreipti visų mūsų žvilgsnį į tikrai svarbius dalykus. Žavi tai, kad didžiausią indėlį įneša trečiojo pasaulio šalys – panašu, jog būtent jos labiausiai kenčia dėl oro ir vandens taršos, aplinkos pavergimo pelnui. Šiame renginyje didžiausias dėmesys skiriamas „mažajam žmogui“, būtent tai ir daro jį tokį vertingą. Kodėl pasisakote prieš gamtos naikinimą? Esu pilietis, besirūpinantis ateitimi – manau, kad turėdami atžalų tampame ateities įkaitais. Mano vaikai, vaikų vaikai ir jų vaikai paveldės tai, ką jiems paliekame, tačiau tai, ką paliekame po savęs, nėra labai puiku. Būdamas Žemės tarnu, turiu prisiimti atsakomybę daryti viską, kas mano galioje, tol, kol sugebėsiu – reikia pabudinti visus, kas išklausys to, kas mūsų laukia ir prisijungs prie kovos dėl aplinkos išsaugojimo. Kokia Amerikos pozicija dėl klimato kaitos? Privalome atsibusti! Vienintelis dalykas, kurio trūksta Amerikai - tai tinkamas vadovavimas, juk tai yra labai svarbu. Turime pakankamai aktyvių, rūpestingų žmonių, tačiau neturime valdžios paramos. Lyderystės stoka liūdina ir slegia. Tikėkimės, kad kai valdžia pabus, dar nebus per vėlu. Iš šios Administracijos nebesitikime nieko – galbūt reikalai pasikeis atėjus naujajai. Amerikos viešoji nuomonė ima keistis – ne dėl valdžios veiksmų, bet iniciatyvos besiimančių aplinkosaugos aktyvistų. Ar Europa ir JAV gali bendradarbiauti stabdydamos klimato pokyčius? Jos tiesiog privalo tą daryti! Esame to paties pasaulio dalys, atsiriboti nepavyks. Europiečiai yra susipratę daug geriau, Europa daro daug daugiau nei mes. Tikiuosi, kad netrukus jus pavysime, tačiau norint tą pasiekti reikalinga nauja Administracija Vašingtone! Klimato kaitos prognozės nežada nieko gero, padaryta milžiniška žala: gal jau per vėlu? Žinoma ne! Be abejo, daugelis, net ir kai kurie mokslininkai, teigia, kad jau per vėlu, kelio atgal nėra. Aš asmeniškai tuo netikiu: galime labiau pasistengti atitaisyti tai, kas buvo sunaikinta. Europiečiai dažnai įsivaizduoja amerikiečius kaip lengvabūdžius energijos vartotojus, vairuojančius degalus ryjančius automobilius. Ar šis požiūris turi pagrindo? Taip, žinoma. Manau, kad esame perdaug privilegijuoti: turime daug, daug vartojame ir eikvojame, nemąstydami apie kitų poreikius ir rūpesčius. Nuo šiol turime pradėti kreipti dėmesį į trečiojo pasaulio problemas. Apie trečiąjį pasaulį mąstome kaip apie su mumis nesusijusį jaunėlį brolį. Turime prabusti ir suvokti, kad visi kvėpuojame tuo pačiu oru, o mūsų vaikai paveldės tą pačią ateitį. Jei turėtumėte burtų lazdelę, kuri leistų pakeisti kažką konkretaus klimato kaitos srityje, ko imtumėtės? Pradėčiau nuo vandens. Manau, jog gėlo vandens klausimas yra esminis: švaraus vandens trūkumas yra vienas didžiausių mums iškilusių ekologinių pavojų. Jo trūkumas yra daugumos sveikatos problemų trečiajame pasaulyje pagrindas, sukeliantis ligas ir žudantis daugelio vaikų viltis daugelyje šalių. Hidrologija padės rasti ateities energiją. Vanduo, brangesnis už naftą
Maneka Gandhi apie klimato kaitą: „Ir Indija privalo prisiimti atsakomybę“
Maneka Gandhi Europos Parlamente Europos Parlamente rengtų „Energy Globe“ apdovanojimų įteikimo iškilmėse dalyvavusi Maneka Gandhi – Indijos Kongreso narė, buvusi aplinkosaugos ministrė, žurnalistė, aktyvi gyvūnų teisių gynėja ir daugelio knygų etimologijos ir teisės srityje autorė. Maneka Gandhi džiaugėsi tapusi šių apdovanojimų žiuri pirmininke, teigdama, kad šie apdovanojimai „privers vyriausybes pakeisti požiūrį“. Politikė išreiškė nusivylimą, jog Azija ir ypač mažosios šalys bus pasaulinio atšilimo, už kurį jos nesijaučia atsakingos, aukos.
Azijai atstovaujanti M. Gandhi pasidalino mintinis apie klimato kaitą ir Indijos vaidmenį kovojant su pasauliniu atšilimu.
Ar turėtumėme nuleisti rankas, nes ką nors pakeisti jau per vėlu?
„Netikiu, jog tai pabaigos pabaiga, tačiau esame labai arti jos. Kai šnekame apie 25-40 metų laikotarpį, žmonės nesuvokia, jog klimato kaita paliečia ir juos, ji vyksta kasdieną“, – sakė politikė, primindama kylančios jūros pasiglemžtų Sundarbano salų pavyzdį.
„Klimato kaita nebėra vien tik amerikiečių ar europiečių kaltė, Indija taip pat privalo prisiimti savo atsakomybę“. Politikė šnekėjo apie svajonių makdonaldizaciją, pabrėždama, jog JAV neturi teisės atsisakyti judėti pirmyn lygindamasi į Indiją. „Bet kokių sąlygų Indijai ir Kinijai kėlimas tik pablogins situaciją“, – sako ji.
Ką gali padaryti Indija?
M. Gandhi teigė, jog šiuo metu Indija nėra pajėgi mažinti CO2 emisijas. Juk 2005 m. Indija sunaudojo tik 520 kilodžaulių energijos vienam gyventojui, tuo tarpu pasaulinis vidurkis buvo 1731 kJ, Europos – 4842 kJ. „Indijoje 57 proc. kaimų namų ūkių ir 12 proc. miestų šeimų visiškai neturi elektros! Mes augame.“
Kokią įtaką gali turėti Europos Parlamentas?
Aplinkosaugos aktyvistė pabrėžė, kad europiniai teisės aktai yra sektinas pavyzdys Azijoje ir buvusios Sovietų Sąjungos šalyse. „Azija ir Indija nuolatos atsigręžia į Europą ir jos įstatymus. Tai turi didelį psichologinį poveikį. Jei Europos Parlamentas priiminės tinkamus įstatymus, juos priimsime ir mes. Žinoma, tai ne pasiteisinimas, bet...“
Apie atominę energetiką
M. Gandhi teigė nepritarianti jos plėtojimui Indijoje, kadangi ši šalis „paprasčiausiai nepasieks būtinų įstatyminių standartų. Branduolinė energetika pažengusi per toli, Indija šiuo metu nesugebėtų su ja susitvarkyti. Visų pirma reikia išspręsti 800 tūkst. kaimų aprūpinimo energija klausimą.“
Apie alternatyvius energijos šaltinius
M. Gandhi ragino Indiją didžiausią dėmesį skirti alternatyvių decentralizuotų energijos šaltinių – saulės, vėjo, nedidelių hidroelektrinių – plėtrai. Tai padėtų išvengti daugelio CO2 didėjimo sukeltų problemų. Apgailestaudama dėl to, kad atsinaujinantys energijos šaltiniai sudaro tik 2 proc. pasaulio energetikos, ji ragino išsivysčiusias šalis padaryti joms priklausantį darbą šioje srityje.
Energetinis efektyvumas
Primindama, jog 40 % elektros prarandama paskirstymo etape, politikė ragino didinti energetinį efektyvumą panaudojant ir mokestines priemones. Sakydama, jog būtina atsisakyti anglies, ji teigė, kad „Azijoje aplinkos ir energetikos ministerijos turi labai ribotas galias ir biudžetus, o jos laikomos industrializacijos trukdžiu.“
Sakėte, jog Indijos žmonės nėra įsisąmoninę, kad vyksta klimato kaita. Ką daro vyriausybė informavimo srityje?
„Nieko. Šis darbas paliktas nevyriausybinėms organizacijoms. Mūsų vyriausybė net neturi tyrimų padalinio. NVO daro, ką sugeba, tačiau to nepakanka. Tai turi būti valstybės reikalas. Indijoje kliuvinys yra ne tiek žmonės, kiek politikai. Žmonėms nesuteikiama galimybė šviestis, trūksta politinės valios“.
Kokių priemonių šioje srityje imatės Jūs?
„Labai stengiuosi, tačiau mano pastangų nepakanka“, – sako M. Gandhi, turinti 25 ligonines ir 5 našlaičių prieglaudas, keliaujanti po pasaulį šnekėdama apie didžiausias jo problemas, rašanti straipsnius 25 laikraščiams ir iniciavusi visus Indijos aplinkosaugos įstatymus.
Jeremy Rifkin Europos Parlamente: „Baltosios meškos jau skęsta“
Jeremy Rifkin pasisako už vandenilio ekonomiką Knygos „Europietiška svajonė“ autorius ir energetikos guru Jeremy Rifkin pasinaudojo Europos Parlamento tribūna tam, kad primintų apie katastrofiškus klimato kaitos padarinius. Kalbėdamas balandžio 11 d. EP vykusių „Energy Globe“ apdovanojimų ceremonijoje, jis įspėjo dėl kasdien spartėjančio pasaulinio atšilimo, tirpstančių ledynų ir uraganų Meksikos įlankoje – įvykių, kurie buvo prognozuojami tik ateinančiam šimtmečiui.
Europos Parlamento svetainės vedamajam ir pasaulio žiniasklaidai jis priminė, jog pasaulinės temperatūros kilimas 3 laipsniais gali reikšti trečdalio žemėje gyvenančių rūšių išnykimą, nublokšiantį planetą atgal trimis tūkstantmečiais. „Nėra kur bėgti – neturime nieko, išskyrus savo planetą“, – sakė jis.
2002 m. išleistoje J. Rifkino knygoje „Vandenilio ekonomika“ raginama naudoti anglies dvideginio neišskiriantį vandenilį – kurą „visiems laikams“. 2004 m. jo parašytame bestseleryje „Europietiška svajonė“ teigiama, kad Europos ateities vizija tyliai užtemdo amerikietišką svajonę: europiečiai gyvena ilgiau ir susiduria su mažesniu skurdu ir nusikaltimų skaičiumi nei JAV.
Gerai žinomo mokslininko paklausėme, kur slypi ateities energetikos ir pasaulio išlikimo ateitis.
Kaip pereiti prie atsinaujinančių energijos šaltinių?
Vandenilis vaidina esminį vaidmenį atsinaujinančios energijos saugojimo procese. Saulė ne visuomet šviečia, vėjas ne visuomet pučia, o vandens lygis užtvankose ne visada pakankamas. Todėl kuomet šviečia saulė ir pučia vėjas dalį sukurtos elektros energijos reikia išsaugoti vandenilio forma. Elektrolizės būdu iš vandens išgauname vandenilį. Taip išsaugojus atsinaujinančią energiją, galima gauti energijos elektros tinklams ir transportui. Turime naudoti atsinaujinančią energiją ir atsisakyti senųjų energijos šaltinių – anglies, naftos, dujų ir urano – atėjo jų saulėlydis ir atsinaujinančios energetikos saulėtekis.
Ką apie klimato kaitą išmano eilinis amerikietis?
Sakyčiau, kad eilinis amerikietis bando pasivyti realijas – juk anksčiau ši problema nebuvo „užfiksuota radarų“. Čia, 27 Europos šalių piliečių tarpe, yra aiškus klimato kaitos įsisąmoninimas. Europiečiai ne tik žino klimato kaitą, jie pasirengę kažką paaukoti ir rizikuoti naujomis idėjomis siekiant gauti atsinaujinančios energijos. Europa yra toli pažengusi į priekį, ji – naujos energijos eros laboratorija.
JAV klimato kaita ilgai rūpėjo daug mažiau, nei kiti klausimai. Tai ima keistis praūžus uraganams „Katrina“ ir „Rita“, tirpstant sniegui slidinėjimo trasose, sausrai puolant Kalifornijos vidurio slėnį. Žmonės pradeda suvokti, kad klimato kaita paliečia jų bendruomenes ir gyvenimo būdą.
Kaip Jūs asmeniškai saugote aplinką?
Turiu 7 metų senumo automobilį, kuriuo nuvažiavau tik 24 tūkst. mylių. Stengiuosi vairuoti kiek galima mažiau, tačiau aš ne Motina Teresė, galėčiau padaryti daug daugiau. Mūsų šeima – vegetarai. Neseniai paskelbtas Jungtinių Tautų maisto ir žemės ūkio organizacijos (FAO) tyrimas buvo praleistas pro ausis. Pasirodo, kad svarbiausia žmogaus sukeltos klimato kaitos priežastis yra ne transportas, bet galvijų auginimas ir mėsos gamyba.
Šiuo atveju šnekame ne tiek apie CO2, kiek apie stiprų poveikį turinčias dujas – metaną ir azoto oksidą. JT sako, jog didėjant mėsos gamybai auga C02, metano ir azoto oksido išmetimas. Kažkodėl nekalbame apie priklausomybės nuo mėsos mažinimą – jei jau šnekame apie priklausomybės nuo naftos mažinimą, privalome sumažinti ir priklausomybę nuo mėsos.
Robin Gibb: „Kartais užtenka vienintelio balso“
Robin Gibb: „How deep is your love?“ Legendinės grupės Bee Gees narys Robin Gibb – dar viena iš iškilmėse dalyvavusių įžymybių. Prieš įteikdamas gaublį „jaunimo“ kategorijos nugalėtojui, didžiojoje EP plenarinių posėdžių salėje jis atliko gerai žinomą hitą „How deep is your love?“ Prieš sutikdamas atsakyti į mūsų klausimus, Robin Gibb kartu su Nigel Kenedy atliko dainą „Words“.
Koks šios žvaigždės požiūris į visam pasauliui grasančią globalaus atšilimo problemą ir kiekvieno žmogaus vaidmenį joje?
Ar vienas žmogus gali pakeisti pasaulio likimą?
Vienas žmogus gali pakeisti daugelio asmenų mąstyseną. Kartais užtenka vienintelio balso, sugebančio išgyvendinti įsitikinimą, kad nieko pakeisti neįmanoma.
Šiandien pristatėte geriausio jaunimo projekto nugalėtoją. Ar būtina šviesti jaunimą apie pasaulinio atšilimo grėsmes?
Labai svarbu kiek galima anksčiau įtraukti jaunimą, jis – ateities visuomenės pamatas. Tokia ir yra mano misija: jaunimo įtraukimas.
Ar laikote save pavyzdžiu kitiems?
Norėčiau juo būti. Man patinka būti dalele, duodančia postūmį kaitai, įkvėpimo šaltiniu.
Ar muzika gali tapti naujos industrinės revoliucijos, paremtos švaria energija, varikliu?
Muzika gali išjudinti, bet jos nepakanka. Žmonės turi atsiminti žinią ir gyventi ja, nenukrypti nuo jos. Pirmiausiai turiu omenyje jaunimą. Jis yra mūsų ateitis.
Ar kada nors esate koncertavę parlamente?
Taip, Maskvoje.
Koks jausmas koncertuoti Europos Parlamente?
Jaučiausi puikiai, nuostabus jausmas. Šis renginys man patiko. Jis duoda teigiamą postūmį, džiaugiuosi būdamas šio proceso dalimi. Plačiau apie „Energy Globe“ apdovanojimus [EN,DE]
LT
1
PHOTO
20070413PHT05283.jpg
LT
2
PHOTO
20070412PHT05259.jpg
LT
3
LINK
mms://wm.streampower.be/ep/archive/ep-video1_en_20070411.wmv
LT
4
LINK
mms://wm.streampower.be/ep/archive/ep-video1_lt_20070411_001.wmv
LT
5
LINK
mms://wm.streampower.be/ep/archive/ep-video1_lt_20070411_002.wmv
LT
6
MULTIMEDIA
20070413MLT05267.asf
LT
7
MULTIMEDIA
20070413MLT05269.asf
LT
8
MULTIMEDIA
20070413MLT05271.asf
LT
9
PHOTO
20070411PHT05170.jpg
LT
11
PHOTO
20070413PHT05273.jpg
LT
12
PHOTO
20070413PHT05279.jpg
LT
13
PHOTO
20070413PHT05275.jpg
LT
14
LINK
http://www.energyglobe.info/
-//EP//TEXT IM-PRESS 20070329STO04903 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
