Klausimas Nr. H-0360/2010
Komisijai
2010 m. rugsėjo I mėn. sesija
Darbo tvarkos taisyklių 116 straipsnis
Vilija Blinkevičiūtė
(S&D) Tema: Pensijų reformų įgyvendinimas pagal strategiją "Europa 2020"
Europos Vadovų Tarybos patvirtintoje strategijoje „Europa 2020” numatyta, kad siekiant ilgalaikių reformų, tarp jų reformuojant pensijų sistemas, galima tikėtis ilgalaikio ekonomikos augimo bei užimtumo skatinimo visoje Europos Sąjungoje.
Norėčiau paklausti Komisijos, kokiomis priemonėmis Komisija numato vykdyti pensinių reformų stebėseną, pasiektų rezultatų vertinimą bei sklaidą? Kaip Komisija planuoja įvertinti socialinės apsaugos ir pensijų sistemų tinkamumą ir tvarumą? Kaip bus stengiamasi išvengti neigiamų pasekmių, kad reformos nebūtų vykdomos vien Europos Sąjungos piliečių, o ypatingai pagyvenusių ir labiausiai socialiai pažeidžiamų žmonių sąskaita? Ar Komisija šioje srityje turi pakankamai įgaliojimų?
