EP komitetas pritarė paramai atleistiems Lietuvos įmonių darbuotojams
Biudžetas
2010-02-23 - 19:06
1286 darbo Lietuvos statybos įmonėse bei šaldytuvų pramonėje netekę žmonės gaus ES Prisitaikymo prie globalizacijos padarinių fondo paramą, skirtą padėti jiems naujai įsidarbinti. Tokį sprendimą antradienį priėmė Europos Parlamento Biudžeto komitetas, o kovo pradžioje jį dar turės patvirtinti visas Parlamentas plenarinėje sesijoje.
Nuo 2008 m. spalio iki 2009 m. liepos 1612 darbuotojų, dirbusių 128 Lietuvos statybos įmonėse, neteko darbo. 806 iš jų – tie, kurie dar nėra suradę kito darbo ar išėję pensijon – gaus 1721374 eurų paramą, iš kurių 65 proc. apmokės ES iš Prisitaikymo prie globalizacijos padarinių fondo, o kitą dalį – Lietuvos užimtumo fondas.
Šio fondo parama taip pat skirta „Snaigės“ šaldytuvų gamyklos bei dviejų jos tiekėjų – UAB Jugos kabeliai ir UAB Hoda – darbuotojams, netekusiems darbo. Tokių yra 651, o ES paramą gaus 480 iš jų. Visa parama sudarys 397175 eurus, o ES skirs 65 proc. šių lėšų.
Sprendime dėl paramos skyrimo pažymima, jog Alytus, kur veikia „Snaigės“ įmonė, jau anksčiau kentėjo nuo išaugusios bedarbystės – ypač bankrutavus „Alytaus tekstilei“, kurios darbuotojai jau anksčiau gavo Prisitaikymo prie globalizacijos padarinių fondo paramą.
Abiem atvejais Lietuvos valdžios institucijos įtikino Europos Komisiją, jog šie žmonės neteko darbo dėl ekonomikos krizės. Parama apmokės darbo paiešką, mokymus bei persikvalifikavimą, taip pat verslumo skatinimą.
Prisitaikymo prie globalizacijos padarinių fondo parama taip pat skirta bankrutavusios Vokietijos mašinų gamybos įmonių grupės „Karmann“ darbuotojams. Paramai reikalingos ES lėšos bus pervestos iš Europos socialinio fondo biudžeto.
20100223IPR69385 Apie Prisitaikymo prie globalizacijos padarinių fondą Pranešėjas Reimer Böge EP ataskaitos apie statybos įmonių atvejį projektas Europos Komisijos informacija šia tema EP ataskaitos apie „Snaigės“ atvejį projektas Europos Komisijos informacija šia tema
LT
1
LINK
http://ec.europa.eu/social/main.jsp?catId=326&langId=lt
LT
2
LINK
/members/expert/alphaOrder/view.do?language=LT&id=1037
LT
3
LINK
/meetdocs/2009_2014/documents/budg/pr/805/805607/805607lt.pdf
LT
4
LINK
http://ec.europa.eu/social/main.jsp?catId=582&langId=lt&egfAppsId=35&furtherEgfApps=yes
LT
5
LINK
/meetdocs/2009_2014/documents/budg/pr/805/805617/805617lt.pdf
LT
6
LINK
http://ec.europa.eu/social/main.jsp?catId=582&langId=lt&egfAppsId=28&furtherEgfApps=yes
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
