Krizė labiausiai smogė nepasiturinčioms moterims
Moterų teisės/Lygios galimybės
2009-10-05 - 16:15
Nuo krizės nukentėjo ir Europos moterys. Moteris, protestuojanti prieš etatų mažinimą. Paryžius, 2009-09-17. ©BELGA/AFP/JOEL SAGET Tebesitęsiančio ekonominio nuosmukio metu darbo neteko apie 3 mln. žmonių. Nepaisant ekonomikos atsigavimo ženklų, skurstančios moterys ir vaikai tebelieka pažeidžiamoje padėtyje, o besivystančiose šalyse daugėja skurdo ir smurto šeimoje atvejų. Apie galimybes padėti moterims ekonominės krizės metu europarlamentarai diskutavo su Jungtinių Tautų Plėtros fondo moterims (angl. UNIFEM) Briuselio biuro direktore O. Lubrani.
Europos Parlamento Moterų teisių ir lyčių lygybės komitete rugsėjo 30 d. vykusiose diskusijose Osnat Lubrani apgailestavo, jog beprasidedantis ekonominis pagyvėjimas nieko gera nežada tiems, kas nuo krizės nukentėjo labiausiai – moterims ir vaikams.
Skurdo ir smurto spąstai
JT pareigūnė priminė, kad krizės metu vargingose šalyse daugumai mergaičių teko mesti mokslus, ir panašu, kad 64 proc. neturės galimybių mokytis ir ateityje. Itin skurdo paliestose vietovėse ekonominė krizė nusinešė apie 200-400 tūkst. vaikų gyvybių.
Besivystančiose šalyse vyrams lengviau ištverti krizės sukeltus sunkumus dėl geriau apmokamų darbų. Šiose šalyse nepakankamai išvystyta socialinės apsaugos sistema, priklausomybė nuo eksporto pajamų ir didelis dalinis moterų užimtumas reiškia liūdnas pastarųjų ateities perspektyvas. Lubrani teigimu, didžiausia kliūtis sprendžiant šią problemą yra tikslių duomenų trūkumas.
Ekonominio sunkmečio akivaizdoje moterys susiduria ir su kita – smurto šeimoje – problema. Jungtinių Tautų Plėtros fondo moterims Briuselio biuro direktorė priminė, kad nedarbo lygio augimas reiškia smurto moterų atžvilgiu didėjimą.
Išeičių yra
Ar lyčių lygybės srityje pirmaujančios Švedijos pirmininkavimas Europos Sąjungoje žada naują lygių galimybių ekonomikos sferoje politiką?
„Turime reikalauti pokyčių vyrų dominuojamoje finansų srityje. Kol kas nėra jokių konkrečių pasiūlymų dėl to, kaip išvengti grįžimo į pirminę padėtį“, – apgailestavo Moterų teisių ir lyčių lygybės komiteto pirmininkė Eva-Britt Svensson.
Diskusijose kalbėję europarlamentarai ragino kovoti su lyčių stereotipais, kuriančiais pagal lytį susiskaidžiusią darbo rinką. Jie siūlė stiprinti Europos Sąjungos ir Jungtinių Tautų bendradarbiavimą lyčių lygybės srityje, aktyviau plėtoti moterų finansinį švietimą, rinkti tikslesnius duomenis apie darbo neturinčias imigrantes ir skatinti merginas rinktis techninės krypties specialybes.
20091002STO61729 Moterų teisių komitetas UNIFEM tyrimas: lyčių aspektas ir ekonominė krizė [EN] Dosjė: lygių vyrų ir moterų galimybių link Švedijos pirmininkavimas ES Įvaizdžio įkaitai: lyčių stereotipai reklamoje "Sakyk NE smurtui prieš moteris"
LT
1
PHOTO
20091001PHT61658.jpg
LT
2
LINK
/activities/committees/homeCom.do?language=LT&body=FEMM
LT
3
LINK
http://www.gender-budgets.org/content/view/652/245
LT
5
LINK
http://www.se2009.eu/
LT
7
LINK
http://www.unifem.org/campaigns/vaw/.
-//EP//TEXT IM-PRESS 20090511FCS55550 0 NOT XML V0//LT
-//EP//TEXT IM-PRESS 20080901STO35671 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
