Baterijos turės būti surenkamos ir perdirbamos
Aplinka
2006-07-04 - 13:11
Bus surenkamos panaudotos baterijos ir akumuliatoriai
Po dviejų metų derybų Europos Parlamentas patvirtino direktyvą, kuri įpareigoja iki 2008-ųjų ES šalyse sukurti nešiojamų baterijų ir akumuliatorių surinkimo schemas. Šiuo metu tik šešios ES šalys turi tokias schemas. Surinktos baterijos bus perdirbamos. Taip pat nustatytos griežtos ribos kadmio ir gyvsidabrio naudojimui baterijų gamyboje, nes šios medžiagos kenkia gamtai ir sveikatai.
Šiuo metu tik Belgija, Švedija, Austrija, Vokietija, Nyderlandai bei Prancūzija įgyvendina baterijų bei akumuliatorių surinkimo schemas. Naujoji direktyva numato, jog visose ES šalyse iki 2012-ųjų turės būti surenkama ketvirtadalis, o iki 2016-ųjų – 45 proc. visų nešiojamų baterijų. Iki 2008-ųjų ES mastu bus sukurta baterijų, akumuliatorių bei elektroninių schemų surinkimo sistema. Skatinant baterijų perdirbimą valstybėms leidžiama naudoti ekonomines priemones, pavyzdžiui, diferencinius mokesčių tarifus, tačiau jos turės apie tai pranešti Europos Komisijai. Bus draudžiama baterijas bei akumuliatorius išmesti į sąvartyną ar deginti. Tikimasi palaipsniui pasiekti, kad būtų perdirbama iki 65 proc. švino ir rūgščių pagrindu pagamintų baterijų bei akumuliatorių, 75 proc. nikelio ir kadmio baterijų ir pusė kitų baterijų (procentinė dalis skaičiuojama nuo baterijų svorio). Surinkimo, perdirbimo bei nukenksminimo, o taip pat gyventojų informavimo kaštus apmokės baterijų gamintojai. Visi ES baterijų bei akumuliatorių gamintojai turės būti registruojami. Europos Parlamento siūlymu pramonininkai bus įpareigoti gaminti tokius įrenginius, iš kurių būtų galima lengvai išmontuoti baterijas ar akumuliatorius. Nuo 2009-ųjų gamintojai taip pat bus įpareigoti ant baterijų žymėti jų ilgaamžiškumą. Tai paskatins gyventojus pirkti ilgiau tarnausiančias baterijas, nors jos ir būtų brangesnės. Parlamentui taip pat pavyko įteisinti nuostatas, skatinančias baterijų tobulinimo bei perdirbimo tyrimus. Direktyva draudžia gaminti baterijas, kuriose yra daugiau kaip 0,0005 proc. gyvsidabrio ar 0,002 proc. kadmio, išskyrus baterijas, skirtas įspėjimo bei apsaugos sistemoms, medicinos įrangai ir belaidžiams įrankiams. Direktyvos reikalavimai netaikomi ginklams, kosminiams įrenginiams bei valstybių saugumui svarbiai įrangai. Direktyva turėtų įsigalioti šiemet. Šalys turės įgyvendinti jos reikalavimus per dvejus metus.
Johannes BLOKLAND (IND/DEM, NL)
C6-0154/2006
Dėl baterijų ir akumuliatorių bei baterijų ir akumuliatorių atliekų
Bendro sprendimo procedūra, trečiasis svarstymas.
Svarstymas: 2006-07-03.
Balsavimas: 2006-07-04
20060628IPR09335
LT
1
PHOTO
20060704PHT09533.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
