Nuo Moldovos iki Maroko: ES kaimynystės politika C. Tannock ir R. Obiols akimis
Užsienio ryšiai
2007-11-14 - 13:06
Pranešėjai C. Tannock ir R. Obiols
Europos kaimynystės politika (EKP), pradėta vykdyti 2004 m., siekia sukurti gerovės, stabilumo ir saugumo erdvę aplink ES. Šiuo metu kaimynystės politikos rėmuose su ES bendradarbiauja 16 sausuma ar jūra su ja besiribojančių šalių. Prieš šiandien popiet prasidedant pranešimo dėl EKP stiprinimo svarstymui plenarinėje sesijoje, pakalbinome jį parengusius pranešėjus Raimon Obiols i Germá bei Charles Tannock.
Kaip plėtojami santykiai su artimesnėmis ir tolimesnėmis ES kaimynėmis – Alžyru, Armėnija, Azerbaidžanu, Baltarusija, Egiptu, Gruzija, Izraeliu, Jordanija, Libanu, Libija, Maroku, Moldova, Palestinos autonomija, Sirija, Tunisu ir Ukraina? Kokios šių santykių perspektyvos pranešėjų nuomone?
Kokie svarbiausi partnerystės politikos tikslai, kaip jų siekiama?
C. Tannock: EKP siekia aplink ES sukurti bendrą taikos, stabilumo ir saugumo erdvę, kurioje būtų gerbiamos žmogaus teisės, demokratija ir teisės viršenybė. Kaimynystės politikos vizija – besiintegruojantis „draugų ratas“, kurio bendradarbiavimas nebūtinai reiškia tolimesnes narystės ES perspektyvas. Bendradarbiavimo su skirtingomis šalimis rezultatai gerokai skiriasi. Kitas svarbus EKP bei strateginės partnerystės su Rusija aspektas – bendradarbiavimas abipus sienos. Pranešime siūlomai užtikrinti pakankamą EKP finansavimą, padėsiantį siekti šios politikos tikslų.
R. Obiols : Tikiu, jog mums neblogai sekasi plėsti stabilumo ir gerovės erdvę Europos rytuose ir pietuose. Yra sunkumų, tačiau matome teigiamas tendencijas.
Kaip ateityje turėtų vystytis ir keistis Europos kaimynystės politika?
C. Tannock: Visuomet bus sunku pasiekti vienodą integracijos lygį su tokiomis viena nuo kitos besiskiriančiomis partnerėmis, kaip sakykime Moldova ir Marokas. EKP vienovė išlieka ES išorės politikos principu, tačiau ilguoju laikotarpiu dėl jos neišvengiamai kils klausimų, kadangi skirtumai tarp partnerių pakankamai dideli.
Pranešime akcentuojame partnerių pasiryžimo laikytis įstatymo viršenybės, socialinės rinkos ekonomikos, subalansuotos plėtros bei gerbti žmogaus teises ir lygias galimybes, svarbą. Tuo tarpu ES partnerėms atveria savo rinką, o kartais pasirašo asociacijos ir laisvos prekybos sutartis.
R. Obiols : Partnerystėje norėtumėme matyti pusiausvyrą tarp Rytų bei Pietų (Viduržemio jūros regiono) šalims skiriamo dėmesio. Turime ieškoti daugiašalio požiūrio bei numatyti ambicingesnius prioritetus greičiau judančių šalių veiksmų planuose. Šis lygiaverčių partnerių bendradarbiavimas turi vykti ne tik tarp vyriausybių ir parlamentų, bet ir pilietinių visuomenių.
Keletą EKP dalyvaujančių valstybių krečia neramumai. Kaip Europos partnerystė politika galėtų padėti išspręsti nesutarimus šalia ES sienų?
C. Tannock: Manau, padėtų papildomos lėšos ir politinis EKP „gilinimas“. Pranešime teigiama, jog iššaldytų konfliktų (Padniestrės, Pietų Osetijos, Abchazijos, Kalnų Karabacho) sprendimas turi tapti politiniu ES prioritetu. Jame siūloma įkurti Rytų dimensijos parlamentinę asamblėją, siekiant gerinti bendradarbiavimą tarp europarlamentarų ir Ukrainos, Moldovos, Gruzijos, Armėnijos ir Azerbaidžano deputatų, Rusijai ir Turkijai dalyvaujant stebėtojų teisėmis. Pranešime raginama plėsti paramą pilietinei visuomenei autoritarinėje Baltarusijoje ir atpiginti vizas studentams, dalyvaujantiems Erasmus Mundus programoje.
R. Obiols : Postūmį Europai kalbėti vienu balsu globalizacijos akivaizdoje gali duoti naujoji reformų sutartis, užtikrinsianti, jog ES turės savo užsienio politikos vadovą ir užsienio reikalų tarnybą.
20071109STO12834 Pranešimas dėl Europos kaimynystės politikos stiprinimo C. Tannock gyvenimo aprašymas R. Obiols Plačiau apie kaimynystės politiką [pdf] EKP svetainė
LT
1
PHOTO
20071113PHT12929.jpg
LT
3
LINK
/members/expert/searchForm/view.do;jsessionid=D5A834A1B064106A7145698395195E15.node2?partNumber=1&name=Tannock&id=4521&language=LT
LT
4
LINK
/members/expert/groupAndCountry/view.do?partNumber=1&group=1534&country=ES&id=4328&language=LT
LT
5
LINK
http://ec.europa.eu/world/enp/pdf/information/enp-leaflet_lt.pdf
LT
6
LINK
http://ec.europa.eu/world/enp/
-//EP//TEXT REPORT A6-2007-0414 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
