JT agentūros vadovė: „Negalime švęsti 60 tremties metų“
Užsienio ryšiai
2009-09-11 - 13:12
Karen AbuZayd Europos Parlamente, 2009-09-10. Devynerius metus daugiau nei 4 mln. palestiniečių pabėgėlių Artimuosiuose Rytuose besirūpinančioje Jungtinių Tautų agentūroje (UNRWA) išdirbusi Karen Koning AbuZayd regėjo „gilėjantį konfliktą ir vilties, kuri buvo sudaužyta, laikotarpius“. Su šiemet savo postą paliekančia 2005 m. UNRWA vadove tapusia moterimi kalbėjomės apie galimybes padėti žmonėms, kurių likimus griauna nevaldomas Artimųjų Rytų konfliktas.
Šią savaitę Briuselyje apsilankiusi Karen Koning AbuZayd dalyvavo EP Užsienio reikalų komiteto posėdyje.
UNRWA šiemet mini savo veiklos 60-metį. Ar yra ką švęsti?
Tai ne šventė. Negalime švęsti 60 palestiniečių pabėgėlių tremties metų. Pabėgėlių problema nebuvo išspręsta, kadangi nebuvo rastas politinis sprendimas.
UNRWA sukaktį minime norėdami priminti apie tai, kad praėjus 60-mečiui tebėra palestiniečių pabėgėlių, ir atkreipti dėmesį į tai, ką jie pasiekė net ir būdami pabėgėliai.
Kalbėdama su mumis prieš metus sakėte, jog padėtis Gazoje ir Vakarų Krante yra „tragiška ir nuolat blogėjanti“. Ar situacija pasikeitė?
Galiu tik pakartoti savo žodžius. Šiame laikotarpyje praūžė Gazos konfliktas. Reikia viską atstatyti, būtinos statybinės medžiagos, tačiau jų negauname dėl sienos uždarymo.
Skiriame dideles lėšas darbo vietų kūrimui, nedidelę paramą mažiau nukentėjusiems žmonėms. Įmanoma nusipirkti maišą cemento, stiklo ar kitų smulkesnių per tunelius patenkančių medžiagų. Gali susitaisyti langą – sutvarkėme ligoninių ir mokyklų langus – tačiau neatliksi didesnių darbų.
Vakarų Krante yra ekonominio atsigavimo ženklų, bet tai nepadeda pabėgėliams, stovyklose gyvenantiems žmonėms, tiems, kuriuos paveikė saugumo siena ir visos kitos kliūtys. Negalime teigti, kad ekonomika klesti, o žmonės gali laisvai plėtoti bet kokią ekonominę veiklą.
Nerimą kelią žydų gyvenviečių plėtra – ne tik Vakarų Krante, kur joms suteikiami leidimai, bet ir Rytų Jeruzalėje, iš kur prievarta iškeliami žmonės, naujakuriai išstumia pabėgėlius, konfiskuojama žemė ir namai.
ES yra didžiausia finansinės paramos palestiniečiams donorė ir svarbi Izraelio prekybos partnerė. Kokie papildomi žingsniai sustiprintų taikos Artimuosiuose Rytuose procesą?
ES Izraeliui gali daryti daug didesnę įtaką. Prašome išjudinti reikalus abiejose pusėse. Tai sudėtinga, kadangi abiejose pusėse yra pasipriešinimo pokyčiams, kompromisams, kitokiam požiūriui ir galimybei derėtis ir suprasti vieniems kitus.
Kokie svarbiausi UNRWA pasiekimai?
Agentūroje pradėjau dirbti po antrosios intifados, todėl tikėjomės taikos, buvo Camp Davidas, Tabgha, Libanas. Deja, tai buvo gilėjančio konflikto laikotarpis. Intifadai nusilpus surengti rinkimai, buvo vilties laikotarpių, bet ji žlugo. Tragedijos kulminacija – sausio įvykiai Gazoje.
Didžiuojamės mūsų organizacijos reforma, atsivėrimu donorams ir priimančioms valstybėms. 30 tūkst. mūsų „vietoje dirbančio personalo“ įsitraukė į sprendimų priėmimą, planavimą, dalyvauja mokymuose.
Ko palinkėtumėte kitam UNRWA vadovui?
Linkiu sėkmės ( juokiasi ), kadangi iškilo nemaža finansinių problemų, susijusių su ekonomine situacija pasaulyje. Esame reformų proceso viduryje – tikiuosi, kad mane pakeitęs žmogus tęs jau pradėtas iniciatyvas, o mes ir toliau sulauksime mus priimančių valstybių, pačių pabėgėlių ir mūsų darbuotojų palaikymo.
20090904STO60250 K. Koning AbuZayd: „Palestiniečių pabėgėliai gyvena niūrioje realybėje“ UNRWA
LT
1
PHOTO
20090907PHT60303.jpg
LT
3
LINK
http://www.un.org/unrwa/
-//EP//TEXT IM-PRESS 20081107STO41557 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
